মার্চ 26, 2020 – পাতা2– :: আন্দোলনের বাজার ::\nশুক্রবার ( বিকাল ৫:৩৯ )\nপাঠিত হয়েছেঃ 467\nকৃষি প্রতিবেদক ॥ জমিতে পরভোজী পোকামাকড়কে সহজেই দেখা যায়। কিন্তু অনেকে এদের অনিষ্টকারী পোকা বলে ভুল করেন। এ ধরনের পরভোজী- পোকামাকড়ের মধ্যে কয়েক ধরনের মাকড়সা, লেডি বিটল এবং ক্যারাবিড বিটল প্রাকৃতিক পদ্ধতিতে পোকা দমন বেশ কার্যকরী। এছাড়া পার্চিং করে পোকা দমন ক্রমশ জনপ্রিয়তা পাচ্ছে। ধানক্ষেতে বহু ধরনের উপকারী পোকা, মাকড়সা ও জীবাণু বাস করে। এসব পোকামাকড় ও জীবাণু অনেক ক্ষেত্রে ধানের অনিষ্টকারী পোকা দমন করে রাখতে পারে। ধানের বিভিন্ন অনিষ্টকারী পোকার প্রজনন ক্ষমতা অনেক বেশি। একটি স্ত্রী বাদামি গাছফড়িং থেকে এক প্রজন্মেই প্রচুর সংখ্যায় বাচ্চা জন্ম নেয়, কিন্তু ওই প্রজন্মের পর তাদের মধ্যে মাত্র ১-২টা বেঁচে থাকে। কারণ এদের অধিকাংশ পরভোজী পোকামাকড় খেয়ে ফেলে অথবা পরজীবী পোকা ও জীবাণু দ্বারা আক্রান্ত হয়ে মারা যায়। এভাবে পোকা ও জীবাণু দ্বারা আক্রান্ত হয়ে ৯৮-৯৯ শতাংশ অনিষ্টকারী পোকা ধ্বংস হয়। এরকম না হলে অনিষ্টকারী পোকার বিস্ফোরণ ঘটত। জমিতে পরভোজী পোকামাকড়কে সহজেই দেখতে পাওয়া যায়। কিন্তু অনেকে এদের অনিষ্টকারী পোকা বলে ভুল করেন। এ ধরনের পরভোজী-পোকামাকড়ের মধ্যে কয়েক ধরনের মাকড়সা, লেডি বিটল এবং ক্যারাবিড বিটল ধানগাছে তাদের শিকার খুঁজে বেড়ায়, ধানগাছের পাতাফড়িং, গাছফড়িং বিভিন্ন ধরনের মথ, মাজরা পোকার কিড়া এবং বিভিন্ন ধরনের পাতাভূক কিড়া এসব শিকারের অন্তর্ভুক্ত। পরভোজী মাকড়সা চলন্ত ও জীবন্ত পোকা খেতে ভালোবাসে। তবে এরা পোকার ডিমও খায়। অনেক সময় পরভোজী পোকা অনিষ্টকারী পোকার শতকরা ৮০-৯০ ভাগ ডিম খেয়ে এদের বংশ বৃদ্ধিকে রোধ করে দেয়। একটি পূর্ণ বয়স্ক উল্ফ (নেকড়ে) মাকড়সা প্রতিদিন ৫-১৫টি বাদামি গাছছড়িং খেয়ে ফেলতে পারে। পরভোজী পোকামাকড় তাদের নিজেদের দেহের বাড়-বাড়তির জন্য এভাবে অনেক পোকা শিকার করে খায়। কৃত্রিম উপায়ে পরভোজী পোকামাকড়ের বংশ বৃদ্ধি করিয়ে জমিতে ছেড়ে দিতে পারলে পোকা দমন অনেক সহজ হতো। কিন্তু তা করা সম্ভব নয়। কারণ কৃত্রিম উপায়ে এদের বংশ বৃদ্ধি করা অত্যন্ত সময়সাপেক্ষ ও ব্যয়বহুল। এজন্য যেসব পরভোজী পোকামাকড় জমিতে সবসময় প্রচুর সংখ্যায় পাওয়া যায় তাদের রক্ষা করাই সবেচেয়ে সহজ ও বাস্তবসম্মত। তাই যখন-তখ ক্ষেতে রাসায়নিক কীটনাশক ব্যবহার না করে নিতান্ত প্রয়োজনেই এর ব্যবহার করা উচিত। পরভোজী পোকামাকড়দের জীবনধারণের জন্য প্রতিদিন অনেক পোকা শিকার করা প্রয়োজন হয়। অন্যদিকে পরজীবী পোকা তার জীবনধারণের জন্য সাধারণত একটা পোকা শিকার করে তা থেকে খাদ্য গ্রহণ করে থাকে। পরজীবী স্ত্রী পোকারা তার পোষক পোকার ভেতরে বা তার উপরে একটা বা অনেক করে গাদায় ডিম পাড়ে। ওই ডিম থেকে পরজীবী পোকার বাচ্চারা ফোটে যখন পোষক পোকাকে খেতে থাকে তখন পোষক পোকা খাওয়া বন্ধ করে দেয় এবং পরে নিস্তেজ হয়ে মারা যায়। এ দেশ থেকে অন্য দেশে পরজীবী পোকা আমদানি করে এবং সেগুলো ফসলের ক্ষেতে অনুপ্রবেশ করিয়ে ফসলের অনিষ্টকারী ও ধানের অনিষ্টকারী পোকা দমনের জন্য এ ধরনের প্রচেষ্টা বেশির ভাগ ক্ষেত্রেই বিফল হয়েছে। কিছু কিছু ক্ষেত্রে কৃত্রিম উপায়ে পরজীবী পোকায় বংশ বৃদ্ধি করিয়ে তাদের ধানের জমিতে ছেড়ে দেয়া সম্ভব। এজন্য জমিতে যেসব পরজীবী পোকা থাকে তাদের সংরক্ষণ করাই সবচেয়ে ভালো উপায় এবং এটা করতে গেলে খুব বিচার-বিবেচনা করে কীটনাশক ব্যবহার করা উচিত। প্রকৃতিতে অনিষ্টকারী পোকা ও তাদের শক্রদের মধ্যে একটা ভারসাম্য আছে। এর ফলে অনিষ্টকারী পোকা সংখ্যায় বেশি বাড়তে পারে না। কিন্তু বিচার বিবেচনাহীনভাবে রাসায়নিক কীটনাশক ব্যবহার করলে এ প্রাকৃতিক ভারসাম্য নষ্ট হয়ে যায়। কাজেই এসব কীটনাশক খুব সতর্কতার সঙ্গে প্রয়োগ করা উচিত। যাতে অনিষ্টকারী পোকার প্রাকৃতিক শক্রগুলো ধ্বংস না হয়। কারণ অনিষ্টকারী পোকার এসব প্রাকৃতিক শক্ররাই হচ্ছে আমাদের প্রকৃত বন্ধু। পার্চিং : ধানক্ষেতের ক্ষতিকারক পোকামাকড় দমনে পার্চিং পদ্ধতি কৃষকের মধ্যে দিন দিন জনপ্রিয় হয়ে উঠছে। কীটনাশক ছাড়া জৈবিক উপায়ে পোকামাকড় দমন এবং প্রতিরোধে সুফল পাওয়ায় কৃষকরা পার্চিং পদ্ধতির প্রতি ঝুঁকছে। ক্ষেতের ক্ষতিকারক পোকামাকড় দমনে পার্চিং বা ডাল-পালা পোতা কার্যক্রম ব্যাপক আগ্রহের সৃষ্টি করেছে। দিন দিন এ পদ্ধতি জনপ্রিয় হয়ে ওঠায় রাসায়নিক কীটনাশক ব্যবহার কমে আসছে। এর সুফলও পাচ্ছেন কৃষক। কৃষকরা তাদের আবাদী জমিতে জৈব বা রাসায়নিক কীটনাশক ব্যবহার কমিয়ে প্রাকৃতিক এই পদ্ধতির দিকে ঝুঁকছে। জমিতে পার্চিং করা বা ডাল-পালা, বাঁশের কঞ্চি পোতা পদ্ধতিটি খুবই সহজ এর কোনো খরচ নেই, পাখি ডালে বসে মাজরা পোকার মথ, পাতা মোড়ানো পোকা মথ ও ফড়িংজাতীয় পোকাগুলো সহজেই ধরে খেতে পারে। এতে পোকা আর বংশ বিস্তার করতে পারে না। পার্চিং দুই ধরনের হয়। জীবন্ত ও মৃত। জীবন্ত পার্চিং হলো ধঞ্চে, ছন, পাট এবং মৃত পার্চিং হলো বিভিন্ন ধরনের মৃত ডাল-পালা দিয়ে পাখির জন্য আশ্রয় কেন্দ্র গড়ে তোলা। ইতোমধ্যেই মাঠে সবুজের সমারোহ দেখা যাচ্ছে। প্রাকৃতিক বিপর্যয় ও পোকা-মাকড় থেকে ফসলকে রক্ষা করতে কৃষকদের রাসায়নিক বালাই-নাশকের পরিবর্তে ধানক্ষেতে পার্চিং করে বা ডাল-পালা পুতে পোকা দমন করা সম্ভব এবং পোকার বংশ বিস্তার রোধ করাও সম্ভব। পার্চিং করা ধান ক্ষেতের ডাল-পালায় পাখিরা বসে ধানের ক্ষতিকর পোকা খেয়ে ফসল রক্ষা করে। আর এ পদ্ধতি গ্রহণ করতে কৃষকদের কৃষি কর্মকর্তারা পরামর্শ ও উৎসাহ দিচ্ছেন। ধানক্ষেতে পার্চিং বা ডাল পোতা জৈবিক পোকা দমন এটি খুবই কার্যকরী পদ্ধতি, ধানক্ষেতে শক্র পোকা যেমন মাজরা, গান্ধি, চুঙ্গি পোকাসহ বাদামি গাছফড়িং নিধনে বিশেষ করে মাজরা পোকার আক্রমণ থেকে ফসল রক্ষা করতে এটি খুবই কার্যকর পদ্ধতি। একটি মাজরা পোকার মথ ২০০ থেকে আড়াইশ ডিম পাড়ে। ডিম থেকে কিড়া বের হয়ে একটি করে ধানের কুশি কাটে। যা কৃষককে খুব ক্ষতি করে আর এই ক্ষতিকারক পোকার মথ পার্চিং করা ডালে বসে পাখি খেয়ে ফেলে। এটি পরিবেশবান্ধব হওয়ায় কৃষকরা একটু চেষ্টা করে জমিতে ডাল-পালা পুতে দিলেই হলো। পার্চিং পদ্ধতি ব্যবহারের ফলে ফসলের রোগবালাই দমন যেমন সহজভাবে করা যায় তেমনি অর্থও সাশ্রয় হয়। পাশাপাশি জমির উর্বরতাও বৃদ্ধি পায়। কেননা কীটনাশক ব্যবহারে জমির উর্বরতা হ্রাসসহ মৎস্য প্রজননে মারাত্মক ক্ষতি করে। এ ছাড়া কীটনাশকের মূল্যও অনেক বেশি। তাই ধান চাষে পার্চিং পদ্ধতির প্রতি কৃষকদের আগ্রহ দিন দিন বৃদ্ধি পাচ্ছে।\nPosted on মার্চ 26, 2020 মার্চ 25, 2020\nবিনোদন বাজার ॥ হোম কোয়ারেন্টাইনে রয়েছেন বলি অভিনেত্রী প্রিয়াঙ্কা চোপড়া। ক্যালিফোর্নিয়ার বাড়িতেই সময় কাটাচ্ছেন স্বামী নিক জোনাসের সঙ্গে। দুজনে মিলে রান্না, খাওয়া-দাওয়া ও খুনসুটিতে মজেছেন তারা।\nরোববার (২২ মার্চ) ইনস্টাগ্রামে একটি আদুরে ছবি পোস্ট করেছেন প্রিয়াঙ্কা। ছবিতে দেখা যায়, নিকের কোলে মাথা রেখে শুয়ে আছেন প্রিয়াঙ্কা। আর তাদের পাশেই শুয়ে আছে প্রিয়াঙ্কার আদরের পোষ্য।\nসেই ছবির ক্যাপশনে তিনি লেখেন- স্টে হোম টাইম। কিছুদিন আগেও প্রিয়াঙ্কা-নিক একটি ভিডিও পোস্ট করেছিলেন। যেখানে তারা করোনা আক্রান্ত বিশ্বের জন্য একটি বার্তা দেন। করোনা মোকাবিলায় সবাইকেই বাড়িতে থাকার পরামর্শ দেন। বলেন, আপনার প্রিয় মানুষের সঙ্গে সময় কাটান। সেই সঙ্গে বারবার হাত ধোয়া, স্যানিটাইজার ব্যবহার ইত্যাদি প্রসঙ্গও আনেন এই দম্পতি।\nদুই রাউন্ড না খেলেই চ্যাম্পিয়ন বারবাডোজ\nক্রীড়া প্রতিবেদক ॥ ঘরোয়া প্রথম শ্রেণির টুর্নামেন্ট ওয়েস্ট ইন্ডিজ চ্যাম্পিয়নশিপের শেষ দুই রাউন্ড বাতিল করেছে ক্রিকেট ওয়েস্ট ইন্ডিজ। বারবাডোজ প্রাইডকে বুধবার চ্যাম্পিয়ন ঘোষণা করেছে দেশটির ক্রিকেট বোর্ড। গত মঙ্গলবার বিকেলে টেলিকনফারেন্স করে এই সিদ্ধান্ত নিয়েছেন ক্রিকেট ওয়েস্ট ইন্ডিজের পরিচালকরা। করোনাভাইরাসের প্রাদুর্ভাব ঠেকাতে বোর্ডের চিকিৎসা পরামর্শ কমিটির নির্দেশনা মেনেই নেওয়া হয়েছে টুর্নামেন্ট বাতিলের সিদ্ধান্ত। চার দিনের ম্যাচের এই টুর্নামেন্টে ১৩৪.৮ পয়েন্ট নিয়ে সবার শীর্ষে বারবাডোজ। এরপর যথাক্রমে আছে ত্রিনিদাদ অ্যান্ড টোবাগো (৯৪.৬), গায়ানা (৯১.৮), জ্যামাইকা (৯১.৮), উইন্ডওয়ার্ড আইল্যান্ডস (৭৮) ও লিওয়ার্ড আইল্যান্ডস (৫২.৮)। গত ১৩ মার্চ ৩০ দিনের জন্য ঘরোয়া সব ধরনের খেলা স্থগিতের ঘোষণা দেয় উইন্ডিজ বোর্ড। এবার সেই স্থগিতাদেশ মে মাসের শেষ পর্যন্ত বাড়ানো হয়েছে বলে জানিয়েছেন বোর্ডের প্রধান নির্বাহী জনি গ্রেভ। “দশ দিন আগে আমরা টুর্নামেন্ট ও ক্যাম্প ৩০ দিনের জন্য স্থগিত করেছিলাম। এখন সেই স্থগিতাদেশ মে মাসের শেষ পর্যন্ত বাড়িয়েছি। অনিচ্ছা থাকলেও কিছু টুর্নামেন্ট ও সফর পুরোপুরি বাতিল করতে বাধ্য হয়েছি। আমরা পরিস্থিতি পর্যবেক্ষণ ও মূল্যায়ন অব্যাহত রাখব এবং সময়মতো নতুন করে সিদ্ধান্ত নেব ও ঘোষণা করব।” চিকিৎসা পরামর্শ কমিটি ও বিশ্ব স্বাস্থ্য সংস্থার দেওয়া নির্দেশনা বোর্ড কর্মীদের মানতে প্রয়োজনীয় ব্যবস্থা নেওয়ার কথাও জানিয়েছেন গ্রেভ। আঞ্চলিক বোর্ড এবং স্থানীয় ক্রিকেট অ্যাসোসিয়েশনকে নিজ নিজ স্বাস্থ্য মন্ত্রণালয়ের দেওয়া পরামর্শ মানতে জোর দেবে ক্রিকেট ওয়েস্ট ইন্ডিজ।\nক্রীড়া প্রতিবেদক ॥ সামাজিক যোগাযোগ মাধ্যমে সচেতনতামূলক প্রচারণা ক্রিকেটাররা নিয়মিতই করছেন। তবে সেটুকুতেই থেমে থাকছে না করোনাভাইরাসের বিরুদ্ধে তাদের লড়াই। ২৭ ক্রিকেটার মিলে উদ্যোগ নিচ্ছেন তহবিল গঠন করে আর্থিক সহায়তার। বিসিবির কেন্দ্রীয় চুক্তিতে থাকা ১৭ ক্রিকেটার ও চুক্তির বাইরে থেকে সম্প্রতি জাতীয় দলে খেলা আরও ১০ ক্রিকেটার তাদের এক মাসের পারিশ্রমিকের অর্ধেক দেবেন এই তহবিলে। কেন্দ্রীয় চুক্তির বাইরে থেকে যে ক্রিকেটাররা কোনো সিরিজে খেলেন, তিনিও নিজের গ্রেড অনুযায়ী ওই মাসের পারিশ্রমিক পেয়ে থাকেন। সম্প্রতি জিম্বাবুয়ে সিরিজে চুক্তির বাইরে থেকে খেলা ক্রিকেটাররা যেমন মাসিক বেতন পাবেন। চুক্তিতে না থাকলেও মাশরাফি বিন মুর্তজা যেমন পাবেন শীর্ষ ক্যাটেগরির বেতন। প্রাথমিক হিসেবে সব মিলিয়ে ৩১ লাখ টাকার মতো আসবে বলে ধারণা করছেন ক্রিকেটাররা। কর কেটে রাখার পর থাকবে ২৫ লাখ টাকার বেশি। তহবিল গঠনের মূল উদ্যোক্তাদের একজন, দেশের নতুন ওয়ানডে অধিনায়ক তামিম ইকবাল জানালেন, ভাবনার পেছনের কারণ। “মাশরাফি ভাই আমাকে প্রথমে বলেছিলেন, এরকম কিছু করা যায় কিনা। আমি এমনিতেও ভাবছিলাম কোনোভাবে এগিয়ে আসা যায় কিনা। তার আইডিয়া আমার খুব ভালো লেগে যায়। পরে সবার সঙ্গে আলোচনা করি। সবাই খুব স্বস্তঃস্ফূর্তভাবে সাড়া দিয়েছে।” “হয়তো খুব বড় অঙ্ক নয়, তবু নিজেদের জায়গা থেকে করার চেষ্টা করছি আমরা। সবাই যদি এভাবে যার যার জায়গা থেকে চেষ্টা করি, যত ক্ষুদ্রই হোক বা বড়, সবাই যদি একসঙ্গে লড়াইয়ে নামি, তাহলে করোনাভাইরাসকে হারানো অবশ্যই সম্ভব।”\nইডেন গার্ডেনসকে চিকিতসা সেবায় ব্যবহারের প্রস্তাব সৌরভের\nক্রীড়া প্রতিবেদক ॥ করোনাভাইরাসের প্রকোপ দিন দিন বাড়ছে ভারতে। এই পরিস্থিতিতে কলকাতার ইডেন গার্ডেনসকে অস্থায়ীভাবে চিকিৎসা সেবার কাজে ব্যবহারের জন্য পশ্চিমবঙ্গ রাজ্য সরকারকে প্রস্তাব দিয়েছেন ভারতীয় ক্রিকেট বোর্ড বিসিসিআইয়ের সভাপতি সৌরভ গাঙ্গুলি। ক্রিকেট অ্যাসোসিয়েশন অব বেঙ্গলের সাবেক সভাপতি সৌরভ বার্তা সংস্থা প্রেস ট্রাস্ট অব ইন্ডিয়াকে (পিটিআই) জানিয়েছেন, রাজ্য সরকার চাইলে ইডেনের ইনডোর ট্রেনিং সুযোগ-সুবিধা ও খেলোয়াড়দের ডরমেটরি ব্যবহার করতে পারে। “সরকার যদি চায়, আমরা অবশ্যই এই সুযোগ-সুবিধা তাদের হাতে তুলে দেব। সময়ের প্রয়োজনে যে কোনো কিছু আমরা করব। এতে আমাদের কোনো সমস্যা নেই।” পন্ডিচেরি ক্রিকেট অ্যাসোসিয়েশনও তাদের টিউটিপেট ক্যাম্পাস ডরমেটরি কভিড-১৯ রোগীদের আইসোলেশন সেন্টার হিসেবে ব্যবহারের প্রস্তাব দিয়েছে। বিশ্বের সবচেয়ে ধনী ক্রিকেট বোর্ড বিসিসিআই করোনাভাইরাসের বিরুদ্ধে লড়াইয়ে এখনও পর্যন্ত কোনো আর্থিক সহায়তা অবশ্য দেয়নি। এ ব্যাপারে সাবেক ভারতীয় অধিনায়ক সৌরভ জানিয়েছেন, বিসিসিআই সচিব জয় শাহর সঙ্গে বিষয়টি নিয়ে তিনি কথা বলবেন। ভারতজুড়ে করোনাভাইরাসে আক্রান্তের সংখ্যা পাঁচশ ছাড়িয়েছে। রোগটির বিস্তার ঠেকাতে মঙ্গলবার মধ্যরাত থেকে ১৫ এপ্রিল পর্যন্ত গোটা দেশজুড়ে লকডাউন ঘোষণা করেছেন দেশটির প্রধানমন্ত্রী নরেন্দ্র মোদী।\nমেসি নয়, রোনালদো সেরা\nতবে আমি সর্বকালের সেরা ঃ পেলে\nক্রীড়া প্রতিবেদক ॥ বর্তমান ফুটবল বিশ্বের সেরা খেলোয়াড় কে? লিওনেল মেসি নাকি ক্রিস্তিয়ানো রোনালদো? কিংবদন্তি পেলের মতে, নামটি পর্তুগিজ তারকা রোনালদো। তবে সর্বকালের সেরা ফুটবলারের আসনে নিজেকেই দেখেন পেলে। এক দশক ধরে ফুটবল বিশ্বে আধিপত্য ধরে রেখেছেন মেসি ও রোনালদো। বার্সেলোনার আর্জেন্টাইন তারকা মেসি ব্যালন ডি’অর জিতেছেন রেকর্ড ছয়বার আর রিয়াল মাদ্রিদ ছেড়ে ইউভেন্তুসে যোগ দেওয়া রোনালদো পাঁচবার। দুজনের অর্জনের তালিকায় আছে আরও অনেক ব্যক্তিগত ও দলীয় সাফল্য। তবে সম্প্রতি এক ইউটিউব চ্যানেলকে দেওয়া সাক্ষাৎকারে সেরার প্রশ্নে পেলে কিছুটা হলেও এগিয়ে রাখলেন রোনালদোকে। “বর্তমানে বিশ্বের সেরা খেলোয়াড় ক্রিস্তিয়ানো রোনালদো। আমার মনে হয় সে-ই সেরা। কারণ, সে অনেক বেশি ধারাবাহিক। তবে অবশ্যই আপনি মেসিকে ভুলে যেতে পারেন না। কিন্তু সে স্ট্রাইকার নয়।” ৭৯ বছর বয়সী পেলে মনে করেন, মেসি-রোনালদোর আগেও কিংবদন্তি অনেক খেলোয়াড় ছিলেন। তবে সবার সঙ্গে তুলনায় নিজেকেই সবসময়ের সেরার তালিকায় শীর্ষে রাখেন ব্রাজিলের তিনবারের বিশ্বকাপজয়ী সাবেক স্ট্রাইকার। “এই প্রশ্নের উত্তর দেওয়া মুশকিল। আমরা জিকো, রোনালদিনিয়ো ও রোনালদোর কথা ভুলে যেতে পারি না। ইউরোপে ফ্রাঞ্জ বেকেনবাওয়ার ও ইয়োহান ক্রুইফ ছিল।” “এখন এটি আমার দোষ নয়, কিন্তু আমি মনে করি, পেলে তাদের সবার চেয়ে ভালো ছিল।’\nবিনোদন বাজার ॥ করোনার ভাইরাসের ভয়াবহতার কারণে আপাতত ঘরবন্দি বিশ্বের বেশির ভাগ মানুষ। ভারতের বেশির ভাগ রাজ্যেই চলছে লকডাউন। গোটা দেশ কার্যত অবরুদ্ধ। করোনা আতঙ্কের জেরে তাই সাধারণ মানুষ যেমন নিত্য দিনের কাজ খেকে কিছুদিনের জন্য নিস্তার পেয়েছেন, তেমনি শ্যুটিং বন্ধ করে দিয়েছেন তারকারাও। তাই তো ব্যস্ততা না থাকায় নিজের কাজ নিজেই করতে শুরু করে দিয়েছেন ক্যাটরিনা কাইফ।\nহাসপাতালে সঙ্গীতজ্ঞ আজাদ রহমান\nবিনোদন বাজার ॥ অসুস্থ হয়ে হাসপাতালে ভর্তি হয়েছেন প্রখ্যাত সঙ্গীতজ্ঞ আজাদ রহমান।\nঢাকার একটি হাসপাতালে গত ২৩ মার্চ তার অস্ত্রোপচার হয়েছে বলে জানা গেছে। ‘জন্ম আমার ধন্য হলো মা গো’, ‘ভালোবাসার মূল্য কত’, ‘ও চোখে চোখ পড়েছে যখনই’, ‘মনেরও রঙে রাঙাব’, ‘এক বুক জ্বালা নিয়ে বন্ধু তুমি’সহ অসংখ্য গানের ¯্রষ্টা আজাদ রহমান।\nজাতীয় চলচ্চিত্র পুরস্কারপ্রাপ্ত এ সঙ্গীতজ্ঞ ১৯৪৪ সালের ১ জানুয়ারি পশ্চিমবঙ্গের বর্ধমান জেলায় জন্মগ্রহণ করেন।\nবাংলাদেশে তিনি প্রথম সঙ্গীত পরিচালনা করেন বাবুল চৌধুরী পরিচালিত ‘আগন্তুক’ ছবিতে।\nএরপর বাদী থেকে বেগম, এপার ওপার, পাগলা রাজা, অনন্ত প্রেম, আমার সংসার, মায়ার সংসার, দস্যুবনহুর’সহ অনেক চলচ্চিত্রের সঙ্গীত পরিচালনা করেছেন।\nবিনোদন বাজার ॥ মডেল ও অভিনেত্রী আজমেরী হক বাঁধন করোনা সংকটের এ সময়ে অসহায় ও বিত্তহীন মানুষদের সাহায্য করা কিংবা তাদের সমস্যার সমাধানে এগিয়ে আসার জন্য সবার প্রতি আহ্বান জানিয়েছেন।\nবিনোদন বাজার ॥ বিশ্বব্যাপী করোনাভাইরাসের প্রকোপে জনজীবন বিপর্যস্ত। বিশেষ করে শ্রমজীবী নিম্ন আয়ের মানুষের মধ্যে এর প্রভাব পড়ছে বেশি।


ফেসবুক চালাতে যদি টাকা লাগে? - TechJano\nফেসবুকের মতো এত বড় একটি সাইট চালানোর খরচের কথা একবার ভাবুন তো! ফেসবুক কিন্তু আপনি বিনা পয়সায় ব্যবহার করে যাচ্ছেন। অনেকেই এখন ফেসবুকে দীর্ঘ সময় কাটাচ্ছেন। ব্যক্তিগত ও পেশাগত জীবনের বিভিন্ন বিষয় ফেসবুকে শেয়ার করে চলেছেন অনেকেই। আর এই ফেসবুক চালাতে যদি টাকা লাগে? কি করবেন আপনি?\nএ বিষয়ে কোনো মন্তব্য করেনি ফেসবুক কর্তৃপক্ষ। তবে ফেসবুকের প্রধান নির্বাহী মার্ক জাকারবার্গ ও প্রধান পরিচালনা কর্মকর্তা শেরিল স্যান্ডবার্গ বিজ্ঞাপন রেখেই ফেসবুক চালানোর পক্ষে। চলতি বছরের প্রথম প্রান্তিকে আয় ঘোষণার সময়ে তাঁরা বলেন, বিজ্ঞাপনযুক্ত বর্তমান ফেসবুকের ব্যবসার মডেলটিই বেশি উপযুক্ত। কারণ, এতে বেশি মানুষের কাছে পৌঁছানো যায়। বিনা মূল্যের বলে সব ধরনের আয়ের মানুষই ফেসবুক ব্যবহার করতে পারেন। অবশ্য, তাঁরা এও বলেন, এটাই ফেসবুকের ব্যবসা চালানোর একমাত্র পথ নয়। স্যান্ডবার্গ বলেন, ‘ফেসবুক থেকে অর্থ আয়ের আরও নানা উপায় নিয়ে চিন্তা করছি আমরা। এর মধ্যে সাবস্ক্রিপশনভিত্তিক পদ্ধতিও আছে। আমরা সব সময় সব ধরনের বিষয়গুলো বিবেচনা করে দেখি।’\nবর্তমানে ফেসবুক তাদের ব্যবসার বিভিন্ন দিকগুলো বিশদ পর্যালোচনা করছে। সম্ভাব্য নিরাপত্তা ত্রুটিগুলো বন্ধ করার পাশাপাশি ব্যবহারকারীদের কাছে আস্থা অর্জন করতে মরিয়া হয়ে উঠছে। এক বছর আগে যা ভাবা যেত না, সে রকম পরিবর্তনও করতে শুরু করেছে। সংবাদে বিশ্বাসযোগ্যতার র্যােঙ্কিং দেখানো, মন্তব্যে আপভোট, ডাউনভোট দেওয়ার মতো নানা অপশন নিয়ে হাজির হচ্ছে।\nকেমব্রিজ অ্যানালিটিকা কেলেঙ্কারিফেসবুকফেসবুক বিজ্ঞাপনমার্ক জাকারবার্গ\nপাওয়ার ব্যাংক কিনতে চাচ্ছেন বা ব্যবহার করছেন? জেনে নিন কিছু জরুরি তথ্য\nসিংগাপুরে ফেসবুক আইন কেমন?\nস্টাইলিশ, পোর্টেবল এবং পাওয়ারফুল ডিভাইস হুয়াওয়ে ল্যাপটপ মেটবুক...


ফের বাংলাদেশ নিয়ে আল-জাজিরার ষড়যন্ত্র! - বিজয় সংবাদ\nফের বাংলাদেশ নিয়ে আল-জাজিরার ষড়যন্ত্র!\nস্টাফ রিপোর্টারঃ নিজস্ব প্রতিবেদকঃ বাংলাদেশবিরোধী চক্রান্ত থামছে না আল জাজিরার। এবার টার্গেট রোহিঙ্গাদের জন্য বাংলাদেশ সরকারের গড়ে তোলা আধুনিক ও নিরাপদ আবাসস্থল নোয়াখালীর ভাসানচর।\nভাসানচর আশ্রয়ণ প্রকল্প নিয়ে নানামুখী অপপ্রচার শুরু করেছে কাতারভিত্তিক এ সংবাদ মাধ্যম। ভাসানচর নিয়ে জাতিসংঘ প্রতিনিধি দলের সন্তুষ্টি প্রকাশের কয়েকদিনের মধ্যেই আল জাজিরার অপপ্রচারকে বাংলাদেশের বিরুদ্ধে ষড়যন্ত্র হিসেবেই দেখছেন রোহিঙ্গা গবেষকরা।\n391 বার নিউজটি শেয়ার হয়েছে


ভারত-চিন সীমান্ত বিরোধের অবস্থা কী| Why China Has Adopted New Border Law Amid LAC Dispute With India – News18 Bangla\nLAC: ভারতের সঙ্গে সীমান্ত বিরোধের মধ্যেই চিন নতুন সীমান্ত আইন আনল কেন?\nভারতের সঙ্গে সীমান্ত বিরোধের মধ্যেই চিন নতুন সীমান্ত আইন আনল কেন?\nEXPLAINED| LAC : নতুন আইনটির লক্ষ্য আঞ্চলিক উত্তেজনার মধ্যে আইনি পর্যায়ে জাতীয় নিরাপত্তা বজায় রাখা এবং সীমান্ত-সম্পর্কিত বিষয়গুলি পরিচালনা করা।\nLast Updated : October 28, 2021, 03:12 IST\n#কলকাতা: চিন প্রথমবার দেশের স্থল সীমান্ত অঞ্চলগুলির সুরক্ষা ও শাসনের বিষয়ে একটি সীমান্ত আইন (New Border Law) এনেছে। বেজিংয়ের এই পদক্ষেপের সময়টি তাৎপর্যপূর্ণ।\nকারণ প্রকৃত নিয়ন্ত্রণ রেখা (LAC) নিয়ে ভারতের সঙ্গে তাদের বিবাদ জারি রয়েছে। চিনা মিডিয়া বলেছে যে নতুন আইনটির লক্ষ্য আঞ্চলিক উত্তেজনার মধ্যে আইনি পর্যায়ে জাতীয় নিরাপত্তা বজায় রাখা এবং সীমান্ত-সম্পর্কিত বিষয়গুলি পরিচালনা করা। ২০২২ সালের ১ জানুয়ারি থেকে এই নয়া আইন লাগু হবে। বিশেষজ্ঞরা বলছেন যে নয়া আইনের ফলে চিনের পিপলস লিবারেশন আর্মি (People’s Liberation Army) আরও শক্তিশালী হল। এতে সীমান্ত এলাকায় বসবাসকারী সাধারণ নাগরিকদের সঙ্গে আরও ঘনিষ্ঠভাবে কাজ করতে পারবে তারা।\nনতুন আইনে কী বলা হয়েছে ?\nজার্মানির রাষ্ট্রীয় সংবাদমাধ্যম ডিডব্লিউ জানিয়েছে, আগামী বছরের ১ জানুয়ারি থেকে কার্যকর হওয়া নতুন আইনের বলে চিনের পিপলস লিবারেশন আর্মি (PLA) দেশের স্থল সীমান্তে যে কোনও আক্রমণ, দখল, অনুপ্রবেশ, উসকানির মোকাবিলা করতে পারবে। প্রয়োজন দেখা দিলে সীমান্ত বন্ধও পর্যন্ত করে দিতে পারবে তারা।\nচিনা কমিউনিস্ট পার্টি-নিয়ন্ত্রিত সংবাদপত্র চায়না ডেইলি বলেছে যে আইনে বলা হয়েছে, সীমান্ত প্রতিরক্ষা শক্তিশালী করতে, অর্থনৈতিক ও সামাজিক উন্নয়নে সহায়তা করার পাশাপাশি সীমান্ত এলাকায় জনসেবা ও পরিকাঠামোর উন্নতি, জনগণের জীবন ও সেখানে কর্মসংস্থানকে উৎসাহিত ও সমর্থন করার জন্য এবং সীমান্ত প্রতিরক্ষার মধ্যে সমন্বয় বাড়ানোর জন্য ব্যবস্থা গ্রহণ করতে পারবে রাষ্ট্র।\nপরিকাঠামো ক্ষেত্রে ভারী বিনিয়োগের মাধ্যমে বিতর্কিত সীমান্ত এলাকাগুলির নিষ্পত্তি করতে চায় চিন, এমন প্রেক্ষাপটেই নতুন আইনটিকে দেখা যেতে পারে। সাম্প্রতিক প্রতিবেদনে উল্লেখ করা হয়েছে যে জনসংযোগ ও টহল চালানোর সুবিধার্থে ঠিক এই ভাবেই সীমান্তে গ্রামগুলি তৈরি করেছে চিন। এখানে সাধারণ নাগরিকরাই প্রথম লাইন অফ ডিফেন্স। নতুন আইনে সীমান্ত প্রতিরক্ষা এবং সীমান্ত এলাকায় সামাজিক, অর্থনৈতিক উন্নয়নের মধ্যে সমন্বয় আরও উন্নত হবে বলে দাবি করা হয়েছে রিপোর্টে।\nজাপানি দৈনিক নিক্কেই বলেছে যে আইনে আরও বলা হয়েছে যে নাগরিক এবং সংস্থাগুলি সীমান্ত টহল এবং নিয়ন্ত্রণ কার্যক্রমকে পুরোপুরি সমর্থন করবে। প্রয়োজনে পিপলস আর্মড পুলিশ ফোর্স (People’s Armed Police Force) এবং পাবলিক সিকিউরিটি ব্যুরোকে (Public Security Bureau) সেনার সঙ্গে সীমান্ত পাহারা দিতে মোতায়েন করা যেতে পারে।\nএই আইনে ভারতের জন্য উদ্বেগের কারণ?\nচিনের রাষ্ট্রীয় মালিকানাধীন ট্যাবলয়েড গ্লোবাল টাইমস জানিয়েছে যে আঞ্চলিক উত্তেজনাগুলির মধ্যে ভারতের সঙ্গে দ্বন্দ্বের কারণে নতুন আইন আনার দিকে ঝুঁকেছে বেজিং। প্রতিবেদনে বলা হয়েছে যে আইনটির একটি বিস্তৃত পরিসর রয়েছে। এর মধ্যে রয়েছে সীমান্ত বিষয়ক ও আঞ্চলিক সীমান্তের কাজে নেতৃত্বের ব্যবস্থা গ্রহণ, সরকারি দায়িত্ব ও সামরিক কাজ, স্থল সীমানার ছবি ও জরিপ, স্থল সীমানা ও সীমান্তগুলির প্রতিরক্ষা ও ব্যবস্থাপনা এবং স্থল সীমান্ত বিষয়ক আন্তর্জাতিক সহযোগিতা।\nচিনের সঙ্গে ১৪টি দেশের ২২ হাজার কিলোমিটার পর্যন্ত বিস্তৃত স্থল সীমান্ত রয়েছে। যার বেশিরভাগ নিয়েই বিরোধ রয়েছে। চিনের সঙ্গে ভারতের ৩ হাজার ৪৮৮ কিলোমিটার সীমান্ত রয়েছে, যা উত্তর-পূর্বে অরুণাচল প্রদেশ (Arunachal Pradesh) থেকে উত্তরে জম্মু ও কাশ্মীর (Jammu & Kashmir) পর্যন্ত বিস্তৃত। এই সীমান্ত সম্পূর্ণরূপে চিহ্নিত করা হয়নি। এলএসি (LAC) স্পষ্ট ও নিশ্চিত করার কাজ চলছে। এলএসি সম্পর্কে সঠিক ধারণা না থাকার কারণেই মাঝেমাঝেই চিনা ও ভারতীয় সেনাদের মধ্যে বচসা, কখনও কখনও ঠেলাঠেলি ও সংঘর্ষ হয়।\nচিনা মিডিয়া বলেছে যে নতুন সীমান্ত আইনে বলা হয়েছে যে বেজিং সমতা, পারস্পরিক বিশ্বাস এবং বন্ধুত্বপূর্ণ পরামর্শের নীতি অনুসরণ করবে। প্রতিবেশী দেশগুলির সঙ্গে বিরোধ এবং দীর্ঘস্থায়ী সীমান্ত সমস্যাগুলি সঠিকভাবে সমাধানের জন্য আলোচনা করবে।\nনতুন স্থল সীমান্ত আইনটি আন্তঃসীমান্ত নদী এবং হ্রদের ক্ষেত্রেও কার্যকরী। তাই এটা বলা যেতে পারে যে ভারতের কথা মাথায় রেখেই নতুন আইনটি আনা হয়েছে। ভারতের ব্রহ্মপুত্র নদীর উৎস চিনের তিব্বত সায়ত্তশাসিত অঞ্চল থেকে। ভারতের কাছে এই নদীর গুরুত্ব আছে। তাই এমন আশঙ্কা রয়েছে যেখানে সংঘাতের সময় চিন এই নদীর জল প্রভাবে কোনও ব্যাঘাত করতে পারে। আর সেটা করতে পারে এই নতুন আইনের বলেই।\nভারত-চিন সীমান্ত বিরোধের অবস্থা কী?\nগত বছরের মে মাসে পূর্ব লাদাখে (Eastern Ladakh) সংঘর্ষের পরে উত্তেজনা প্রশমিত করতে দুই দেশ সামরিক-স্তরের বহুবার আলোচনায় বসেছে। যদিও গালওয়ান উপত্যকায় (Galwan Valley) সমস্যা জারি রয়েছে। এখানেই ভারতীয় এবং চিনা সেনাদের মধ্যে সংঘর্ষ হয়। প্যাংগং লেক এবং গোগরা, পূর্ব লাদাখের হট স্প্রিংস এবং ডেপসাং সমভূমিতে অচলাবস্থা জারি রয়েছে। অক্টোবরের শুরুতে ১৩ দফার কোর কমান্ডার স্তরের বৈঠকে মেলেনি কোনও সমাধানসূত্র।\nআলোচনা একেবারেই ব্যর্থ হয়। পূর্ব লাদাখে এখনও উভয় সেনাবাহিনীর ৫০ হাজারের বেশি করে সেনা মোতায়েন রয়েছে। অরুণাচল প্রদেশের তাওয়াং ও উত্তরাখণ্ডে চিনা সেনাদের নতুন করে অনুপ্রবেশের খবর পাওয়া গিয়েছে। ঘটনায় কোনও হতাহতের খবর মেলেনি। তবে ভারতীয় সেনার তরফে জানানো হয়েছে যে সীমান্তে চিনা সেনা গতিবিধি বাড়িয়েছে। পাশাপাশি সেখানে রিজার্ভ ফোর্সও মোতায়েন করেছে পিএলএ।\nঅক্টোবরের শুরুতে দিল্লিতে কথা বলার সময় সেনাপ্রধান এমএম নারাভানে (Army chief MM Naravane) বলেছিলেন যে চিনের ক্রমাগত সেনার সংখ্যা বাড়ানো উদ্বেগের বিষয়। তিনি উল্লেখ করেন যে যদি তারা (চিনা সেনা) সেখানে থাকে, আমরাও সেখানে থাকব।\nসেনাপ্রধান বলেন, "উল্লেখযোগ্য সংখ্যায় সেনা মোতায়েন করেছে চিন, সংখ্যা বাড়িয়েছে, অবশ্যই তা উদ্বেগের বিষয়। পরিকাঠামো তৈরি করা হচ্ছে, যে কোনও ধরনের থ্রেটের মোকাবিলা করার জন্য।" ইতিমধ্য়েই অরুণাচল প্রদেশে সীমান্ত লাগোয়া এলাকায় যুদ্ধবিমান ও হেলিকপ্টারের সংখ্যা বাড়িয়েছে ভারতীয় সেনা। তাওয়াং সীমান্তে আনা হয়েছে এম-৭৭৭ আলট্রা লাইট হাউৎজার (M-777 Ultra-Light Howitzers), এল-৭০ বিমানবিধ্বংসী বন্দুক ও বোফর্স (Bofors) কামান।\nএছাড়াও অসম সীমান্তে পিনাকা (Pinaka) ও স্মার্চ মাল্টিপল রকেট লঞ্চার সিস্টেম (Smerch Multiple Rocket Launcher System or MRLS) মোতায়েন করা হয়েছে। পিনাকা রকেট আর্টিলারি সিস্টেম। ১৯৯৬ সালে কার্গিল যুদ্ধে (Cargil War) এই রকেট লঞ্চার কাজে লাগানো হয়েছিল। ৪৪ সেকেন্ডে একসঙ্গে ৭২টি ক্ষেপণাস্ত্র ছুড়তে সক্ষম পিনাকা।\nভারত ও ভুটান হল দু'টি দেশ, যাদের সঙ্গে চিন এখনও সীমান্ত চুক্তি চূড়ান্ত করতে পারেনি। অন্য ১২টি প্রতিবেশীর সঙ্গে তারা সীমান্ত বিরোধের সমাধান করেছে। যদিও ১৪ অক্টোবর চিন এবং ভুটান একটি সমঝোতায় স্বাক্ষর করেছে, যা সীমানা বিরোধ নিয়ে আলোচনার গতি বাড়াতে রোডম্যাপ তৈরি করবে।\nFirst published: October 28, 2021, 03:12 IST\nChina New Border LawIndia China Boder DisputeLAC Dispute


সব দাবি মেনে নিয়েছি, তোমরাও ঘরে ফিরে যাও: কাদের\nঅান্দোলনকারীদের সব দাবি মেনে নিয়েছি। অনেকগুলো বাস্তবায়নের পথে। তাই অাবার তাদের বলবো অনেকে ঘরে ফিরেছে, তোমরাও ঘরে ফিরে যাও। ছাত্ররা ঘরে ফিরলেই পরিবহন ব্যবস্থা স্বাভাবিক হবে বলেছেন অাওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।\nতিনি বলেন, সড়ক দুর্ঘটনার বিষয়ে সর্বোচ্চ শাস্তির বিধান রেখে অাইন পাস হচ্ছে। অাগামী সোমবার মন্ত্রিসভায় এবং পরবর্তী সংসদ বসলে এ অাইন পাস করা হবে।\nশনিবার (০৪ আগস্ট) দুপুর ধানমন্ডিতে আওয়ামী লীগ সভাপতির রাজনৈতিক কার্যালয়ে দলটির সম্পাদকমণ্ডলীর বৈঠক শেষে সাংবাদিকদের প্রশ্নের জবাবে এ কথা বলেন তিনি।\nসেতুমন্ত্রী বলেন, চালকদের গ্রেপ্তার করা হয়েছে রিমান্ডে নেয়া হয়েছে। আইন আনুযায়ী বিচারের আওতায় এনে তাদের বিচারকাজ সম্পন্ন করার বিষয়ে উদ্যোগ নেয়া হয়েছে। নিহতদের পরিবারকে উপযুক্ত ক্ষতিপূরণও দেয়া হয়েছে।\nওবায়দুল কাদের বলেন, একটি আন্ডার পাস নির্মাণের দাবি করা হয়েছে। যা নির্মাণে অর্থ বরাদ্দ হয়ে গেছে। ডিজাইন সম্পন্ন হয়েছে। টেন্ডার না করে কাজটি দ্রুত করতে সেনাবাহিনীকে কাজটি বাস্তবায়নের দায়িত্ব দেয়া হয়েছে।\nএকদিকে সরকারের মন্ত্রী অন্যদিকে শ্রমিক ফেডারেশনের সভাপতি, একই সঙ্গে দু’টি লাভজনক পদে আছেন নৌ পরিবহনমন্ত্রী শাজাহান খান। কোনো ব্যক্তি একই সঙ্গে দুই পদে থাকতে পারেন কিনা, এমন প্রশ্নের জবাবে আওয়ামী লীগ সাধারণ সম্পাদক ওবায়দুল কাদের বলেছেন, এ বিষয়ে আদালতে মামলা আছে, আদালতই এ বিষয়ে সিদ্ধান্ত নেবে।\nকাদের বলেন, সংবিধানিকভাবে এটা সাংঘর্ষিক কিনা সেটার সিদ্ধান্ত দল থেকে দিতে পারবে না। এ বিষয়ে আদালতে মামলা আছে। দেখা যাক আদালত কী সিদ্ধান্ত দেয়।\nঅপর এক প্রশ্নের জবাবে কাদের কলেন, বিএনপি নামক একটি নালিশ পার্টি অাছে। এরা জনগণ থেকে ক্রমান্বয়ে বিচ্ছিন্ন হয়ে যাচ্ছে। ফখরুলসহ প্রথম সারির নেতারা পদত্যাগ করলে দেশের মানুষ মুক্তি পায়, বিএনপির নেতারাও মুক্তি পায়।\nএ সময় দলের যুগ্ম সাধারণ সম্পাদক মাহবুবউল অালম হানিফ, জাহাঙ্গীর কবির নানক, ডা. দীপু মনি, সাংগঠনিক সম্পাদক খালিদ মাহমুদ চৌধুরী, এনামুল হক শামীম, বি এম মোজাম্মেল হক, দফতর সম্পাদক ড. অাবদুস সোবহান গোলাপ, কৃষিবিষয়ক সম্পাদক ফরিদুন্নাহার লাইলী প্রমুখ উপস্থিত ছিলেন।


অনলাইন (১ মাস আগে) অক্টোবর ২৭, ২০২১, বুধবার, ৩:০৭ অপরাহ্ন | সর্বশেষ আপডেট: ১১:১২ পূর্বাহ্ন\nচ্যানেল টোয়েন্টিফোর-এর সিনিয়র রিপোর্টার ও ল’ রিপোর্টার্স ফোরামের (এলআরএফ) সদস্য সাংবাদিক মাসউদুর রহমানের বিরুদ্ধে দায়ের করা ১০০ কোটি টাকার মানহানির মামলা অবিলম্বে প্রত্যাহারের দাবি জানিয়েছে এলআরএফ।\nবুধবার (২৭ অক্টোবর) এলআরএফের সভাপতি মাশহুদুল হক ও সাধারণ সম্পাদক মুহাম্মাদ ইয়াছিন এক বিবৃতিতে মামলাটি অনতিবিলম্বে প্রত্যাহারের জোর দাবি জানান।\nনেতারা বলেন, যথার্থ তথ্য উপাত্ত নিয়ে, হাইকোর্টে দাখিল করা আবেদন থেকে সঠিকভাবেই রিপোর্ট করেছেন সাংবাদিক মাসউদুর রহমান। তারপরেও এ ধরনের অন্যায়মূলক মিথ্যা মামলা স্বাধীন সাংবাদিকতা, মুক্ত গণমাধ্যম ও সাংবাদিকদের নিরাপত্তার জন্য হুমকিস্বরূপ। অবিলম্বে এই ধরনের সাজানো মিথ্যা মামলা প্রত্যাহার করতে হবে।\nপরিকল্পনা প্রতিমন্ত্রী ড. শামসুল আলম, ছেলে মুসফেক আলম, পরিকল্পনা প্রতিমন্ত্রীর স্ত্রী মোমতাজ আলমকে বিবাদী করে হাইকোর্টে রিভিশন মামলা করেন মুসফেক আলমের সাবেক স্ত্রী তাসনোভা ইকবাল। মামলায় ৫ বছরের শিশুকে মাকে দেখতে না দিয়ে ১৭ মাস ধরে আটকে রাখার অভিযোগ আনা হয়।\nহাইকোর্টের দায়ের করা এই রিভিশন মামলা নিয়ে গত শুক্রবার সাংবাদিক মাসউদুর রহমানের করা রিপোর্ট চ্যানেল টোয়েন্টিফোরে প্রচারিত হয়। এতে ক্ষুব্ধ হয়ে চ্যানেল ২৪, চ্যানেলটির বার্তা সম্পাদক ও প্রতিবেদক মাসউদুর রহমানসহ পাঁচ জনের বিরুদ্ধে ১০০ কোটি টাকার মানহানির মামলা দায়ের করেছেন পরিকল্পনা প্রতিমন্ত্রী ড. শামসুল আলমের ছেলে মুশফেক আলম সৈকত। এরপর আদালত মামলাটি গ্রহণ করে পিবিআইকে তদন্ত প্রতিবেদন দাখিলের নির্দেশ দিয়েছেন ঢাকার সিএমএম আদালত।।\nশনাক্তের হার ১.৩৪


পদ্মশ্রীতে ভূষিত শিক্ষককে বদলি করল সরকার, ক্ষুব্ধ শিক্ষক সংগঠনগুলি -2Teachers transferred to cover up school education ministry's mess , Bangla News\nবাড়ি > বাংলার মুখ > কলকাতা > পদ্মশ্রীতে ভূষিত শিক্ষককে বদলি করল সরকার, ক্ষুব্ধ শিক্ষক সংগঠনগুলি\nপদ্মশ্রীতে ভূষিত শিক্ষককে বদলি করল সরকার, ক্ষুব্ধ শিক্ষক সংগঠনগুলি\n১ মিনিটে পড়ুন . Updated: 24 Mar 2020, 07:18 PM IST HT Bangla Correspondent\nসোমবার রাজ্যের প্রায় সমস্ত স্কুলেই একই ছবি দেখা গিয়েছে। তাহলে বেছে বেছে এই ২ জনের ওপরেই কেন শাস্তির খাড়া।\nনিজেদের রাজনৈতিক স্বার্থসিদ্ধির জন্য সাধারণ মানুষের প্রাণের ঝুঁকি তৈরি করে সংবাদমাধ্যমের ক্যামেরায় ধরা পড়ে গিয়েছিল স্কুল শিক্ষা দফতর। সেই দায় ঘাড় থেকে নামাতে ২ জন প্রধানশিক্ষককে বদলি করল তারা। তাদের মধ্যে একজন এবছরই পদ্মশ্রীপ্রাপ্ত কাজি মাসুম আখতার।\nকরোনাভাইরাস সংক্রমণ রুখতে স্কুল বন্ধ থাকলেও পড়ুয়াদের মিড ডে মিলের চাল ও আলু তাদের বাড়িতে পৌঁছে দেওয়া হবে বলে জানিয়েছিলেন মুখ্যমন্ত্রী মমতা বন্দ্যোপাধ্যায়। তিনি বলেছিলেন, ‘স্কুল বন্ধ থাকলেও পড়ুয়া পিছু ২ কিলোগ্রাম চাল ও ২ কিলোগ্রাম আলু বাড়িতে পৌঁছে দেওয়া হবে।’ পরে অবশ্য সিদ্ধান্ত বদল করে স্কুল শিক্ষা দফতর। অভিভাবকদের স্কুলে গিয়ে ওই সামগ্রী সংগ্রহ করতে হবে বলে জানায় তারা। সেই মতো বিভিন্ন এলাকায় মাইকিংও করে পুরসভা ও পঞ্চায়েতগুলি।\nঠিক হয় সোমবার দেওয়া হবে চাল ও আলু। বৃহস্পতিবার প্রধানমন্ত্রী নরেন্দ্র মোদী ‘জনতা কার্ফু’ আবেদন জানানোর পর জারি হয় নির্দেশিকা। তাতে রবিবার ‘জনতা কার্ফু’-র মধ্যে চাল – আলু বিতরণের প্রস্তুতি নিতে হাজির থাকতে বলা হয় শিক্ষকদের। সোমবার বেলা ৩টের মধ্যে বিতরণ প্রক্রিয়া শেষ করতে বলা হয়।\nসোমবার সকালে রাজ্যের বিভিন্ন স্কুল থেকে চাল-আলু বিতরণ শুরু হতে দেখা যায় অভিভাবকদের হাত ধরে স্কুলে হাজির হয়েছে বহু পড়ুয়া। অনেকে আবার স্কুল ইউনিফর্ম পরে। সংক্রমণ এড়াতে যাদের ছুটি দেওয়া হয়েছে তারা স্কুলে কেন? প্রশ্ন তুলে খবর সম্প্রচার করে কয়েকটি সংবাদমাধ্যম। তাতে দেখানো হয় যাদবপুর বিদ্যাপীঠ ও কাটজুনগর বিদ্যাপীঠের ছবি। এর পরই ওই ২ স্কুলের প্রধান শিক্ষকের বিরুদ্ধে সরকার পদক্ষেপ করবে বলে জানান শিক্ষামন্ত্রী।\nশিক্ষামন্ত্রীর নির্দেশ মতো সোমবার রাতেই যাদবপুর বিদ্যাপীঠের প্রধান শিক্ষক পরিমল ভট্টাচার্য ও কাটজুনগর বিদ্যাপীঠের প্রধান শিক্ষক কাজি মাসুম আখতারকে চিঠি পাঠান মধ্যশিক্ষা পর্ষদের সভাপতি কল্যাণময় গঙ্গোপাধ্যায়। মাসুম সাহেব এবছরই শিক্ষকতায় অনবদ্য অবদানের জন্য পদ্মশ্রীতে সম্মানিত হয়েছেন। স্কুলের ছাত্রদের জাতীয় সংগীত শেখানোয় ইসলামিক মৌলবাদীদের হাতে আক্রান্ত হয়েছিলেন তিনি।\nপরিমলবাবুকে বদলি করা হয়েছে রানিভবানী হাইস্কুলে। মাসুম সাহেব বদলি হয়েছেন বাগবাজার হরনাথ উচ্চ বিদ্যালয়ে। ২ শিক্ষকের এই অকারণ শাস্তিমূলক বদলিতে ক্ষোভ প্রকাশ করেছে শিক্ষক সংগঠনগুলি।\nতাদের তরফে প্রশ্ন তোলা হয়েছে, অভিভাবকরা কাকে নিয়ে স্কুলে আসবেন তা কি প্রধানশিক্ষকের নিয়ন্ত্রণে রয়েছে? পরিস্থিতি যখন এতটাই গুরুতর তখন চাল-আলু বিলি করার সিদ্ধান্ত কেন নিল রাজ্য শিক্ষা দফতর? তাছাড়া সোমবার রাজ্যের প্রায় সমস্ত স্কুলেই একই ছবি দেখা গিয়েছে। তাহলে বেছে বেছে এই ২ জনের ওপরেই কেন শাস্তির খাড়া।


Dissociative Identity Disorder- DID: চারিত্রিক দ্বৈততা নাকি বাইপোলার ডিজঅর্ডার? - বিজ্ঞান সংবাদ\nHome » Dissociative Identity Disorder- DID: চারিত্রিক দ্বৈততা নাকি বাইপোলার ডিজঅর্ডার?\nবাংলাদেশের অন্যতম সেরা ‘আয়নাবাজি‘ চলচ্চিত্রে চঞ্চল চৌধুরীর সুনিপুণ অভিনয় দক্ষতা কার না মনে আছে? সেই চলচ্চিত্রে চঞ্চল চৌধুরী ‘একাধিক চরিত্র’-এর রংবদল দেখিয়ে নিজের ক্যারিয়ারের সবচেয়ে উৎকৃষ্ট একটি কাজ তার দর্শকদের উপহার দিয়েছেন।\nতার এই অদ্ভুত চারিত্রিক অদল-বদল দর্শকদের একইসঙ্গে যেমন বিস্মিত করেছে তেমনি ভাবিয়েছে। এখন প্রশ্ন হলো, এই চারিত্রিক দ্বৈততা বা একাধিক চরিত্র কি শুধু একটি সাধারণ বিষয়মাত্র নাকি এর পেছনে রয়েছে অন্য কোনো কারণ? বাইপোলার ডিজঅর্ডার কি এটাই? এটা কি মাল্টিপল পার্সোনালিটি সম্পর্কিত নাকি পরিচয়ের সংকট!?\n‘ডিসোসিয়েটিভ আইডেন্টিটি ডিসঅর্ডার’ (ডিআইডি) (Dissociative Identity Disorder- DID) মানসিক স্বাস্থ্যের এমন এক অবস্থা যেখানে আক্রান্ত ব্যক্তিরা নিজেদের মধ্যে দুটি বা ততোধিক পৃথক চরিত্র ধারণ করে। সময়ের সাথে সাথে এসকল মানুষের চারিত্রিক বৈশিষ্ট্যগুলো বিভিন্নভাবে পরিবর্তিত হয় এবং প্রয়োজন অনুযায়ী এরা নিজের আচরণ নিয়ন্ত্রণ করে। সেক্ষেত্রে প্রতিটি পরিচয়ের রয়েছে আলাদা ইতিহাস, বৈশিষ্ট্য, পছন্দ ও অপছন্দ। এই ডিআইডি আক্রান্ত ব্যক্তির মনে মাঝেমধ্যে হ্যালুসিনেশনের উদ্ভব ঘটাতে পারে যার বাস্তবে কোনো ভিত্তি নেই। অর্থাৎ এই ব্যাধি একজন ব্যক্তির বাস্তবতার সাথে নিজেকে সংযোগ করার ক্ষমতাকে প্রভাবিত করে। অন্যান্য বিচ্ছিন্নতামূলক ব্যাধিগুলির মধ্যে রয়েছে:\n১. ডিপারসোনালাইজড বা ডিরিয়েলাইজেশন ডিসঅর্ডার: যা আক্রান্ত ব্যাক্তিকে নিজের কাজ থেকে বিচ্ছিন্নতার অনুভূতি সৃষ্টি করায়।\n২. ডিসোসিয়েটিভ অ্যামনেসিয়া: এই ধরনের অ্যামনেসিয়ায় নিজের সম্পর্কে তথ্য মনে রাখাতে সমস্যা সৃষ্টি হয়।\nনিশ্চয়ই মনে শঙ্কা সৃষ্টি হচ্ছে! এই মানসিক ব্যাধি কি তাহলে খুবই সাধারণ? অনেক মানুষের মাঝেই দেখা যায়? উত্তর হচ্ছে, না। ডিআইডি খুবই বিরল। ব্যাধিটি মোট জনসংখ্যার 0.01 থেকে 1% এর মধ্যে প্রভাবিত করতে পারে। তবে এটি যেকোনো বয়সে ঘটতে পারে। পুরুষদের তুলনায় মহিলাদের ডিআইডি হওয়ার সম্ভাবনা বেশি।\nডিআইডিতে আক্রান্ত ব্যক্তির লক্ষণসমূহ:\nডিআইডি সহ একজন ব্যক্তির দুটি বা তার বেশি স্বতন্ত্র পরিচয় রয়েছে। এদের মধ্যে একটি “মূল” পরিচয় হল ব্যক্তির ‘স্বাভাবিক ব্যক্তিত্ব’। আরেকটি “পরিবর্তনকারী” ব্যক্তির ‘বিকল্প ব্যক্তিত্ব’। ডিআইডি সহ কিছু লোকের ব্যক্তিত্বের 100টি পর্যন্ত পরিবর্তন লক্ষ্য করা গিয়েছে এবং সেই পরিবর্তনগুলি একে অপরের থেকে খুব আলাদা। সেই সকল পরিচয়ের বিভিন্ন লিঙ্গ, জাতি, আগ্রহ এবং তাদের পরিবেশের সাথে মিথস্ক্রিয়া করার উপায় রয়েছে।\nডিআইডি-এর অন্যান্য সাধারণ লক্ষণ ও উপসর্গগুলো হলো:\n১. অতিরিক্ত দুশ্চিন্তা।\n৫. ড্রাগ বা অ্যালকোহল অপব্যবহার।\n৬. স্মৃতিশক্তি হ্রাস।\n৭. আত্মহত্যার চিন্তা বা নিজের ক্ষতি।\nএখন, প্রশ্ন থাকতে পারে ঠিক কি কি কারণে ডিআইডি হওয়ার সম্ভাবনা থাকে?\nডিআইডি সাধারণত শৈশবে যৌন বা শারীরিক নির্যাতন, অযাচিত অথবা অপ্রীতিকর কোনো ঘটনাগুলির প্রতিক্রিয়া হিসাবে বিকশিত হয়। এই ডিসঅর্ডার হল সেই সকল ট্রমা থেকে নিজেকে দূরে রাখার বা বিচ্ছিন্ন করার একটি উপায় মাত্র।\nতাহলে কি এই ব্যাধির কোনো চিকিৎসা নেই?\nআসলে ডিআইডির কোন প্রতিকার নেই। যারা এ ব্যাধিতে আক্রান্ত তারা বেশিরভাগ মানুষ তাদের বাকি জীবন এ ব্যাধি নিয়েই পার করবে। কিন্তু সঠিক চিকিৎসা এর উপসর্গ অনেকাংশে কমাতে সাহায্য করতে পারে। তবে এটিকে কোনোভাবেই বাড়তে দেওয়া যাবে না। সেক্ষেত্রে এটি স্কিৎজোফ্রেনিয়া-তে রুপান্তরিত হতে পারে।\nএকজন শক্তিশালী সমর্থনকারী, যেমন: আপনার স্বাস্থ্যসেবা প্রদানকারী, মেন্টর, পরিবারের সদস্য এবং বন্ধুরা যারা আপনার অবস্থা সম্পর্কে জানেন, আপনাকে বোঝার চেষ্টা করেন তারা ডিআইডি-এর সঙ্গে আপনার জীবনযাপনকে আরও সহজলভ্য করে তুলতে পারেন। আপনার সমর্থন সিস্টেমের লোকেদের সাথে খোলামেলা এবং সততার সাথে যোগাযোগ করুন এবং সাহায্য চাইতে কখনো ভয় করবেন না।\nতথ্যসূত্র: ক্লিভল্যান্ড ক্লিনিক\nট্যাগ: bipolarbipolar disorderDIDDissociative Identity Disorder- DID)traumaঅ্যালকোহলআত্মহত্যার চিন্তাআয়নাবাজিএকাধিক চরিত্রএকাধিক পরিচয়চঞ্চল চৌধুরীচারিত্রিক দ্বৈততাট্রমাডিজঅর্ডারডিপারসোনালাইজড বা ডিরিয়েলাইজেশন ডিসঅর্ডারডিসোসিয়েটিভ অ্যামনেসিয়া:ডিসোসিয়েটিভ আইডেন্টিটি ডিসঅর্ডার' (ডিআইডি)ড্রাগদুশ্চিন্তাদ্বৈত চরিত্রপরিচয়ের সংকটবাইপোলারবাইপোলার ডিজঅর্ডারবাইপোলার ডিজঅর্ডার কি চারিত্রিক দ্বৈততা?বিকল্প ব্যক্তিত্ববিষণ্ণতামানসিকমেন্টরমেন্টরশিপসাহায্যস্কিৎজোফ্রেনিয়াস্বাভাবিক ব্যক্তিত্বস্মৃতিশক্তিস্মৃতিশক্তি হ্রাস


আপনি কি এস এস সি রেজাল্ট ২০২০ চট্টগ্রাম বোর্ড বোর্ডের সন্ধান করছেন?অনেক ওয়েবসাইটে গিয়েও রেজাল্ট বের করতে পারেন নি? তাহলে আপনি সঠিক জায়গায় আছেন.এখান থেকে আপনি এসএসসি পরীক্ষার 2020 ফলাফল চেক করতে পারেন। এসএসসি ফলাফলগুলি পরীক্ষা করার জন্য কিছু নিয়ম রয়েছে, আপনার এই নিয়মগুলি অনুসরণ করা দরকার। আপনি নিজের ফলাফলটি জানতে সম্পূর্ণ লেখাটি পড়বেন।\nরোববার (৩১ মে) সকাল সাড়ে ১০টায় গণভবনে প্রধানমন্ত্রী শেখ হাসিনার কাছে পরীক্ষার ফলাফলের অনুলিপি তুলে দেন শিক্ষামন্ত্রী ডা. দীপু মনি। পরে তিনি শিক্ষা মন্ত্রণালয় থেকে ফেসবুক লাইভে ফল ঘোষণা করেন।প্রকাশিত ফলাফলে দেখা যায়, এ বছর ৯টি সাধারণ শিক্ষা বোর্ডে পাসের হার ৮৩ দশমিক ৭৫ শতাংশ। অন্যদিকে মাদরাসা বোর্ডে পাসের হার ৮২ দশমিক ৫১ শতাংশ এবং কারিগরি শিক্ষা বোর্ডে ৭২ দশমিক ৭০ শতাংশ।ফলাফল প্রকাশের পর এখনো পর্যন্ত জানা যায় সারা দেশে পাশের হার ৮২.৮৭%। জিপিএ-৫ পেয়েছে ১ লাখ ৩৫ হাজার ৮৯৮ জন।\nচট্টগ্রাম বোর্ডের এসএসসি রেজাল্ট সহ বোর্ডের এক সাথে সারাদেশে প্রকাশ করা হবে। আপনি এখান থেকে ফলাফল যাচাই করতে পারেন বা বাংলাদেশ শিক্ষা বোর্ডের ওয়েবসাইটও পরীক্ষা করে দেখতে পারেন। এই পোস্টটি আপনাকে ফলাফলটি পরীক্ষা করতে সহায়তা করবে।\nসকল বোর্ডের রেজাল্ট দেখতে ক্লিক করুন এখানে\nচট্টগ্রাম বোর্ডের ২০২০ পরীক্ষার বিস্তারিতঃ\nমোট পরীক্ষার্থী :১ লাখ ৪৪ হাজার ৯০ জন\nমোট জিপিএ ৫ঃ ৯ হাজার ৮ জন\nশতকরা পাসের হার :৮৪.৭৫%\nশিক্ষা বোর্ডের রেজাল্ট সাইট থেকে চট্টগ্রাম বোর্ডের এসএসসি রেজাল্ট ২০২০ পেতে নিচের পদ্ধতি অনুসরণ করুন\n১।বছর (Year): বছর নির্বাচন করুন- ২০২০\n২।বোর্ড (Board): মেনু থেকে আপনার শিক্ষা বোর্ড নির্বাচন করুন – চট্টগ্রাম বোর্ড ( Chittagong Board)\nআপনার চট্টগ্রাম বোর্ডের এস এস সি রেজাল্ট ২০২০ পেতে Submit বাটনে ক্লিক করুন\nএস এস সি রেজাল্ট ২০২০ দিনাজপুর বোর্ড পেতে ক্লিক করুন এখানে\nশিক্ষা বোর্ডের বিকল্প রেজাল্ট সাইট থেকে সিলেট বোর্ডের এস এস সি ফলাফল ২০২০ পেতে নিচের পদ্ধতি অনুসরণ করুন\n৪।বছর (Year): বছর নির্বাচন করুন- ২০২০\n৫।বোর্ড (Board): মেনু থেকে আপনার শিক্ষা বোর্ড নির্বাচন করুন– দিনাজপুর (Dinajpur Board)\nআপনার চট্টগ্রাম বোর্ডের এসএসসি রেজাল্ট 2020 পেতে Get Result বোতামে ক্লিক করুন\nপরবর্তী পেজে আপনি পেয়ে যাবেন আপনার কাঙ্ক্ষিত চট্টগ্রাম বোর্ডের এস এস সি রেজাল্ট ২০২০\nচট্টগ্রাম বোর্ডের এসএসসি রেজাল্ট ২০২০ পূর্ণ মার্কশীট সহ রেজাল্ট পেতে ফলাফল প্রকাশের সময় থেকে ৩/৪ ঘন্টা অপেক্ষা করুন।\nএছাড়া মোবাইল এসএসএম এর মাধ্যমে আপনার চট্টগ্রাম বোর্ডের এসএসসি রেজাল্ট ২০২০ জানতে পারবেন\n২। টাইপ করুন > SSC CHI 123456 2020 > Send To 16222\nফিরতি এস এম এসে পেয়ে যাবেন আপনার চট্টগ্রাম বোর্ডের এসএসসি রেজাল্ট ২০২০\nএসএসসি রেজাল্ট ২০২০ চট্টগ্রাম বোর্ড,এস এস সি রেজাল্ট 2020 চট্টগ্রাম বোর্ড, চট্টগ্রাম বোর্ড রেজাল্ট ২০২০, চট্টগ্রামবোর্ড রেজাল্ট, চট্টগ্রাম শিক্ষা বোর্ড রেজাল্ট,এসএসসি রেজাল্ট ২০২০ চট্টগ্রাম বোর্ড,এসএসসি রেজাল্ট চট্টগ্রাম কবে দিবে,এস এস সি পরীক্ষার রেজাল্ট ২০২০ চট্টগ্রামবোর্ড,২০২০ সালের এসএসসি রেজাল্ট চট্টগ্রাম বোর্ড, এস এস সি ফলাফল ২০২০ চট্টগ্রামবোর্ড, এসএসসি রেজাল্ট kfplanet, ,kfplanet.com,\n2 thoughts on “এস এস সি রেজাল্ট ২০২০ চট্টগ্রাম বোর্ড”\nমোসাররাত লুনা June 2, 2020 at 8:08 pm\nএসএসসি ২০২০ মেধা তালিকা কি ভাবে জানা যাবে?\nকেএফ প্ল্যানেট ডেস্ক June 2, 2020 at 10:37 pm\nযদি এবার তালিকা তৈরি করে থাকে তাহলে আপনার বোর্ড এ পাবেন।


মে 24, 2019 ফরেক্স অ্যাডভাইজার লেখক নাজমা আজিম 57980 দর্শকরা\nঅনুষ্ঠানে প্রধান অতিথি ছিলেন বাংলাদেশ কম্পিউটার সমিতি (বিসিএস) এর সভাপতি ইঞ্জিনিয়ার সুব্রত সরকার। তিনি বলেন, দেশের শিক্ষার্থীরা এখন আন্তর্জাতিক পর্যায়ে বড় বড় গেমিং ইভেন্টগুলোতে অংশগ্রহণ করছে। তাদের সাফল্যও ঈর্ষণীয়। এদেশের মর্নিং স্টার এবং ইভিনিং স্টার ছেলেদের মেধা আছে। যেকোন গেম জিতে আনার দক্ষতাও তারা সমানভাবে অর্জন করছে। তারা দেশের সুনাম বয়ে আনছে। এই গেমারদের আরো সহযোগিতা করা উচিত।\nCypermethrin- ভিত্তিক emulsion। মর্নিং স্টার এবং ইভিনিং স্টার প্রাঙ্গনে প্রক্রিয়াকরণের আগে, 1 লিটার পানিতে ইমালসনের 10 মিলিলিটার জমে থাকা আবশ্যক। পোকামাকড় দ্বারা একটি শক্তিশালী সংক্রমণ সঙ্গে, জল পরিমাণ 0.5 লিটার কমিয়ে বাড়ানো যাবে। পুরস্কারের উদ্বোধনী অনুষ্ঠানে ইনিয়া সার্উইরাতু, সিওপি 23 জলবায়ু চ্যাম্পিয়ন এবং ফিজির কৃষি, গ্রামীণ ও সামুদ্রিক উন্নয়ন, এবং জাতীয় দুর্যোগ ব্যবস্থাপনা মন্ত্রী, বলেন, কালো কার্বন, মিথেন এবং হাইড্রোফ্লোরোকার্বনগুলির মতো স্বল্পকালীন জলবায়ু দূষণ হ্রাসে অর্ধেক ডিগ্রি সেলসিয়াস প্রতিরোধ করতে পারে পূর্বাভাসিত উষ্ণতা, 2.4 মিলিয়ন অকাল মৃত্যুর প্রতিবন্ধকতা এবং প্রতি বছর 50 মিলিয়ন টন অধিক ফসল সংরক্ষণ করুন।\nআপনি দেখতে পারেন, প্রতিটি প্রকারের শ্রোতাদের নিজস্ব পদ্ধতির প্রয়োজন এবং প্রায়ই এমনকি ব্যক্তিগত পানীয় এবং ডেজার্টগুলিও প্রয়োজন। সেই অনুযায়ী, শেয়ার প্রতি শ্রোতার জন্য আলাদা হতে হবে। বাইরের ইথারনেট পোর্ট সংখ্যা অনেক ডজন পৌঁছাতে পারেন, সঞ্চিত তথ্য ক্ষমতা কয়েক মর্নিং স্টার এবং ইভিনিং স্টার শত টেরাবাইট হয়।\nকনফিডেন্স হলো, আপনি জানেন যে আপনার ট্রডিং স্ট্র্যাটিজি কি এবং প্রকৃতপক্ষে আপনি মার্কেটে কি খুজিতেছেন । আপনি জানেন যে, কখন একটি হায় কোয়ালিটি ট্রেডিং সেটআপ আসে যেখানে আপনার মানিকে রিস্ক হিসেবে নিচ্ছেন। আরেকটি উদাহরণ: আপনি একটি $ 20,000 অ্যাকাউন্ট ছিল এবং একটি 90 পিপ ক্ষতি থামাতে সঙ্গে আপনি একটি ইউরো-জিবিপি বাণিজ্য সেটআপ পাওয়া ছিল, কত আপনার অবস্থান আপনার মূলধন অধিক 2% ঝুঁকি না হতে হবে\nসামান্য বিষাক্ত ওষুধ যা একটি ব্যাকটেরিয়াজনিত প্রভাব আছে। সুন্দর এবং পুরু চুল - প্রতিটি মহিলার এই গর্ব করতে পারেন না। সব পরে, আমাদের প্রতিটি, আপাতদৃষ্টিতে যত্নশীল যত্ন সত্ত্বেও, এখনও চুল কিছু অংশ হারান। অবশ্যই, কয়েকটি আলগা চুল বেশ স্বাভাবিক, কারণ আমাদের দেহটি পুনর্নবীকরণ করতে থাকে। কিন্তু যদি তারা সক্রিয়ভাবে অজানা কারণে ঢালা শুরু? একটি মহিলার পুরানো হয়েছে? এই সমস্যার সমাধান করার আগে, আপনাকে প্রথমে এটির কারণ কী তা খুঁজে বের করতে হবে।\nমাইনার, যিনি সঠিক মান আপাতত পাওয়া গেছে, ব্লক ডিক্রিপ্ট এবং পাঁচ এস্টার পায়, এবং প্রক্রিয়া নতুনভাবে শুরু হয়। চক্র প্রতি 12 সেকেন্ড পুনরাবৃত্তি করা হয়। আপনি আপনার শেল আউট যান এবং তারপর একটি ফরেক্স সম্মেলনে জন্য রেজিস্টার উচিত কারণ আছে. আপনি বৈদেশিক মুদ্রার বাজার সম্পর্কে আপনার জ্ঞান এবং দক্ষতা সম্পর্কে অনেক আত্মবিশ্বাসী, যদিও আপনি এখনও জানেন এবং বুঝতে হবে যে শুধু কিছু অপরিহার্য বিষয় আছে. এটা তাই জীবন্ত যে, বাজার সম্পর্কে একটি বিষয়\nকাগজ প্রতিবেদক : অতীতের কারণে ইসলামী ব্যাংকে কারো চাকরি যাবে না। তবে কেউ মর্নিং স্টার এবং ইভিনিং স্টার মিছিল মিটিং করবেন এটি মেনে নেয়া হবে না। একনিষ্ঠভাবে ব্যাংককর্মী হিসেবে কাজ করতে হবে বলে জানিয়েছেন বাংলাদেশ ইসলামী ব্যাংক লিমিটেডের পরিচালনা পর্ষদের সদস্যরা। স্ট্রাইক 'সিঁড়ি' নির্মাণের একটি বিজ্ঞ সিদ্ধান্ত; এক বিকল্প আপনার সমস্ত ডেডিকেটেড মূলধন বিনিয়োগ করবেন না।আপনি যদি এটি করেন তবে আপনি চশমা থেকে মুনাফা অর্জন করতে পারবেন যা আপনার চূড়ান্ত লক্ষ্যমাত্রায় পৌঁছাবে না। উদাহরণস্বরূপ, যদি আপনি মনে করেন যে বিটকয়েন $ 500 এ পৌঁছবে তবে আপনি $ 350, $ 400, $ 450, এবং $ 500 এর স্ট্রাইকগুলির সাথে চারটি বিকল্পের মধ্যে অবস্থান করতে পারেন।\nঠিকানা: আন্তর্জাতিক বাণিজ্য কেন্দ্র (আইসিসি টাওয়ার), 1 অস্টিন রোড, পশ্চিম Kowloon, Tsim Sha Tsui, হংকং মুসলিমগণ বিশ্বের মানুষের জন্য আলোকবর্তিকা। উনারাই আলোকিত করেছেন আমাদের চিন্তাচেতনাকে, সভ্যতা-সংস্কৃতিকে, জীবন ও জগতকে। কিন্তু দুঃখজনক হলেও সত্য, পাশ্চাত্যের অনেক গবেষক এ সব মুসলিম মনীষীর নামকে উপস্থাপন করেছেন বিকৃতভাবে। ফলে প্রাচ্যের লোকগুলো তাদের চিরচেনা এসব মনীষীকে পাশ্চাত্যের দেয়া নামে চিনতেও পারেন না। নিচের উনাদের কয়কজন মর্নিং স্টার এবং ইভিনিং স্টার কথা তুলে ধরা হলঃ\nগুড লাক জন্য ট্যাটু এত বিরল না। সব পরে, এটি বিভিন্ন amulets এবং amulets একটি মহান বিকল্প, দুর্ভাগ্যবশত, বিরতি এবং হারিয়ে পেতে ঝোঁক যা। এবং মূল উলকি শরীরের উপর একটি বিস্ময়কর প্রসাধন হতে পারে। বিশেষ করে, যদি এটি একটি উলকি যে সৌভাগ্য এনেছে। কি উল্কি সৌভাগ্য আনতে? যেমন একটি উলকি নির্বাচন করার সময় কিভাবে ভুল করতে না? বিস্ময়কর মাস্টার মারিয়া মোডোরোভা নিয়ে আমরা এই এবং অন্যান্য মর্নিং স্টার এবং ইভিনিং স্টার অনেক কিছু নিয়ে কথা বলব। সলিলা রান্নাঘরে ব্যস্ত । এ এক্স এন-এ পামেলা অ্যান্ডারসন লি-র ভি আই পি দেখলুম । সিনেমা ব্যাপারটাই রিডিফাইনড । গল্প নেই, বিশেষ ঘটনা নেই, যৌনতাও নেই । কেবল একজন বিদেশিনীর বুকের মাপের ওপর নির্ভরশীল চলচ্চিত্র । বুকটা প্যাকেজিং করা প্রডাক্ট । পাছার প্যাকেজিংও চলছে । শিল্পা শেট্টি নাকি তিনচার বার নাক পালটিয়েছে । বাপ্পার দেয়া তথ্য ।\nআপনার অ্যাপ্লিকেশন ফোল্ডারে নেভিগেট করুন। কারণ অধিকাংশ আধুনিক গেম বিনিয়োগ প্রয়োজন, এটি বেশীরভাগ মর্নিং স্টার এবং ইভিনিং স্টার সাধারণ উপায় অর্থ উপার্জন হয়।


সিংড়ায় ধানের শীষের প্রচারণায় হামলা, ছাত্রদল নেতা আহত সিংড়ায় ধানের শীষের প্রচারণায় হামলা, ছাত্রদল নেতা আহত – দৈনিক চলনবিলের কথা\n/ অপরাধ, আইন অমান্য, ক্ষমতার অপব্যবহার, নাটোর, সিংড়া, স্বাস্থ্য\nসিংড়ায় ধানের শীষের প্রচারণায় হামলা,\nছাত্রদল নেতা আহত\nনাটোরের সিংড়া পৌর নির্বাচনে বিএনপি মনোনীত প্রার্থীর ধানের শীষ প্রতীকের প্রচারণায় হামলার ঘটনা ঘটেছে। স্থানীয় আওয়ামী লীগ, যুবলীগ ও ছাত্রলীগের নেতাকর্মীরা এ হামলা চালায়। এ ঘটনায় সিংড়া পৌর ছাত্রদলের যুগ্ম আহ্বায়ক রাকিব হোসেন মিলনকে আঘাত করে গুরুতর আহত করে। তাকে উপজেলা স্বাস্থ্য কমপ্লেক্সে ভর্তি করা হয়। এ ঘটনায় পৌর বিএনপির যুগ্ম আহ্বায়ক বোরহান উদ্দিন বাবুও আহত হয়। এ বিষয়ে রিটার্নিং অফিসার বরাবর লিখিত অভিযোগ করেছেন ধানের শীষের প্রার্থী তায়জুল ইসলাম।\nসূত্রে জানা যায়, রবিবার দুপুরে পৌরসভার ৭নং ওয়ার্ডের নিংগইন এলাকায় ধানের শীষের প্রচারণায় বের হয় বিএনপির নেতৃবৃন্দ। ভোট প্রার্থনার এক পর্যায়ে আওয়ামী লীগ কর্মী মানিক, রতন, ফারুক, ছাত্রলীগ নেতা সজিবের নেতৃত্বে ছাত্রদল নেতা মিলনকে মারপিট করা হয়। এসময় উপজেলা বিএনপির আহ্বায়ক এডভোকেট মজিবর রহমান মন্টু, সদস্য সচিব দাউদার মাহমুদ, সাবেক ভাইস চেয়ারম্যান শামিম হোসেন সহ বিএনপির নেতাদের উপর চড়াও হয় হামলাকারীরা। পরে খবর পেয়ে পুলিশ এসে পরিস্থিতি নিয়ন্ত্রনে আনে।\nউপজেলা বিএনপির আহ্বায়ক এড. মজিবুর রহমান মন্টু বলেন, আমাদের শান্তিপূর্ণ প্রচারণায় আওয়ামী লীগ কর্মীরা অতর্কিত হামলা করে। এ বিষয়ে রিটার্নিং অফিসার বরাবর লিখিত অভিযোগ দেয়া হয়েছে।\nউপজেলা আওয়ামী লীগের সভাপতি এড. ওহিদুর রহমান শেখ বলেন, আজ আওয়ামী লীগ প্রার্থীর ইশতেহার ঘোষনা ছিলো, এ বিষয়ে ব্যস্ত ছিলাম। হামলার কোন বিষয় আমার জানা নাই।\nসহকারি রিটার্নিং অফিসার ও সিংড়া উপজেলা নির্বাচন অফিসার সাইফুল আলম জানান, ঘটনাটি মৌখিকভাবে শুনেছি। লিখিত অভিযোগ পেলে প্রয়োজনীয় ব্যবস্থা নেয়া হবে।


দেশজুড়ে পাঠ্যবই উৎসব\n/ সারা দেশ / দেশজুড়ে পাঠ্যবই উৎসব\nবগুড়ায় উৎসবমুখর পরিবেশে নতুন বই পেল শিক্ষার্থীরা\nপ্রকাশিত ০২ জানুয়ারি ২০১৯\n‘শিক্ষা নিয়ে গড়ব দেশ-শেখ হাসিনার বাংলাদেশ’- এ প্রতিপাদ্যে দেশের সব শিক্ষাপ্রতিষ্ঠানে বই বিতরণ উৎসব অনুষ্ঠিত হয়েছে। বছরের প্রথম দিন মঙ্গলবার হাতে বিনামূল্যে বই পেয়ে আনন্দে উচ্ছ্বসিত হয়েছে মাধ্যমিক, ইবতেদায়ি, ভকেশনাল ও প্রাথমিক স্তরের শিক্ষার্থীরা। প্রতিনিধিদের পাঠানো খবর—\nলালমনিরহাট : ৫ উপজেলার বিভিন্ন শিক্ষাপ্রতিষ্ঠানে বই বিতরণ উৎসব অনুষ্ঠিত হয়েছে। সকালে সরকারি উচ্চ বিদ্যালয়ে বই বিতরণের উদ্বোধন করেন জেলা প্রশাসক শফিউল আরিফ। প্রধান শিক্ষিকা আফরোজা বেগমের সভাপতিত্বে এ সময় বক্তব্য দেন জেলা পরিষদ চেয়ারম্যান অ্যাডভোকেট মতিয়ার রহমান, জেলা শিক্ষা অফিসার আজিজুল ইসলাম, প্রাথমিক শিক্ষা অফিসার নবেজ উদ্দিন সরকার প্রমুখ।\nমুরাদনগর (কুমিল্লা) : মুরাদনগর উপজেলার ৩৫০টি প্রাথমিক ও মাধ্যমিক স্তরের ৯০টি শিক্ষাপ্রতিষ্ঠানে দেড় লক্ষাধিক শিক্ষার্থীর মাঝে পাঠ্যবই বিতরণ করা হয়েছে। বেলা ১১টায় উপজেলা কোম্পানীগঞ্জ বদিউল আলম স্কুলে এ উৎসবের উদ্বোধন করেন উপজেলা চেয়ারম্যান সৈয়দ আবদুল কাইয়ুম খসরু। বিশেষ অতিথি ছিলেন মাধ্যমিক শিক্ষা কর্মকর্তা শফিউল আলম তালুকদার। প্রধান শিক্ষক মফিজ উদ্দিনের সভাপতিত্বে উপস্থিত ছিলেন আওয়ামী লীগ নেতা শাহেদুল আলম, শফিকুর রহমান ছবি, নুরুল বারী কাজল, মোহাম্মদ আলী মেম্বার, মহিলা সদস্য নাছিমা বেগম, মোসলেহ উদ্দিন, ইউপি সদস্য রাম প্রসাদ দেব প্রমুখ।\nদুর্গাপুর (নেত্রকোনা) : বেলা ১২টায় দুর্গাপুর সরকারি বালিকা স্কুল মাঠে প্রায় ২৫০ শিক্ষার্থীর হাতে বই তুলে দিয়ে এ উৎসবের উদ্বোধন করেন প্রধান অতিথি উপজেলা চেয়ারম্যান এমদাদুল হক খান। সহকারী শিক্ষক ইমরান তালুকদারের সঞ্চালনায় প্রধান শিক্ষক বিনয় ভূষণ সাহা রায়ের সভাপতিত্বে বিশেষ অতিথি ছিলেন ইউএনও তোফায়েল আহমেদ, ওসি মিজানুর রহমান, মাধ্যমিক র্কমর্কতা আরিফা আক্তার, একাডেমিক সুপারভাইজার নাছির উদ্দিন প্রমুখ। এ বছর প্রাথমিক ১২৬, আনন্দ ৬১ ও অন্যান্য ৫০ বিদ্যালয়ের ৩০ হাজার ৫০০ শিক্ষার্থীর মাঝে পাঠ্যপুস্তক বিতরণ করা হয়। এ ছাড়া ২২টি মাদরাসায় ৪ হাজার ৯৩০ শিক্ষার্থীর মাঝে ৫৩,৬১৭ টি নতুন বই দেওয়া হয়েছে।\nবামনা (বরগুনা) : বামনায় কোনো কোনো বিদ্যালয়ে ফুলের মোড়কে বই সাজিয়ে ছোট সোনামণিদের দেওয়া হয়। নতুন বই পেয়ে মহা খুশি শিক্ষার্থীরা। এ উৎসবের উদ্বোধন করেন উপজেলা চেয়ারম্যান সাইতুল ইসলাম লিটু ও ইউএনও শিউলী হরি। উপজেলার ৬২টি প্রাথমিকে মোট ৫৫ হাজার, ১৩টি মাধ্যমিকে ৭১,০৫০, ২৩টি দাখিল ৩৯,২৬৫, ইবতেদায়ি মাদরাসায় ১১,৭০০টি ও মসজিদভিত্তিক শিশু ও গণশিক্ষা কার্যক্রম প্রকল্পে ৬,৪৫০টি বই বিনামূল্যে বিতরণ করা হয়। এ সময় উপজেলা চেয়ারম্যান বলেন, জননেত্রী বঙ্গবন্ধু কন্যা প্রধানমন্ত্রী শেখ হাসিনার প্রচেষ্টায় বছরের প্রথম দিনেই সোনামণিরা বিনামূল্যে নতুন বই পেয়েছে।\nমোরেলগঞ্জ (বাগেরহাট) : মোরেলগঞ্জে প্রাথমিক ও মাধ্যমিক স্তরের ৪৩৬টি শিক্ষাপ্রতিষ্ঠানের প্রায় ৭৩ হাজার ছাত্রছাত্রীর মাঝে বই বিতরণ করা হয়েছে। সকাল ১০টায় উপজেলা চেয়ারম্যান অ্যাডভোকেট শাহ-ই-আলম বাচ্চু ও ইউএনও কামরুজ্জামান আনুষ্ঠানিকভাবে শিক্ষার্থীদের হাতে এ বই তুলে দেন। এ সময় ভাইস চেয়ারম্যান ফাহিমা ছাবুল, আজমীন নাহার, শিক্ষা কর্মকর্তা আশীষ কুমার নন্দী, আবদুল হান্নান, শিক্ষক ফেরোজা বেগম, মমতাজ বেগম, আবদুল মালেক ও অধ্যক্ষ ড. রুহুল আমীন উপস্থিত ছিলেন।\nবেড়া (পাবনা) : বেড়ায় উৎসবমুখর পরিবেশে কোমলমতি শিক্ষার্থীদের হাতে নুতন বই তুলে দিলেন নবনির্বাচিত এমপি আলহাজ অ্যাডভোকেট শামসুল হক টুকু। মাদরাসাসহ ৩৬টি মাধ্যমিকে ৩ লাখ ৪৮ হাজার ৭শ, ১১২টি স্কুল ও ৬৬টি কিন্ডারগার্টেনের ২ লাখ ১৮ হাজার ১০০টি নুতন বই বিনামূল্যে শিক্ষার্থীদের হাতে তুলে দেওয়া হয়।\nনাটোর : সকাল সাড়ে ১০টার দিকে শহরের সরকারি বালিকা উচ্চ বিদ্যালয়ে শিক্ষার্থীদের হাতে নতুন বই তুলে দিয়ে এ উৎসবের উদ্বোধন করেন নবনির্বাচিত এমপি শফিকুল ইসলাম শিমুল। এ সময় উপস্থিত ছিলেন জেলা প্রশাসক মোহম্মদ শাহরিয়ার, পুলিশ সুপার সাইফুল্লাহ আল মামুন, অতিরিক্ত জেলা প্রশাসক (সার্বিক) রাজ্জাকুল ইসলাম, মাধ্যমিক শিক্ষা কর্মকর্তা রমজান আলী আকন্দ, প্রাথমিক শিক্ষা কর্মকর্তা এরশাদ উদ্দিন আহমেদ। এবার জেলার সরকারি ২ লাখ ৫ হাজার ৮৩২ ও এনজিও পরিচালিত স্কুলে শিক্ষার্থীদের মাঝে ৯ লাখ, ১ লাখ ৫০ হাজার ৪৭০ মাধ্যমিক শিক্ষার্থীদের মাঝে ২১ লাখ ৮২ হাজার ২১৫ ও ৫৩ হাজার ৪৬৫ মাদরাসা শিক্ষার্থীর মাঝে ৫ লাখ ৫৬ হাজার ১৭০ বই বিতরণ করা হয়।\nলৌহজং (মুন্সীগঞ্জ) : সকালে বছরের প্রথম দিন মাধ্যমিক, প্রাথমিক ও সমমানের ২ লাখ ৭৪ হাজার ৯৫০ শিক্ষার্থীর মাঝে নতুন বই বিতরণ করা হয়। হলদিয়া স্কুলে ছাত্র-ছাত্রীদের মাঝে প্রধান অতিথি হিসেবে উপস্থিত থেকে এ উৎসবের উদ্বোধন করেন ইউএনও কাবিরুল ইসলাম। প্রশাসন ও শিক্ষা অফিসের আয়োজনে মাধ্যমিক শিক্ষা অফিসার দেওয়ান মো. জাহাঙ্গীরের সভাপতিত্বে ও সহকারী শিক্ষক গোপাল চন্দ্র পালের সঞ্চালনায় বিশেষ অতিথি ছিলেন উপজেলা পরিষদের প্যানেল চেয়ারম্যান জাকির হোসেন বেপারি, সহকারী কমিশনার সৈয়দ মুরাদ হোসেন, প্রাথমিক শিক্ষা অফিসার আবদুল কাদের মিয়া। স্বাগত বক্তব্য দেন প্রধান শিক্ষক রফিকুল ইসলাম।\nযশোর : সকাল ৮টায় জেলা প্রশাসক আবদুল আওয়াল জিলা স্কুলে বেলুন উড়িয়ে শিক্ষার্থীদের হাতে নতুন বই তুলে দেওয়ার মাধ্যমে এ উৎসবের উদ্বোধন করেন। এ সময় উপস্থিত ছিলেন মাধ্যমিক শিক্ষা অফিসার এসএম আবদুল খালেক। পরে তিনি সরকারি বালিকা বিদ্যালয়ের শিক্ষার্থীদের হাতে নতুন বই তুলে দেন। এ বছর বিভিন্ন শিক্ষাপ্রতিষ্ঠানে ৪৪ লাখ ৫০ হাজার ১৯২ বই বিতরণ করা হয়।\nচৌদ্দগ্রাম (কুমিল্লা) : পৌরসভাসহ ১৩ ইউনিয়নের ১৭৮ প্রাথমিক ও ৫৬ মাধ্যমিক বিদ্যালয়সহ সব প্রতিষ্ঠানে বিনামূল্যে বই বিতরণ করা হয়েছে। উদ্বোধন করেন মেয়র মিজানুর রহমান। এ ছাড়া পাঁচরা স্কুলে বই বিতরণ করেন কাউন্সিলর সাইফুল ইসলাম পাটোয়ারী। এ সময় উপস্থিত ছিলেন পৌর আওয়ামী লীগ নেতা মজিবুর রহমান মধু, প্রধান শিক্ষক হালিমা বেগম, পরিচালনা কমিটির সদস্য আলমগীর হোসেন, নার্গিস বেগম, নকুল সাহা প্রমুখ।\nব্রাহ্মণবাড়িয়া : অন্তত ৬৫ লাখ শিক্ষার্থীর মাঝে বিনামূল্যে বই বিতরণ করা হয়েছে। সকালে স্থানীয় নিয়াজ মুহাম্মদ স্কুল মাঠে এ অনুষ্ঠানের উদ্বোধন করেন জেলা প্রশাসক হায়াত উদ দৌলা খান। জেলা শিক্ষা কর্মকর্তা গৌতম চন্দ্র মিত্রের সভাপতিত্বে বিশেষ অতিথি ছিলেন মেয়র নায়ার কবীর, প্রাথমিক শিক্ষা কর্মকর্তা সুব্রত কুমার বণিক, ইউএনও জান্নাতুল ফেরদৌস, আওয়ামী লীগের সাধারণ সম্পাদক আল মামুন সরকার প্রমুখ। এ বছর ৬৫ লাখ শিক্ষার্থীর মাঝে ২৪৬০টি প্রাথমিকে ২৫ লাখ ৫২ হাজার ৯২০ ও মাধ্যমিক শিক্ষার্থীদের ৩৯ লাখ ৫৬ হাজার ৯৬১ বই বিতরণ করা হয়।\nভোলা : সকালে ভোলা সরকারি বালক উচ্চ মাধ্যমিক বিদ্যালয়ে এ উৎসবের উদ্বোধন করেন জেলা প্রশাসক মোহাম্মদ মাসুদ আলম সিদ্দিক। মাধ্যমিক, দাখিল, ইবতেদায়ি, কারিগরি ও প্রাথমিক বিদ্যালয়ে প্রায় ৭ লাখ ছাত্র-ছাত্রীর মাঝে ৫৩ লাখ ১ হাজার ৫৬৩টি বই বিতরণ করা হয়েছে। প্রধান শিক্ষক শংকর চন্দ্র পালের সভাপতিত্বে প্রধান অতিথির বক্তব্য দেন জেলা প্রশাসক।\nনাচোল (চাঁপাইনবাবগঞ্জ) : সকাল ১০টায় খুরশেদ মোল্লা সরকারি বালিকা উচ্চ বিদ্যালয়ে শিক্ষার্থীদের মাঝে প্রধান অতিথি হিসেবে বই বিতরণ করেন ইউএনও সাবিহা সুলতানা। এ সময় উপস্থিত ছিলেন নির্বাহী ম্যাজিস্ট্রেট সাইফুল ইসলাম ও রুহুল আমীন, ভাইস চেয়ারম্যান মজিবুর রহমান, মেয়র আবদুর রশিদ খান ঝালু, প্রধান শিক্ষক নজরুল ইসলাম, শিক্ষা অফিসার আমিরুল ইসলাম ও মাধ্যমিক শিক্ষা অফিসার (ভারপ্রাপ্ত) দুলাল উদ্দিন খান।\nআখাউড়া (ব্রাহ্মণবাড়িয়া) : আখাউড়ায় প্রাথমিক ৩৪ হাজার ৫৯ সেট বই বিতরণ করা হয়েছে। সকাল ১০টায় তারাগন স্কুলে শিক্ষার্থীদের হাতে নতুন বই তুলে দিয়ে এ উৎসবের উদ্বোধন করেন ইউএনও মোহাম্মদ শামসুজ্জামান। প্রাথমিক শিক্ষা কর্মকর্তা নূরজাহান বেগমের সভাপতিত্বে সভায় বক্তব্য দেন সহকারী প্রাথমিক শিক্ষা কর্মকতা লুৎফর রহমান, ফোরকান আহমেদ খলিফা, সৈয়দ সেলিম শাহ, প্রধান শিক্ষক মৌসুমী আক্তার প্রমুখ।\nআক্কেলপুর (জয়পুরহাট) : আক্কেলপুরে ২১টি স্কুল ও ১২টি মাদরাসাসহ প্রাইমারি স্কুলে শিক্ষার্থীদের হাতে নতুন বই তুলে দেওয়া হয়েছে। বেলা সাড়ে ১০টায় পাইলট বালিকা উচ্চ বিদ্যালয়ে ছয় শতাধিক শিক্ষার্থীর হাতে বই তুলে দিয়ে এ উৎসবের উদ্বোধন করেন ইউএনও সালাহউদ্দিন আহমেদ। এ সময় উপস্থিত ছিলেন মুক্তিযোদ্ধা সাদেকুর রহমান, মেয়র গোলাম মাহফুজ চৌধুরী অবসর, সহকারী শিক্ষক আবদুর রহিম স্বাধীন, প্রধান শিক্ষক আবদুল মোমিন প্রমুখ।\nচাঁপাইনবাবগঞ্জ : সকালে শিক্ষার্থীদের হাতে নতুন বই তুলে দেন জেলা প্রশাসক এ জেড এম নূরুল হক ও পুলিশ সুপার টি এম মোজাহিদুল ইসলাম। হরিমোহন সরকারি উচ্চ বিদ্যালয়ে এ উৎসব অনুষ্ঠানে সভাপতিত্ব করেন জেলা শিক্ষা অফিসার আব্দুল লতিফ। বিশেষ অতিথি ছিলেন ভারপ্রাপ্ত প্রধান শিক্ষক আব্দুল লতিফ, অধ্যক্ষ দাউদ হোসেন, অধ্যক্ষ মনোয়ারা খাতুন প্রমুখ। সকাল থেকেই নতুন বই এর গন্ধে ভরে উঠে স্কুলের মাঠ।\nপার্বতীপুর (দিনাজপুর) : দুপুর ১টায় বই বিতরনের উদ্বোধন করেন উপজেলা আওয়ামীলীগের সভাপতি আলহাজ্ব হাফিজুল ইসলাম প্রামানিক। আলহাজ্ব মজিদুল ইসলাম প্রামানিকের সভাপতিত্বে বক্তব্য দেন, প্রাথমিক শিক্ষা কর্মকর্তা মোস্তাফিজুর রহমান, মোশারফ হোসেন সমাজ ও প্রধান শিক্ষক সৈয়দা নুজহাত জেরিন প্রমূখ।\nনড়াইল : সকাল ১০টায় শহরের সরকারি স্কুল চত্বরে ছাত্রছাত্রীদের হাতে নতুন বই তুলে দিয়ে এ উৎসবের উদ্বোধন করেন জেলা প্রশাসক আনজুমান আরা। জেলার মাদ্রাসা, ভকেশনালসহ মাধ্যমিক পর্যায়ে ১১ লাখ ৪৬ হাজার ২ শত ১০ ও এবতেদায়ী মাদ্রাসাসহ প্রাথমিকে ৬ লাখ বই বিতরণ করা হয়। অনুষ্ঠানে জেলা প্রাথমিক শিক্ষা অফিসার শাহ্ আলমের সভাপতিত্বে উপস্থিত ছিলেন, আজিজুর রহমান ভূঁইয়া, প্রধান শিক্ষক জাহিদুল ইসলাম প্রমুখ।\nবগুড়া প্রতিনিধি : জিলা স্কুলের আমিনুল ইসলাম দুলাল অডিটোরিয়ামে ও শহরের খান্দারে ঠনঠনিয়া স্কুলে প্রধান অতিথি জেলা প্রশাসক ফয়েজ আহম্মাদ বই বিতরণের উদ্ভোধণ করেন। জেলার ২ হাজার ৭ শত ৭৩ টি স্কুলে বই বিতরণ করা হয় ১৯ লাখ ৯৩ হাজার ৫ শ’ ৭২ টি। মাধ্যমিক পর্যায়ে সব মিলিয়ে ৫২ লাখ ৮১ হাজার ৬’শ ৬৩ টি বইয়ের চাহিদার বিপরীতে পাওয়া গেছে ৫২ লাখ ৭৭ হাজার ২শ’ ৮৩টি। অনুষ্ঠানে উপস্থিত ছিলেন জেলা পরিষদের চেয়ারম্যান ডা. মকবুল হোসেন, পুলিশ সুপার আলী আশরাফ ভুঞা, শিক্ষা অফিসার গোপাল চন্দ্র সরকার ও জেলা প্রাথমিক শিক্ষা অফিসার আমিরুল ইসলাম প্রমুখ।\nগৌরনদী (বরিশাল) : সকাল সাড়ে ১০ টায় মডেল স্কুল মাঠে কাউন্সিলর রেজাউল করিম টিটুর সভাপতিত্বে বই বিতরন অনুষ্টানে প্রধান অতিথি ছিলেন ইউএনও খালেদা নাছরিন। বিশেষ অতিথি ছিলেন শিক্ষা অফিসার ফয়সল জামিল, গিয়াস উদ্দিন মিয়া, সহকারী শিক্ষা অফিসার বদিউজ্জামান প্রমুখ।\nফুলপুর (ময়মনসিংহ) : পৌর শহরে অবস্থিত ফুলপুর বালিকা বিদ্যালয়ে ছাত্রীদের হাতে নতুন বই তুলে দিয়ে এ উৎসবের উদ্বোধন করেন, ইউএনও জেবুন নাহার শাম্মী। এরপর তিনি সরকারি মডেল পাইলট উচ্চ বিদ্যালয়ের বই বিতরণ করেন। এসময় তিনি বলেন, নতুন বইয়ের গন্ধ আমার প্রিয়। ছোটবেলায় সবসময় নতুন বইয়ের অপেক্ষা করতাম। উপস্থিত ছিলেন, সহকারি কমিশনার (ভূমি) তৃপ্তি কণা ম্লল, মুক্তিযোদ্ধা এম এ হাকিম সরকার, শিক্ষা অফিসার মোস্তাফিজুর রহমান ভুঞা, সাইফুল মালেক প্রমুখ।\nসাঘাটা (গাইবান্ধা) : সাঘাটায় শিক্ষার্থীদের হাতে বিনামূল্যে বই তুলে দেন ডেপুটি স্পীকার অ্যাড. ফজলে রাব্বী মিয়া এমপি। এ উপলক্ষে বোনারপাড়া স্কুল মাঠে আলোচনা সভায় সভাপতিত্ব করেন ইউএনও উজ্জ্বল কুমার ঘোষ। এ সময় প্রধান অতিথির বক্তব্য দেন, ফজলে রাব্বী মিয়া এমপি। বক্তব্য দেন, ফুলছড়ি উপজেলা চেয়ারম্যান হাবিবুর রহমান, শিক্ষা কর্মকর্তা আহসান হাবিব প্রমুখ।\nপত্নীতলা (নওগাঁ) : সকাল ১১ টায় মধইল স্কুল মাঠে প্রধান অতিথি ইউএনও শরিফুল ইসলাম ছাত্র-ছাত্রীদের হাতে নতুন বই তুলে দিয়ে এ উৎসবের উদ্বোধন করেন। এ সময় উপস্থিত ছিলেন মাধ্যমিক শিক্ষা অফিসার ওয়াজেড আলী মৃধা, প্রাথমিক শিক্ষা অফিসার রবিউল ইসলাম, ওসি পরিমল কুমার চক্রবর্তী প্রমুখ।\nখুলনা ব্যুরো : জিলা স্কুল মাঠে বিভাগীয় পাঠ্যপুস্তক উৎসব উদযাপিত হয়। এবছর মাধ্যমিক পর্যায়ে ১৯ লাখ ১১ হাজার শিক্ষার্থীর মধ্যে মোট দুই কোটি ৪২ লাখ ৬২ হাজার ও জেলায় দুই লাখ ৫৮ হাজার ২৬৩ জন শিক্ষার্থীদের মধ্যে ৩৩ লাখ ৭৯ হাজার বই বিতরণ করা হয়। এ উৎসবের উদ্বোধন করেন কেসিসি মেয়র তালুকদার আব্দুল খালেক। অনুষ্ঠানে বিশেষ অতিথির বক্তৃতা করেন বিভাগীয় কমিশনার লোকমান হোসেন মিয়া, জেলা পরিষদ চেয়ারম্যান শেখ হারুনুর রশীদ, পুলিশ সুপার এস এম শফিউল্লাহ প্রমুখ।\nনওগাঁ : জেলায় প্রাথমিক পর্যায়ে ১৩ লাখ ৭৬ হাজার ১৯৪টি। এরমধ্যে আদিবাসীদের ৫টি ভাষার বই রয়েছে। মাধ্যমিকে ৩৪ লাখ ৩৩ হাজার ৯২১টি বই বিতরনের লক্ষ্যমাত্রা নিয়ে এ উৎসব শুরু হয়েছে। সকালে জেলা প্রশাসক মিজানুর রহমান চকএনায়েত, কেডি, জিলা স্কুল ও সরকারী উচ্চ বালিকা বিদ্যালয়ে এ উৎসবের উদ্বোধন করেন। এ সময় উপস্থিত ছিলেন, পুলিশ সুপার ইকবাল হোসেন, মাধ্যমিক শিক্ষা অফিসার মোবারুল ইসলাম ও শিক্ষা অফিসার আমিনুল হক মন্ডল।\nনবীগঞ্জ (হবিগঞ্জ) : সকালে হিরামিয়া গার্লস হাইস্কুলে এ উপলক্ষ্যে এক আলোচনা সভায় অধ্যাপক তোফাজ্জল ইসলাম চৌধুরীর সভাপতিত্বে ও কামরুল হাসানের পরিচালনায় প্রধান অতিথি ছিলেন উপজেলা চেয়ারম্যান এডভোকেট আলমগীর চৌধুরী। এতে বিশেষ অতিথি ছিলেন সাইফুল জাহান চৌধুরী, প্রধান শিক্ষক এটি এম বশিরুল ইসলাম প্রমুখ।\nকলমাকান্দা (নেত্রকোনা) : বিতরণ অনুষ্ঠানে প্রধান অতিথি ছিলেন স্থানীয় এমপি ছবি বিশ্বাস। বক্তব্য দেন, উপজেলা চেয়ারম্যান শাহ ফখরুল ইসলাম ফিরোজ, ইউএনও জাকির হোসেন, ডা. ফারুক হোসেন প্রমুখ।\nমেহেরপুর : সকালে সরকারি উচ্চ বালিকা বিদ্যালয়ে এ উৎসবের উদ্বোধন করেন স্থানীয় সংসদ সদস্য ফরহাদ হোসেন। প্রধান শিক্ষক মাসুদা আখতারের সভাপতিত্বে অতিথি ছিলেন শিক্ষা অফিসার শাহীন আখতার, উপজেলা মাধ্যমিক শিক্ষা কর্মকর্তা বিনয় কুমার চাকি প্রমূখ। তিন উপজেলায় মাধ্যমিক, দাখিল, এবতেদায়ী ও ভকেশানল ৯ লাখ ৪৮ হাজার ৭১৯টি ও প্রাথমিকে ৮০ হাজার ৯৮৩ জন শিক্ষার্থীর মাঝে ৩ লাখ ৮৫ হাজার ৭৮২টি বই বিতরণ করা হয়।\nসিংগাইর (মানিকগঞ্জ) : সিংগাইর সরকারি স্কুল মাঠে বেলা ১১টার দিকে বিতরণ অনুষ্ঠানে প্রধান অতিথি ছিলেন, ইউএনও রাহেলা রহমত উল্লাহ। এ সময় উপস্থিত ছিলেন ভাইস চেয়ারম্যান আনোয়ারা খাতুন, সহকারি শিক্ষা অফিসার মনিরুজ্জামান, প্রাথমিক শিক্ষা অফিসার সৈয়দা নার্গিস আক্তার প্রমুখ।\nরাজৈর (মাদারীপুর) : সকালে পাইলট মডেল ইনস্টিটিউশন মাঠে বই উৎসবের উদ্বোধন করেন, উপজেলা চেয়ারম্যান শাজাহান খান। অনুষ্ঠানে সভাপতিত্ব করেন ইউএনও সোহানা নাসরিন। অনুষ্ঠানে উপস্থিত ছিলেন মহিলা ভাইস চেয়ারম্যান লিতা কু্দ্দুস, মেয়র শামিম নেওয়াজ মুন্সি, উপজেলা শিক্ষা কর্মকর্তা ননি গোপাল প্রমুখ।\nচাঁদপুর : শহরের হাছান আলী স্কুল মাঠে ১০টি প্রতিষ্ঠানের শিক্ষার্থীদের হাতে বই তুলে দেন জেলা প্রশাসক মাজেদুর রহমান খান। প্রধান শিক্ষক ইসমত আরা সাথী বন্যার সভাপতিত্বে অনুষ্ঠানে বক্তব্য দেন, অতিরিক্ত জেলা প্রশাসক শিক্ষা ও আইসিটি মাইনুল হোসেন, শিক্ষা কর্মকর্তা সাহবুদ্দীন প্রমূখ।\nসেনবাগ (নোয়াখালী) : সরকারি স্কুলে বই উৎসবের উদ্বোধন করেন, ইউএনও শতরুপা তালুকদার। উপস্থিত ছিলেন, শিক্ষা অফিসার নাজিম উদ্দিন, একাডেমিক সুপারভাইজার জসিম উদ্দিন ও আবু নাছের ভিপি দুলাল।\nআমতলী (বরগুনা) : সকাল ১০টায় বই বিতনের আনুষ্ঠানিক উদ্বোধন করেন ইউএনও সরোয়ার হোসেন। এ উপলক্ষে একে সরকারী, বন্দর মডেল ও খেকুয়ানী স্কুলে এক অনুষ্ঠানের আয়োজন করা হয়। এতে সভাপতিত্ব করেন মেয়র মতিয়ার রহমান। উপস্থিত ছিলেন, ওসি আলাউদ্দিন মিলন, শিক্ষা কর্মকর্তা আকমল হোসেন , প্রাথমিক শিক্ষা কর্মকর্তা মজিবুর রহমান।\nপাঁচবিবি (জয়পুরহাট) : সমিরণ নেছা মডেল সরকারি প্রাথমিক বিদ্যালয় চত্তরে বই বিতরণের উদ্বোধন করেন প্রধান অতিথি নব নির্বাচিত সংসদ সদস্য অ্যাড. সামছুল আলম দুদু। ইউএনও রাজিবুল আলমের সভাপতিত্বে সভায় বক্তব্য দেন, পৌর মেয়র হাবিবুর রহমান হাবিব, আবু বকর সিদ্দিক মন্ডল প্রমুখ।\nশেরপুর (বগুড়া) : বেলা সাড়ে ১০টায় মডেল সরকারী প্রাথমিক বিদ্যালয়ে উদ্বোধন করেন ইউএনও লিয়াকত আলী সেখ। বই বিতরণকালে উপস্থিত ছিলেন সহকারি কমিশনার (ভূমি) আরাফাত হোসেন, ওসি হুয়ামুন কবীর, শিক্ষা কর্মকর্তা আব্দুল কাইয়ুম প্রমূখ।\nনাগরপুর (টাঙ্গাইল) : যদুনাথ, নয়ানখান, শহীদ শামছুল হক স্কুল ও মাদ্রাসায় পৃথক ভাবে এ বই উৎসব অনুষ্ঠিত হয়। ইউএনও সৈয়দ ফয়েজুল ইসলাম প্রধান অতিথি হিসেবে এ উৎসব উদ্বোধন করেন। এতে বক্তব্য দেন, মাধ্যমিক শিক্ষা অফিসার মনিরুজ্জামান, প্রধান শিক্ষক শফিকুল ইসলাম সবুজ প্রমুখ।\nহালুয়াঘাট (ময়মনসিংহ) : শহরের দক্ষিণ সরকারি প্রাথমিক বিদ্যালয়ে এ বিতরণ উৎসবের উদ্বোধন করেন শিক্ষা অফিসার হোসাইন মোহাম্মদ ফারুক। এ সময় উপস্থিত ছিলেন কাউন্সিলর মনিরুজ্জামান স্বাধীন, প্রধান শিক্ষক বোরহান উদ্দিন প্রমুখ।\nদৌলতপুর (কুষ্টিয়া) : পাইলট হাইস্কুল মাঠে বই উৎসবে শিক্ষার্থীদের হাতে বই তুলে দিয়ে এ কার্যক্রমের উদ্বোধন করেন, আলহাজ্ব রেজাউল হক চৌধুরী এমপি ও নবনির্বাচিত এমপি অ্যাড. সরওয়ার জাহান বাদশা। ইউএনও শারমিন আক্তারের সভাতিত্বে অনুষ্ঠানে বক্তব্য দেন, উপজেলা চেয়ারম্যান ফিরোজ আল মামুন, শিক্ষা অফিসার জয়নাল আবেদীন প্রমুখ।\nমুন্সীগঞ্জ : মালপাড়ায় কালেক্টর কিশলয় কিন্টার গার্ডেন স্কুলে জেলা প্রশাসক সায়লা ফারজান প্রধান অতিথি শিক্ষার্থীদের হাতে বই তুলে দেন। এ সময় উপস্থিত ছিলেন অতিরিক্ত জেলা প্রশাসক (রাজস্ব) হারুন-অর-রশিদ, অতিরিক্ত জেলা প্রশাসক (শিক্ষা ও আসিটি) আসমা শাহিন, সহকারি কমিশনার ভুমি মুনতাসির, কাউন্সিলর নারগিস আক্তার প্রমুখ।\nপাইকগাছা (খুলনা) : সকালে পাইকগাছা সরকারি বালিকা উচ্চ বিদ্যালয় মাঠে প্রধান শিক্ষক অজিত কুমার সরকারের সভাপতিত্বে বই উৎসবে প্রধান অতিথি ছিলেন, ইউএনও জুলিয়া সুকায়না। উপস্থিত ছিলেন, শিক্ষক পঞ্চানন সরকার, আব্দুল ওহাব বাবলু প্রমুখ।\nগোয়ালন্দ (রাজবাড়ী) : দৌলতদিয়া মডেল হাইস্কুলে বই বিতরণ উৎসবের উদ্বোধন করেন ইউএনও রুবায়েত হায়াত শিপলু। সভাপতিত্ব করেন ইউপি চেয়ারম্যান নুরুল ইলসাম মন্ডল। বিশেষ অতিথি ছিলেন মাধ্যমিক শিক্ষা অফিসার মাসুদুর রহমান।\nমাধবপুর (হবিগঞ্জ) : মাধবপুর স্কুলে ইউএনও মলিকা দে প্রধান অতিথি হিসেবে উপস্থিত থেকে বই বিতরণের উদ্বোধন করেন। কাজল রায়ের সভাপতিত্বে বিশেষ অতিথি ছিলেন মেয়র হিরেন্দ্র লাল সাহা, ভাইস চেয়ারম্যান আব্দুল আজিজ, শিক্ষা কর্মকর্তা ছিদ্দিকুর রহমান প্রমুখ। ফুলকলি কিন্ডার গার্টেনে মেয়র হিরেন্দ্র লাল সাহা প্রধান অতিথি হিসেবে উপস্থিত থেকে এ কার্যক্রমের উদ্বোধন করেন। অধ্যক্ষ সাইফুল হক মৃধার সভাপতিত্বে বিশেষ অতিথি হিসেবে উপস্থিত ছিলেন কাউন্সিলর অজিত কুমার রায়, আবুল বাশার, আব্দুল হেকিম প্রমুখ।\nভালুকা (ময়মনসিংহ) : সকালে ভালুকা পাইলট স্কুল মাঠে শিক্ষার্থীদের হাতে বই তুলে দেওয়া হয়। ইউএনও মাসুদ কামালের সভাপতিত্বে প্রধান অতিথি ছিলেন নবনির্বাচিত এমপি আলহাজ্ব কাজিম উদ্দিন আহাম্মেদ ধনু। উপস্থিত ছিলেন উপজেলা চেয়ারম্যান গোলাম মোস্তফা, ভাইস চেয়ারম্যান রফিকুল ইসলাম পিন্ট প্রমুখ।\nপিরোজপুর : কাউকালী ও মঠবাড়িয়ায় ব্যাপক উদ্দীপনার মধ্য দিয়ে পালিত হয়েছে বই উৎসব। সকালে নতুন বছরের প্রথম দিনেই মঠবাড়িয়ার ২০৫টি প্রাথমিক, ৪৭টি মাধ্যমিক ও ৪৮টি মাদরাসার শিক্ষার্থীর হাতে নতুন বই তুলে দেওয়া হয়। অনুষ্ঠানে বক্তব্য দেন ইউএনও জিএম সরফরাজ, আওয়ামী লীগ নেতা আজিজুল হক সেলিম মাতুব্বর, সহসভাপতি ইফসুব মাহাম্মুদ ফরাজী, যুবলীগ কেন্দ্রীয় কমিটির সহ-সম্পাদক তাজ উদ্দিন আহম্মেদ, মাধ্যমিক শিক্ষা কর্মকর্তা শাজাহান শেখ, জেলা পরিষদ মহিলা সদস্য সাবিনা ইয়াসমিন প্রমুখ।


রবিবার, ২৬-মে ২০১৯, ০৭:৩১ অপরাহ্ন\nপ্রকাশ : ০১ অক্টোবর, ২০১৮ ১০:৫৭ পূর্বাহ্ন\nশীর্ষ নিউজ ডেস্ক: কবিরা যুগ যুগ ধরে চাঁদ নিয়ে কবিতা লিখেছেন। গীতিকারেরা রচনা করেছেন অসংখ্য হূদয়কাড়া গান। প্রেমিকরা চাঁদকে সাক্ষী রেখে প্রেমিকার হাত ধরে করেন ভালোবাসার প্রতিজ্ঞা। অনাদিকাল থেকে মানুষ মন খারাপ হলে ঘরের জানালা দিয়ে অথবা বাইরে বসে চাঁদ দেখে মনের দুঃখ দূর করে। ‘চাঁদের কপালে চাঁদ টিপ দিয়ে যা’ ছড়া শুনতে শুনতে এই উপগ্রহটির সঙ্গে ছোটবেলা থেকেই গড়ে ওঠে এক নিবিড় আত্মীয়তার বন্ধন। অথচ জানেন কী ১৯৫৮ সালের দিকে যুক্তরাষ্ট্র একবার পারমাণবিক বোমা মেরে চাঁদ ‘উড়িয়ে’ দিতে চেয়েছিল!\nএটা মোটেও আষাঢ়ে গল্প নয়, শতভাগ সত্যি। সোভিয়েত যুগের শীতল যুদ্ধের সময়ে ওয়াশিংটনের উদ্দেশ্য ছিল প্রতিপক্ষকে ভয় পাইয়ে দিতে নিজের সামরিক শক্তি প্রদর্শন করা। যুক্তরাষ্ট্রের মহাকাশ গবেষণা সংস্থা নাসার অত্যন্ত গোপনীয় এই পরিকল্পনার নাম ছিল ‘এ স্টাডি অব লুনার রিসার্চ ফ্লাইটস’ যা প্রজেক্ট এ১১৯ নামে পরিচিত। এই প্রজেক্টের মূল ব্যক্তি ছিলেন মার্কিন পদার্থবিজ্ঞানী ড. লিওনার্ড রাইফেল। ৭৩ বছর বয়সী এই বিজ্ঞানী সম্প্রতি একটি মার্কিন পত্রিকার সঙ্গে সাক্ষাৎকারে বিষয়টি খোলাসা করেন। তিনি বলেন, চাঁদকে আসলে উড়িয়ে দেওয়া সম্ভব নয়। যুক্তরাষ্ট্রের উদ্দেশ্য ছিল সেখানে বিশাল বিস্ফোরণ ঘটিয়ে বিশ্বের কাছে ক্ষমতা প্রদর্শন করা। বিশেষ করে তৎকালীন রাশিয়াকে ঘাবড়ে দেওয়া।\nকারণ, যুক্তরাষ্ট্রের মনে হচ্ছিল, রাশিয়ার কাছে মহাকাশ জয়ের দৌড়ে তারা পিছিয়ে পড়ছে। তাই চাঁদের বুকে বোমা ফাটিয়ে এমন মাশরুম ক্লাউড তৈরি করার পরিকল্পনা ছিল যেটা পৃথিবী থেকে দেখা যাবে। বিশ্ববাসী যখন পৃথিবীতে দাঁড়িয়ে এই বিস্ফোরণ দেখত তখন সবার মনে যুক্তরাষ্ট্রের সামরিক ক্ষমতার ব্যাপারে সমীহ তৈরি হতো। দ্বিতীয় বিশ্বযুদ্ধের সময় জাপানের হিরোশিমায় যে বোমা ফেলা হয়েছিল সেই সাইজের বোমা দিয়েই কাজটা সফলভাবে করা যেত বলে সাক্ষাৎকারে রাইফেল উল্লেখ করেন। তিনি বলেন, ‘আমি সংশ্লিষ্টদের এ ব্যাপারে পরিষ্কার করে বলেছিলাম যে, এটা বিশাল ব্যয়বহুল হবে এবং চাঁদের মাটিতে ব্যাপক পরিবেশ বিপর্যয় ঘটাবে। সরাসরি চাঁদে গিয়ে গবেষণা করা কঠিন হয়ে যাবে। কিন্তু তারা সেটি শুনতে চায়নি।’ চাঁদে পারমাণবিক বোমা পাঠিয়ে সেটি কিভাবে বিস্ফোরণ ঘটানো সম্ভব সেই কৌশল ফাঁস করতে তিনি রাজি হননি। তবে তিনি বলেন, ‘আমরা চাঁদের যে বিন্দুতে আঘাত করার টার্গেট করেছিলাম সেখান থেকে বড়জোর দুই এক মাইল এদিক সেদিক হতো।’ দ্য গার্ডিয়ান


নয়াগ্রাম — বিকাশপিডিয়া\nহোম / শিক্ষা / জ্ঞান বিজ্ঞান / পশ্চিমবঙ্গে বেড়ানোর জায়গা / সপ্তাহান্তের বেড়ানো / নয়াগ্রাম\nবাংলার হারিয়ে যেতে বসা পটচিত্রের শিল্পীদের গ্রাম।\nবাংলার হারিয়ে যেতে বসা পটচিত্রের শিল্পীদের গ্রাম। হাজার বছরের প্রাচীন এই শিল্পকে আঁকড়ে আজও বেঁচে আছেন মেদিনীপুরের পিংলা ব্লকের প্রত্যন্ত এই গ্রামের বাসিন্দারা। আগে গান, পরে হয় পট। মূলত দু’ধরনের পট তৈরি হয় - জড়ানো পট আর চৌকো পট। জড়ানো পটে কোন কাব্য, ঘটনা এই সব চিত্রিত হয়। আর নানান গল্পকথা শিল্পী ফুটিয়ে তোলেন চৌকো পটে।\nবাংলার লোকসংস্কৃতির বহু পুরনো রীতি পটচিত্র অঙ্কন। এই পটচিত্রে নানা ধরনের গল্প লম্বা লম্বা গোটানো কাগজের ক্যানভাসের উপর নানা বর্ণে আঁকা থাকে। এই চিত্রশিল্পীরা বা পটুয়ারা গ্রামেগঞ্জে ঘুরে ঘুরে এই চিত্রগুলির উপর রচিত গল্পগাথাগুলি সুর করে গায় এবং ওই গোটানো কাগজের ক্যানভাস একটু একটু খুলে তার উপর আঁকা চিত্রগুলি দর্শকদের দেখায়। পট্ট কথাটি এসেছে সংস্কৃত থেকে, যার অর্থ কাপড়ের টুকরো এবং চিত্র মানে অঙ্কন। এই পটচিত্র শিল্পীদের ব্যবহৃত উজ্জ্বল রঙ, রেখা ও তুলির টানের জন্য বিখ্যাত। গোটানো ক্যানভাস খুলে পটের ছবি দেখাতে দেখাতে শিল্পীরা যে গান করেন তাকে বলে পটের গান। এই সব গানের কথা তাঁরা নিজেরাই বানান এবং সুর নিজেরাই দেন। এই গান পরবর্তী প্রজন্মের মধ্যে প্রবাহিত হয়।\nআকারে-আয়তনে-বয়সে, নয়াগ্রামকে এখনও নেহাত কিশোরই বলা যায়৷ পশ্চিম মেদিনীপুর জেলার পিংলা থানার অন্তর্গত এই গ্রামে সব মিলিয়ে বড় জোর পঞ্চাশ-পঞ্চান্নটা পরিবার! সর্বসাকুল্যে এই শিল্পী গ্রামের বয়স বড় জোর আশি! নয়াগ্রামের প্রায় সমস্ত বাসিন্দাই কোনও না কোনও ভাবে পট শিল্পের সঙ্গে জড়িত৷ পেট চালাতেও নয়াগ্রামের সম্বল একটাই – পটকথা৷ পটের গ্রামের নিকটবর্তী রেলস্টেশন বালিচক। বালিচক থেকে বাসে/গাড়িতে নয়াগ্রাম (পিংলা) আধ ঘণ্টার রাস্তা। কলকাতা থেকে সড়কপথে দূরত্ব ১২৫ কিলোমিটার। খড়গপুরগামী বাসে ডেবরায় নেমে সেখান থেকে ময়নার বাসেও নয়াগ্রাম যাওয়া যায়। স্থানীয় শিল্পীদের বাড়িতে থাকা যায়।


অবৈধ ব্যবস্থায় অবৈধ নির্বাচন -\nHome / শীর্ষ সংবাদ / অবৈধ ব্যবস্থায় অবৈধ নির্বাচন\nঅবৈধ ব্যবস্থায় অবৈধ নির্বাচন\n৪ জানুয়ারি, ২০১৪\nপ্রকাশ : ০৪ জানুয়ারি, ২০১৪\nপ্রথম আলোয় প্রকাশিত ডেইলি স্টারের সম্পাদক মাহফুজ আনামের লেখা ‘প্লিজ এ নির্বাচন করবেন না’ আজ সকালে আমার জন্য ছিল সবচেয়ে বিব্রতকর ও লজ্জাজনক পাঠ। তিনি চান না ৫ জানুয়ারি নির্বাচন হোক। নির্বাচন না হলে তার আশা, সংবিধানের মধ্যে একটা সমাধানের পথ বের করা যাবে এবং রাজনৈতিক দলগুলোর মধ্যে একটা সমঝোতাও নাকি করা সম্ভব। যদিও সংবিধানের মধ্যে সমাধানের যে পরামর্শের ইঙ্গিত তিনি দিচ্ছেন, তা একদমই অনিশ্চিত এবং তার দাবি নির্বাচন স্থগিত রেখে পরবর্তী ৯০ দিনের মধ্যে নির্বাচন করার ‘আইনগত ভিত্তি’ নাকি ‘খুঁজে পাওয়া যেতে পারে’। আদৌ কোনো আইনগত ভিত্তি আছে কিনা সে সম্পর্কে তিনি নিজেও নিশ্চিত নন। দ্বিতীয়ত, তিনি সংবিধান বা আইনের সঙ্গে রাজনীতির সম্পর্ক সম্বন্ধেও সজ্ঞান নন। যেমন- রাজনৈতিক সমঝোতা আগে নাকি সংবিধানের মধ্যে সমাধান চিহ্নিত বা নির্ণয় করা আগে? সাংবিধানিক সমস্যা সমাধান করেই কি তারপর রাজনৈতিক ‘সমঝোতা’র চেষ্টা চালাতে হবে? কোনটা? তাছাড়া ৫ জানুয়ারির নির্বাচন স্থগিত করা হলে রাজনৈতিক সমঝোতা হবে তার গ্যারান্টি কী? যদি রাজনৈতিক ‘সমঝোতা’ হয়েই যায়, তাহলে সংবিধান তো কোনো সমস্যাই নয়। প্রশ্নটা আসলে রাজনৈতিক, কিন্তু মাহফুজ আনাম এবং সুশীল সমাজ এখনও খামাখা সাংবিধানিক কূটচাল দিয়ে রাজনৈতিক সমস্যাকে ধোঁয়াশা করছেন। এতদিন তারা খেয়ে না খেয়ে বিরোধীদলীয় জোটের আন্দোলন-সংগ্রামের বিরোধিতা করেছেন নির্বিচারে। বিরোধী দলগুলোর ‘সহিংসতা ও তাণ্ডব’কেই বর্তমান সন্ত্রাস সংকুল রাজনীতির একমাত্র কারণ গণ্য করে আন্তর্জাতিক প্রচারণায় ব্যস্ত থেকেছেন, একই মাত্রায় দূরে থাকুক এমনকি একবারও ভয়াবহ রাষ্ট্রীয় সন্ত্রাসের বিরুদ্ধে দৃঢ়ভাবে দাঁড়াননি। বরং ফ্যাসিস্ট রাষ্ট্রব্যবস্থাকে রক্ষা করাই তারা কর্তব্য গণ্য করেছেন। আইন-শৃংখলা বাহিনী সরাসরি বিক্ষোভকারীদের বুক লক্ষ্য করে ঠাণ্ডা মাথায় হত্যার জন্য গুলি চালিয়েছে, বিক্ষোভকারীরা তার অপছন্দের রাজনীতি করে বলে তাদের ওপর নির্বিচারে গুলি চালালেও নীরব থেকেছেন। সমাজের বিশাল একটি অংশের রাজনীতি, মতাদর্শ এমনকি তাদের রাজনৈতিক কৌশলের তিনি নিন্দা করবেন এতে কোনো অসুবিধা নাই। উদার নিয়মতান্ত্রিক রাজনীতি বাংলাদেশের জন্য এখনও উপকারী। এ কথা আমি বারবারই বলি। কিন্তু সে রাজনীতি মাহফুজ আনাম ও সুশীল সমাজ করেননি। আমরা এখনও বহু আদর্শিক ও রাষ্ট্র গঠন সংক্রান্ত তর্ক কার্যকরভাবে সমাজে করতে পারিনি। যার ফলে আলাপ-আলোচনা, সমঝোতা বা গণতান্ত্রিক আচার-আচরণ চর্চার উপযুক্ত পরিবেশও গড়ে তুলতে পারিনি। কিন্তু উদার নিয়মতান্ত্রিক রাজনীতির পক্ষে না দাঁড়িয়ে মাহফুজ আনাম ও সুশীল সমাজ তথাকথিত সেকুলারিজমের নামে দাঁড়িয়েছেন ফ্যাসিস্ট রাষ্ট্রব্যবস্থার পক্ষে। গণতন্ত্রের পক্ষে নয়। বিএনপির অপরাধ তারা জামায়াতে ইসলামীর সঙ্গ ছাড়ছে না। হোক সে সমালোচনা, যদিও পার্লামেন্টারি রাজনীতিতে জোট বাঁধা আদর্শগত কারণে নয়, কৌশলগত কারণে হতেই পারে। এক সময় শেখ হাসিনা করেছেন, এখন বিএনপি করছে। তাছাড়া যে দেশে সংখ্যাগরিষ্ঠ জনগণ ইসলাম ধর্মাবলম্বী, সেখানে নিশ্চয়ই সবাই আব্রাহাম লিংকন কিংবা কার্ল মার্কসের রাজনীতি করবেন না। বড় একটা অংশ ইসলামপন্থী রাজনীতিও করবে। কিন্তু সমাজের একটি বিশাল ও বৃহৎ অংশকে শুধু বিশ্বাস এবং রাজনৈতিক মতাদর্শের জন্য ক্রমাগত পরিণত করা হয়েছে দানবে। হতে পারে তাদের বিশ্বাস ও রাজনীতি ভুল। তাদের রাজনৈতিকভাবে বিরোধিতা করার অধিকার তার অবশ্যই আছে। কিন্তু সেটা করতে হবে তাদের গণতান্ত্রিক অধিকার মেনে নিয়ে। তাদের সমাজ ও রাজনীতির অন্তর্গত গণ্য করে বাইরে রেখে নয়। উদার রাজনীতি ইনক্লুসিভ নীতি চর্চা করে, এক্সক্লুশান বা বাদ দেয়ার রাজনীতি নয়। এই বাদ দেয়া বা নির্মূলের রাজনীতি ভয়াবহ রাজনৈতিক বিপদ তৈরি করেছে। এ দেশের প্রতিটি মানুষেরই, সে যতই অপছন্দের হোক, তাদের নাগরিক ও মানবিক অধিকার আছে। সমাজের বিশাল একটি অংশের মানবিক ও নাগরিক অধিকার যারা স্বীকার করে না, পরাশক্তি ও কর্পোরেট স্বার্থের সঙ্গে হাত মিলিয়ে এবং সন্ত্রাসের সঙ্গে অনন্ত যুদ্ধের স্থানীয় বরকন্দাজ হয়ে তাদের যারা ‘নির্মূল’ করতে চায়- বিনিয়োগ ও মুনাফার স্থিতিশীল পরিবেশ তৈরি করার জন্য- আর যাই হোক তারা গণতন্ত্রের মিত্র নয়, গণতন্ত্রের দুশমন। এরা পাশ্চাত্যপন্থী হলেও পাশ্চাত্যের উদার রাজনীতির আদর্শও ধারণ করে না। জ্ঞানে বা অজ্ঞানে মাহফুজ আনাম এবং তার পত্রিকা এই অনুদার, অসহনশীল ও গণবিরোধী রাজনীতিই করেছেন। কারও বিশ্বাসের ধরন বা রাজনীতি মন্দ হতে পারে, কিন্তু তাদের যখন নাগরিক ও মানবিক অধিকার থেকে বঞ্চিত করার জন্য ক্রমাগত ‘বর্বর ও দানব’ হিসেবে হাজির করা হয় আর রাষ্ট্র তাদের নির্বিচারে গুলি করে মারে, তখন সমাজে ও রাজনীতিতে যে পরিস্থিতি তৈরি হয়, তা নিয়ন্ত্রণ করা কঠিন হয়ে পড়ে। আমরা সেই পর্যায়ে এসে পড়েছি। অনেকে বলছেন, গৃহযুদ্ধ আসন্ন। কিন্তু গৃহযুদ্ধের বাকি কী আছে?\nশেখ হাসিনার প্রোপাগান্ডায় গলা ফুলিয়ে বাংলাদেশের সব রাজনৈতিক সংকটের জন্য একতরফা বিরোধী দল ও ইসলামপন্থী দলগুলোকে দায়ী করা ভুল রাজনীতি। কেউই ধোয়া তুলসী পাতা নয়, অবশ্যই সমালোচনা হবে এবং সে সমালোচনা কঠোর ও তীব্র হতেও কোনোই বাধা নেই। কিন্তু তর্কের জায়গা হচ্ছে- এ কাজ করতে গিয়ে একনায়কতন্ত্র ও চরম ফ্যাসিবাদী রাষ্ট্রব্যবস্থার পক্ষে যেন আমরা না দাঁড়াই। ইসলাম ও মুসলমান বিদ্বষের অসুখে যেন না ভুগি, যা আসলে বর্ণবাদ ছাড়া কিছুই নয়। বাংলাদেশে সুশীল রাজনীতি কিন্তু এই কুকর্মই করে। এখন যখন বোঝা যাচ্ছে শেখ হাসিনা ৫ জানুয়ারি নির্বাচন করবেন এবং সেটা হয়ে যাওয়ার সম্ভাবনা খুবই রয়েছে, তখন সুশীল সমাজের ঘুম ভেঙেছে। শেখ হাসিনার কথার থাপ্পড় খেয়ে সুশীল সমাজ টের পাচ্ছে নির্বাচন হয়ে গেলে ভবিষ্যৎ সুশীলদের জন্যও অন্ধকার- তখন মাহফুজ আনাম নির্বাচন পেছানোর কথা বলছেন। খুব কি দেরি হয়ে যায়নি? আমরা কি ভয়াবহ রক্তপাত ও দক্ষিণ এশিয়ায় অনিশ্চয়তা ও অস্থিতিশীলতার বৃত্তে প্রবেশ করছি না? এখন শেখ হাসিনার হাতে-পায়ে ধরে কি কোনো কাজ হবে? তাছাড়া পা যদি ধরতে হয় তো ধরা উচিত দিল্লির। মনমোহন সিং কি? না। দিল্লির পররাষ্ট্রনীতি স্থির করে সাউথ ব্লক, তাদের পররাষ্ট্র বিভাগ। হয়তো সুজাতা সিং কিছু কাজে আসতে পারেন।\nএটা অনুমান করা যায়, মাহফুজ আনামের প্রস্তাব বাংলাদেশের কূটনৈতিক মহলেরই প্রস্তাব। এ প্রস্তাবে সংবিধানের মধ্যে সমাধানের অন্বেষণ বেহুদা বা ফালতু তর্ক। কিংবা পঞ্চদশ সংশোধনী সংবলিত বিদ্যমান সংবিধানের মধ্যে সমাধান অন্বেষণে বৃথা সময়ক্ষেপণ ছাড়া কিছু না।\nআসলে ফালতু বলার আইনগত কারণও আছে। সংবিধানের যে ত্রয়োদশ সংশোধনী আনা হয়েছিল, সেটা আদালতের রায় অনুসারে ছিল বৈধ ক্ষমতার বাইরে বা আইনের ভাষায় ‘এখতিয়ারবহির্ভূত’ (ultra virus) সংশোধন। এ ধরনের সংশোধনী আনার কোনো এখতিয়ার জাতীয় সংসদের নেই। অতএব সংবিধানের সঙ্গে তা সঙ্গতিপূর্ণ নয়। কিন্তু তারপরও পূর্ণ রায় দেয়ার আগে সংক্ষিপ্ত রায় দেয়ার সময় যে যুক্তিতে আদালত দশম ও একাদশ সংসদ তত্ত্বাবধায়ক সরকারের অধীনে হতে পারে বলেছিল, সেই রায় মাহফুজ আনাম ও সুশীল সমাজের আবার পাঠ করা দরকার। সেই যুক্তির আইনি ও রাজনৈতিক মর্মার্থ দুটোই আমাদের ভালোভাবে বোঝা দরকার। জাতীয় সংসদ আইন প্রণয়নের কর্তৃত্ব পাওয়া রাষ্ট্রীয় প্রতিষ্ঠান। কিন্তু এ প্রতিষ্ঠানের বাইরে স্বাভাবিক, প্রাকৃতিক বা স্বতঃপ্রমাণিত বিধান হিসেবে আইনশাস্ত্র যেসব বিধি অলংঘনীয় গণ্য করে, সেই বিধানের কয়েকটি ল্যাটিন কথনে ইংরেজি অনুবাদসহ বিচারকরা পেশ করেছিলেন। তারা বলেছিলেন, ‘যা অন্য কোনোভাবে আইনসঙ্গত নয় কিন্তু প্রয়োজনে সেটাই আইনি বা বৈধ হয়ে যায়’ (Quod alias non est licitum Necessitas facit licitum)। তত্ত্বাবধায়ক সরকার সংক্রান্ত আইন প্রণয়ন জাতীয় সংসদের বৈধ কর্তৃত্ব অতিক্রম করেছে ঠিকই, কিন্তু যেহেতু বাংলাদেশের রাজনৈতিক বাস্তবতায় নির্দলীয় নিরপেক্ষ সরকারের প্রয়োজনীয়তা রয়েছে, অতএব সেই ‘প্রয়োজনীয়তা’ই একে বৈধ করেছে। নিদেনপক্ষে দশম ও একাদশ জাতীয় সংসদ নির্বাচনের জন্য।\nদ্বিতীয় কথা, তারা বলেছেন, ‘জনগণের নিরাপত্তাই (কিংবা জনগণের স্বাস্থ্য, কল্যাণ, মঙ্গল ইত্যাদি) সর্বোচ্চ আইন’ (ংধষঁং ঢ়ড়ঢ়ঁষর ংঁঢ়ৎবসধ ষবী)। অর্থাৎ কোনো বিধান বাতিল বা বহাল রাখার ক্ষেত্রে অলংঘনীয় বিবেচনা হচ্ছে জনগণের নিরাপত্তা। তাদের তৃতীয় কথন রাষ্ট্র সংক্রান্ত। তারা বলেছেন, ‘রাষ্ট্রের নিরাপত্তাই সর্বোচ্চ আইন’ (‘Safety of the state is the supreme law’)। অর্থাৎ রাষ্ট্রের নিরাপত্তার দিকটাও জাতীয় সংসদ কোনো আইন প্রণয়ন, বাতিল বা বহাল রাখার সময় ‘সর্বোচ্চ আইন’ হিসেবে মানতে হবে।\nদশম ও একাদশ জাতীয় সংসদ তত্ত্বাবধায়ক সরকার পদ্ধতির অধীনে হবে কিনা তার সিদ্ধান্ত আদালত দেননি, সে সিদ্ধান্ত নেবে জাতীয় সংসদ। আদালত তার নিজের আর জাতীয় সংসদের এখতিয়ারের মধ্যে পার্থক্য বহাল রাখতে চেয়েছেন। কিন্তু সে তত্ত্বাবধায়ক সরকার সংক্রান্ত সিদ্ধান্ত জাতীয় সংসদ কিভাবে নেবে তার ‘আইনি’ দিকও বাতলে দিয়েছেন আদালত। তা এমন এক আইন বা বিধান, যা লংঘন করার এখতিয়ার জাতীয় সংসদেরও নাই। কারণ বিধিবদ্ধ রাষ্ট্র হিসেবে গঠিত হওয়ার আগে থেকেই জনগণ যে অধিকার ভোগ করে আসছে তা কোনো লিখিত সংবিধানে থাকতে হবে এমন কোনো কথা নাই। অন্যদিকে জাতীয় সংসদেরও সেই সব প্রাকৃতিক বিধি বা আইন লংঘন করার কোনো এখতিয়ার নাই। যেমন (১) রাজনৈতিক বাস্তবতা বা রাজনৈতিক প্রয়োজনীয়তা বিবেচনার করে নেয়া বিধান জাতীয় সংসদ বাতিল করতে পারে না; এই বিবেচনাতেই ত্রয়োদশ সংশোধনী গৃহীত হয়েছিল, সেই বাস্তবতা পুরাপুরি না থাকলেও নবম ও দশম জাতীয় সংসদ নির্বাচনের ক্ষেত্রে বজায় রয়েছে বলে আদালত মনে করেছেন; (২) জনগণের নিরাপত্তা বিঘ্নিত করে জাতীয় সংসদে কোনো সিদ্ধান্ত নেয়া যাবে না। এবং একইভাবে (৩) রাষ্ট্রের নিরাপত্তাকেও সর্বোচ্চ আইনের মর্যাদা দিতে হবে। এগুলো ‘সর্বোচ্চ আইন’ কেন? বিধিবদ্ধ রাষ্ট্র গঠিত (juridical state) হওয়ার আগে থেকেই এ ধরনের অধিকার আইনি বিধান হিসেবে সমাজে হাজির থাকে। তারা বিধিবদ্ধ আইনি রূপ নিয়ে হাজির না থাকলেও স্বতঃসিদ্ধ অলংঘনীয় ‘আইন’ হিসেবেই বহাল থাকে। দার্শনিক ও আইনশাস্ত্রবিদরা একেই সাধারণত প্রাকৃতিকতা বা বাস্তবতার স্বাভাবিক নিয়ম (state of nature) কিংবা অনির্বন্ধিত বিধিবিধান (non juridical state) বলে নানান দিক থেকে নানান বিচার করেছেন (যেমন, দেখুন ইম্মেনুয়েল কান্টের উড়পঃৎরহব ড়ভ জরমযঃ বা এ ধরনের যে কোনো আলোচনা)।\nআমরা আইনশাস্ত্রের তত্ত্ব নিয়ে দৈনিক পত্রিকার পাতা ভারি করব না। আমাদের যুক্তি হচ্ছে, ত্রয়োদশ সংশোধনী জাতীয় সংসদে বাতিল হওয়ার পর বাংলাদেশের রাজনৈতিক বাস্তবতা পরিষ্কার প্রমাণ করছে, নির্দলীয় নিরপেক্ষ তত্ত্বাবধায়ক ব্যবস্থার প্রয়োজনীয়তা ফুরিয়ে যায়নি। সর্বোপরি জনগণ ও রাষ্ট্রের নিরাপত্তার জন্য অবিলম্বে দশম ও একাদশ জাতীয় সংসদের নির্বাচনে নির্দলীয় নিরপেক্ষ তত্ত্বাবধায়ক সরকার ব্যবস্থাকে ‘সর্বোচ্চ’ আইনের মর্যাদা দেয়া উচিত ছিল। কিন্তু জাতীয় সংসদ সে কাজ না করে আসলে ত্রয়োদশ সংশোধনীর রায় অনুসারে ‘অবৈধ’ কাজই করেছে। ডক্টর কামাল হোসেন কথাটা তুলেছিলেন, আমরা আশা করেছিলাম তিনি আদালতে যাবেন এবং তিনি কেন তত্ত্বাবধায়ক ব্যবস্থা বাতিল করাকে ‘অবৈধ’ দাবি করেছেন সেটা নাগরিকদের কাছে পরিচ্ছন্ন করবেন। কিন্তু তিনি সেটা করলেন না।\nসুশীল সমাজ বর্তমান রাষ্ট্রব্যবস্থা বহাল রেখে নির্বাচন চায় কিন্তু গণতন্ত্র চায় না। নাগরিক ও মানবিক অধিকারেরও তারা বিরোধী। যদি গণতন্ত্র চাইতেন এবং নাগরিক ও মানবিক অধিকার তাদের কাছে গুরুত্বপূর্ণ হতো, তাহলে তারা সরাসরি পঞ্চদশ সংশোধনী বাতিল করে সংবিধানের সংস্কার বা রূপান্তরের জন্য সংখ্যাগরিষ্ঠ জনমত গড়ে তোলার দিকেই মনোযোগ দিতেন। সর্বোপরি তারা বিভাজন আর বিভক্তির রাজনীতি করতেন না। একটি একক রাজনৈতিক জনগোষ্ঠী হিসেবে বাংলাদেশের জনগণকে গঠন করার সমস্যা ও সংকট চিহ্নিত করা এবং তা মোচনের দিকেই মনোযোগ দিতেন।\nকিন্তু এরপরও আমরা সুশীল সমাজের উৎকণ্ঠা ও বিদ্যমান সংকট সমাধানের প্রচেষ্টাকে স্বাগত জানাই। যদিও আমরা দীর্ঘদিন থেকেই বলছি, নিয়মতান্ত্রিক রাজনীতির পরিমণ্ডলে বাংলাদেশের বর্তমান রাজনীতির সমস্যা সমাধান অসম্ভব। আশা করি সমাজের বৃহত্তর ছবি ধারণ করার চেষ্টা তারা করবেন, নিজেদের বদ্ধ ও সংকীর্ণ চিন্তা থেকে মুক্ত হওয়ার চেষ্টা ছাড়া যা সম্ভব নয়।\nসর্বোপরি গণতন্ত্র ও আইনের শাসনে বিশ্বাসী সবাইকে একটি প্রশ্নে একমত হতে হবে। আদালতের রায় যেভাবে আমরা বুঝেছি তাতে পরিষ্কার, অবৈধ ব্যবস্থা বহাল রেখেই এ সরকার নির্বাচন করছে। অবৈধ নির্বাচনের অধীনে নির্বাচিত সরকার ‘অবৈধ’ সরকারই হবে, বৈধ সরকার নয়। সরকার যেভাবে নির্বাচন করছে তাকে কোনোভাবেই মেনে নেয়া যাবে না। আগামী নির্বাচন যখনই হোক, দশম সংসদেরই হবে।\nএই দূরদৃষ্টিটুকু এখন দরকার।\n৩ ডিসেম্বর ২০১৪, ২০ পৌষ ১৪২০, রিদয়পুর\nsubeditorial উপ-সম্পাদকীয়\t২০১৪-০১-০৪


আত্মসমর্পণ করতে পারলেন না স্বাস্থ্যের সাবেক ডিজি\nএফএনএস | প্রকাশ: ৫ অক্টোবর, ২০২১, ৭:৫২ পিএম\nলাইসেন্স নবায়নবিহীন রিজেন্ট হাসপাতালকে করোনা হাসপাতাল ঘোষণা এবং করোনার নমুনা পরীক্ষায় দুর্নীতির আলোচিত মামলায় স্বাস্থ্য অধিদপ্তরের সাবেক মহাপরিচালক অধ্যাপক ডা. মোহাম্মদ আবুল কালাম আজাদ আদালতে আত্মসমর্পণ করতে এসে ফিরে গেছেন।\nগত বছর ২৩ সেপ্টম্বর রিজেন্ট হাসপাতাল প্রতারণা ও জালিয়াতির অভিযোগে হাসপাতালের চেয়ারম্যান মোহাম্মদ সাহেদসহ পাঁচজনকে আসামি করে মামলা দায়ের করেন দুদকের উপ-পরিচালক মো. ফরিদ আহমেদ পাটোয়ারী। মামলায় নাম না থাকলেও তদন্তে নাম আসায় অভিযোগপত্রে স্বাস্থ্য অধিদপ্তরের সাবেক মহাপরিচালক আবুল কালাম আজাদকে আসামি করা হয়।\nঅন্য আসামিরা হলেন, স্বাস্থ্য অধিদপ্তরের সাবেক পরিচালক আমিনুল হাসান, উপ-পরিচালক ইউনুস আলী, সহকারী পরিচালকশফিউর রহমান ও গবেষণা কর্মকর্তা মো. দিদারুল ইসলাম।\nগত ৩০ সেপ্টেম্বর আদালতে এই মামলার অভিযোগপত্র জমা দেন তদন্ত কর্মকর্তা দুদকের উপপরিচালক ফরিদ আহমেদ পাটোয়ারী। অভিযোগপত্রে বলা হয়, অবৈধ পারিতোষিক বাবদ রোগী প্রতি সাড়ে তিন হাজার টাকা করে ১ কোটি ৩৭ লাখ ৮৬ হাজার ৫০০ টাকা গ্রহণ করা হয়েছে।\nএছাড়া রিজেন্ট হাসপাতালের মিরপুর ও উত্তরা শাখার চিকিৎসক, নার্স, ওয়ার্ডবয় ও অন্যান্য কর্মকর্তাদের খাবার খরচ বরাদ্দের বিষয়ে এক কোটি ৯৬ লাখ ২০ হাজার টাকার মাসিক চাহিদা তুলে ধরেন।\nমামলায় আসামিদের বিরুদ্ধে দ-বিধির তিনটি ধারা এবং দুর্নীতি প্রতিরোধ আইনের ধারায় সর্বমোট ৩ কোটি ৩৪ লাখ ৬ হাজার ৫০০ টাকা আত্মসাতের অভিযোগ আনা হয়েছে।


ঘোড়ামারা আজিজসহ ৬ যুদ্ধাপরাধীর মৃত্যুদণ্ডাদেশ | daily-sun.com\nডেইলি সান অনলাইন ২২ নভেম্বর, ২০১৭ ১২:১৪ টা\nমুক্তিযুদ্ধের সময় গাইবান্ধা এলাকায় ধর্ষণ, অপহরণ ও হত্যা সহ মানবতা বিরোধী অপরাধ ঘটানোর দায়ে জামায়াত নেতা ও গাইবান্ধার সাবেক সংসদ সদস্য আবু সালেহ মুহাম্মদ আব্দুল আজিজ মিয়া ওরফে ঘোড়ামারা আজিজ সহ ৬ আসামির মৃত্যুদণ্ডের রায় দিয়েছেন আদালত। বুধবার (২২ নভেম্বর) আন্তর্জাতিক অপরাধ ট্রাইব্যুনালের চেয়ারম্যান বিচারপতি মো. শাহিনুর ইসলামের নেতৃত্বাধীন তিন সদস্যের ট্রাইব্যুনাল এ মামলার রায় ঘোষণা করেন।\nরায়ে বলা হয়, প্রসিকিউশনের আনা তিন অভিযোগের সবগুলোই প্রমাণিত হয়েছে। ফাঁসিতে ঝুলিয়ে আসামিদের সাজা কার্যকর করতে হবে।\nআব্দুল আজিজ ছাড়া মামলার অন্যান্য আসামিরা হলেন- মো. রুহুল আমিন ওরফে মঞ্জু (৬১), মো. আব্দুল লতিফ (৬১), আবু মুসলিম মোহাম্মদ আলী (৫৯), মো. নাজমুল হুদা (৬০) ও মো. আব্দুর রহিম মিঞা (৬২)। রায়ের সময় কাঠগড়ায় উপস্থিত ছিলেন কেবল মো. আব্দুল লতিফ (৬১)।\nপলাতক আসামিদের গ্রেপ্তার করে সাজা কার্যকর করতে স্বরাষ্ট্রমন্ত্রী ও পুলিশের আইজিকে প্রয়োজনীয় ব্যবস্থা নিতে বলা হয়েছে ট্রাইব্যুনালের রায়ে।\nএর আগে গত কাল ২১ নভেম্বর ট্রাইব্যুনালে রাষ্ট্রপক্ষে যুক্তিতর্ক উপস্থাপন করেন প্রসিকিউটর ব্যারিস্টার সৈয়দ সাইয়েদুল হক সুমন ও শেখ মোশফেক কবির। অন্যদিকে আসামিপক্ষে যুক্তিতর্ক উপস্থাপন করেন লতিফের পক্ষে আইনজীবী খন্দকার রেজাউল এবং পলাতক আসামিদের পক্ষে রাষ্ট্র নিযুক্ত আইনজীবী গাজী এমএইচ তামিম ও মো. শাহিনুর ইসলাম।\nগত ৯ মে এই মামলায় যুক্তিতর্ক উপস্থাপন শেষে ট্রাইব্যুনালের তৎকালীন চেয়ারম্যান বিচারপতি আনোয়ারুল হকের নেতৃত্বাধীন বিচারিক প্যানেল রায়ের জন্য মামলাটি অপেক্ষমাণ রেখেছিলেন। পরে বিচারপতি আনোয়ারুল হক মৃত্যুবরণ করায় ট্রাইব্যুনাল পুনর্গঠন করে প্রজ্ঞাপন জারি করা হয়। নবগঠিত ট্রাইব্যুনাল মামলাটি পুনরায় যুক্তিতর্ক উপস্থাপনের জন্য দিন ধার্য করে আদেশ দিলে গত রবিবার (১৯ নভেম্বর) থেকে প্রসিকিউশনের যুক্তিতর্ক উপস্থাপন শুরু হয়।\nএ মামলায় মাত্র একজন আসামিকে গ্রেফতার করতে সক্ষম হয় পুলিশ। পরে ঘোড়া মারা আজিজসহ সব আসামিকে পলাতক দেখিয়েই আদালতে মামলার বিচারিক কাজ শুরু হয়।\nসুন্দরগঞ্জ থানা শাখার জামায়াতের সক্রিয় সদস্য রুহুল আমিন ওরফে মঞ্জুর বিরুদ্ধে দুটি মামলা রয়েছে। এছাড়া উপজেলা জামায়াত নেতা আব্দুল লতিফের বিরুদ্ধে সুন্দরগঞ্জ থানায় মানবতাবিরোধী অপরাধসহ তিনটি মামলা হয়।\nঅভিযোগ গঠনের মধ্য দিয়ে গতবছর ২৮ জুন এই ছয় আসামির বিচার শুরু করেন আদালত। ২০১০ সালে এ ট্রাইব্যুনালের কার্যক্রম শুরুর পর মোট ২৯টির রায় হল।\n'মানবতাবিরোধী অপরাধে ওসমান ফারুকের বিরুদ্ধে তদন্ত চলছে'\nডুমুরিয়ার ১১ জনের বিরুদ্ধে চূড়ান্ত প্রতিবেদন\nবীমা কোম্পানির সিইও নিয়োগ বিধান কেন অবৈধ ঘোষণা করা হবে না\nজামিনের আবেদন খালেদার\nখালেদার আপিলের শুনানি ও জামিন আবেদন বৃহস্পতিবার\nখালেদার রায়ের সত্যায়িত কপি সোমবার দেওয়া হবে\nবুলু, শওকত মাহমুদসহ ২৩ জনের বিরুদ্ধে গ্রেফতারি পরোয়ানা\nআরও পাঁচ দিনের রিমান্ডে শিমুল বিশ্বাস\nচলমান এসএসসি পরীক্ষা বাতিল করে নতুনভাবে কেন নেওয়া হবে না: হাইকোর্ট\nপ্রশ্নফাঁস রোধে আইন ও চলতি এসএসসি পরীক্ষা বাতিল চেয়ে হাইকোর্টে রিট\nদুই মামলায় খালেদার ‘হাজিরা পরোয়ানা’ কারাগারে\nঅন্ধ সংস্থার মহাসচিব হত্যায় ২ জনের মৃত্যুদণ্ড\nকাকরাইলে মা-ছেলেকে হত্যা: প্রতিবেদন দাখিল ২৫ মার্চ\nপুলিশ প্রতিবেদন না দেয়া পর্যন্ত জয়নুল-খোকনের জামিন\nজেলকোড অনুযায়ী খালেদাকে ডিভিশন দেয়ার নির্দেশ\nখালেদার রায়ের দিন সংঘর্ষের ঘটনায় ৫ মামলা\nরায়ের কপি পাওয়ার পর আপিল: খন্দকার মাহবুব হোসেন\nট্রাস্ট দুর্নীতি মামলার রায় শুনতে আদালতে খালেদা জিয়া\nআদালতে খালেদা জিয়ার হাজিরা জমা


গুরুতর তথ্য দেখে ‘চোখ বন্ধ করে’ থাকা যায় না, রাজীব মামলায় সিবিআইয়ের রিপোর্টে বিশেষ নজর সুপ্রিম কোর্টের\nনিজস্ব সংবাদদাতা: সিবিআই বনাম রাজীব কুমার মামলার মঙ্গলবার শুনানি ছিল দেশের শীর্ষ আদালতে। এদিন এই মামলার শুনানিতে প্রধান বিচারপতি রঞ্জন গগৈয়ের নেতৃত্বাধীন বেঞ্চ মন্তব্য করেছে, যে সব গুরুতর তথ্য উঠে এসেছে, সেগুলির দিকে ‘চোখ বন্ধ করে’ থাকা যায় না। সুপ্রিম কোর্ট সিবিআইকে নির্দেশ দিয়েছে, তারা যেন আবেদন করে আদালতকে জানায়, যে তারা রাজীব কুমারের বিষয়ে কী পদক্ষেপ করতে চায়। উল্লেখ্য কলকাতা পুলিশের প্রাক্তন কমিশনার রাজীব কুমারকে সম্প্রতি যে জিজ্ঞাসাবাদ করা হয়েছে, সে ব্যাপারে সিবিআইয়ের দেওয়া নতুন স্টেটাস রিপোর্টে উন্মোচিত কিছু তথ্যকে ‘খুবই গুরুতর’ বলে মঙ্গলবার অভিহিত করেছে সুপ্রিম কোর্ট।\nসারদা চিট ফান্ড মামলার তদন্তের জন্য যে স্পেশ্যাল ইনভেস্টিগেশন টিম (সিট) তৈরি করা হয়েছিল, তার প্রধান পরিচালক ছিলেন রাজীব কুমার। এই বেঞ্চ নির্দেশ দিয়েছে, এই আবেদন যেন দশ দিনের মধ্যে কোর্টের কাছে জমা দেয় সিবিআই। তার পরে, সাত দিনের মধ্যে তাঁর বক্তব্যও আদালতে জানাতে পারবেন রাজীব কুমার।কোর্ট জানিয়েছে, সিবিআই স্টেটাস রিপোর্ট সিল করা কভারে জমা পড়েছে। এবং অন্য পক্ষের বক্তব্য না শুনে আদালত কোনও রায় দিতে পারবে না।\nদিকে মঙ্গলবারই বারাসতে বিশেষ আদালতে সারদার মূল মামলায় রাজীবকুমারের নাম অভিযুক্ত হিসেবে নথিভুক্ত করার আবেদন করেন কুণাল ঘোষ। আদালত অবমাননার মামলায় সুপ্রিম কোর্টে সিবিআই যে হলফনামা দিয়েছে, তার কপি তিনি RC 04 মামলায় পিটিশনসহ ফাইল করেন। তাঁর আইনজীবী অয়ন চক্রবর্তী বলেন,” সিবিআই যখন সুপ্রিম কোর্টে বলছে রাজীবকুমারের বিরুদ্ধে অভিযোগ আছে, তাহলে মূল এই মামলায় তারা বলুক রাজীবের বিরুদ্ধে কী ব্যবস্থা নেওয়া হচ্ছে।” আইনজীবী রজনীশ মৌলিক বলেন,” আদালত পিটিশন গ্রহণ করেছেন। সিবিআইকে রিপোর্ট দিতে বলবেন আদালত।” বিচারক সোমনাথ চক্রবর্তী এই গুরুত্বপূর্ণ পিটিশন মামলার রেকর্ডে রেখে দেন।\nফলে দিল্লি ও কলকাতা, দুই দিকেই রাজীবকুমার প্রবল আইনি চাপে পড়লেন। তাঁর বিরুদ্ধে তদন্তে অসহযোগিতা, তথ্য গোপন, সাক্ষীদের উপর প্রভাবখাটানোর মাধ্যমে প্রভাবশালীদের আড়াল করার অভিযোগ রয়েছে।\nআমার সকাল: আজ যমুনার নিগমবোধ ঘাটে অরুণ জেটলির শেষকৃত্য সম্পন্ন হবে!\nপ্রয়োজন ফুরিয়েছে, বিজেপির প্রচারক তালিকা থেকেও বাদ পড়লেন আদবানি-যোশির মতো বর্ষীয়ানরা\nরাজনৈতিক মতাদর্শ বদলাতেই এই ছবি! মোদীর বায়োপিক নিয়ে কমিশনারকে নালিশ কংগ্রেসের


শামি-হাসিনের অডিও ক্লিপে কী আছে? - খেলাধূলা - Premier News Syndicate Limited (PNS)\nশামি-হাসিনের অডিও ক্লিপে কী আছে?\n১১ মার্চ ২০১৮, ১১:১২ সকাল\nপিএনএস ডেস্ক: সম্প্রতি নারী কেলেঙ্কারি নিয়ে জটিলতায় পড়েছেন ভারতের জাতীয় ক্রিকেট দলের পেসার মোহম্মদ শামি। তাতে ঘর ভাঙতে বসেছে স্ত্রী হাসিন জাহানের সঙ্গে। শামির বিরুদ্ধে তার স্ত্রীর করা অভিযোগের ভিত্তিতে অবশেষে তদন্তেও নেমেছে পুলিশ। তদন্তের শুরুতেই সংগ্রহ করা হয়েছে শামি এবং হাসিনের কথোপকথনের অডিও ক্লিপ।\nশুধু অন্য মহিলার সঙ্গে শারীরিক সম্পর্কের অভিযোগ নয়, দুবাইয়ের এক হোটেলে এক পাকিস্তানি মহিলার কাছ থেকে টাকা নেওয়ার বিষয়টিও যথেষ্ট গুরুত্ব দিচ্ছে কলকাতা পুলিশের তদন্তকারী অফিসাররা।\nগত বৃহস্পতিবার স্ত্রী হাসিন জাহানের লিখিত অভিযোগের ভিত্তিতে টিম ইন্ডিয়ার তারকা ক্রিকেটার মোহম্মদ শামির বিরুদ্ধে ভারতীয় দণ্ডবিধির একাধিক জামিন অযোগ্য ধারায় মামলা দায়ের করে কলকাতা পুলিশ। এর পরই তদন্ত শুরু হয় শামি ও তার পরিবারের বিরুদ্ধে।\nকলকাতার জয়েন্ট পুলিশ কমিশনার ক্রাইম প্রবীণ ত্রিপাঠীর কাছে নিজের স্বামীর বিরুদ্ধে লিখিত অভিযোগ জমা দেন শামির স্ত্রী হাসিন জাহান৷ বৃহস্পতিবার সন্ধ্যায় নিজের আইনজীবীকে সঙ্গে নিয়ে লালবাজারে গিয়ে লিখিত অভিযোগ দায়ের করেন তিনি।\nশামি ও তাঁর পরিবারের ৪ জন সদস্যের বিরুদ্ধে ধর্ষণ, হুমকি, নির্যাতন থেকে শুরু করে খুনের চেষ্টা, একাধিক জামিন অযোগ্য ধারায় মামলা দেন হাসিন।\nসম্প্রতি ঘরের বাইরে অন্য রমনীদের সঙ্গে মাস্তি ও ফেসবুকে চেট করার কয়েকটি স্কিন শটও দিয়েছেন হাসিন। শামির চ্যাটিংয়ের স্ক্রিনশট ‘শামি’স এনজয়মেন্ট’ ক্যাপশনে পোস্ট করেছেন হাসিন। কয়েকটি মেয়ের ছবিও পোস্ট করে হাসিন তার ক্যাপশনে লিখেছেন ‘শামি’স গার্লফ্রেন্ডস’। এমনকি স্বামীর বিএমডব্লিউ গাড়িতে লুকোনো ফোন আর পুরুষদের জন্মনিয়ন্ত্রণ ট্যাবলেটও নাকি পাওয়া গেছে।\nহাসিন বলেন, ‘দক্ষিণ আফ্রিকা সফর থেকে ফেরার পর সে (শামি) আমাকে মেরেছে। সে অনেক দিন ধরেই এসব করছে, এখন আমি আর সহ্য করতে পারছি না। সে পাকিস্তানি একটা মেয়েকেও বিয়ে করছে, দক্ষিণ আফ্রিকা সফর থেকে ফেরার পর তার সঙ্গে দেখাও করেছে। আমি আইনি সহায়তা চাই।’\nএরই মধ্যে হাসিন জাহান অভিযোগ করেন, শামির বড় ভাইয়ের দ্বারা তিনি ধর্ষণের শিকার হয়েছেন।


প্রেসিডেন্ট জো বাইডেন টেক্সাসের ঘটনার পর জাতির সামনে প্রশ্ন রেখেছেন, “আমরা কবে আগ্নেয়াস্ত্রের পক্ষে ওকালতি করা লবির বিরুদ্ধে অবস্থান নেব?”\nমঙ্গলবার ১৮ বছর বয়সী এক বন্দুকধারী রব এলিমেন্টারি স্কুলে ঢুকে নির্বিচারে গুলি চালানো শুরু করে, পরে পুলিশের গুলিতে বন্দুকধারী নিজেও নিহত হয়। ওই ঘটনায় নিহত ২১ জনের মধ্যে ১৯ জনই শিশু।\nযুক্তরাষ্ট্রের বিভিন্ন স্কুলে এভাবে সশস্ত্র হামলার ঘটনা এখন মহামারীর চেহারা পেয়েছে। নেভাল পোস্টগ্রাজুয়েট স্কুলের সেন্টার ফর হোমল্যান্ড ডিফেন্স অ্যান্ড সিকিউরিটির কে-টুয়েলভ স্কুল শুটিং ডেটাবেইজের তথ্য অনুযায়ী, চলতি বছর এ পর্যন্ত দেশটির স্কুলগুলোতে ১৩৭টি গোলাগুলির ঘটনা ঘটেছে। অর্থাৎ প্রায় প্রতিদিনই কোথাও না কোথাও এ ধরনের ঘটনা ঘটছে। অধিকাংশ ক্ষেত্রে হামলাকারীরা বয়সে কিশোর বা তরুণ।\nপরিস্থিতি এমন দাঁড়িয়েছে যে, স্কুলে হামলা হলে নিরাপত্তার জন্য কী করতে হবে, সেই প্রশিক্ষণও বিদ্যালয়ের নিয়মিত পাঠ্যক্রমে অন্তর্ভুক্ত করা হয়েছে। বলা হচ্ছে, বিভিন্ন রাজ্যের আইনে সহজেই অস্ত্র কেনার বা সংগ্রহ করার সুযোগ থাকায় বন্দুকবাজি নিয়ন্ত্রণে আনা যাচ্ছে না।\nকঠোর অস্ত্র নিয়ন্ত্রণ আইনের দাবিতে যুক্তরাষ্ট্রে প্রায়ই বিক্ষোভ, সমাবেশ হয়; ডেমোক্রেটিক পার্টির রাজনীতিবিদরাও এর পক্ষে বক্তব্য দেন নিয়মিত। কিন্তু রিপাবলিকানদের শক্ত বাধার মুখে অস্ত্র বিক্রির ওপর কড়াকড়ি আরোপের সব চেষ্টাই ভেস্তে গেছে।\nযুক্তরাষ্ট্রে নাগরিকদের আগ্নেয়াস্ত্রের মালিকানা ও বহনের অধিকারের পক্ষে প্রভাবশালী যে সংগঠনটি সবচেয়ে বেশি ওকালতি করে যাচ্ছে, তার নাম এনআরএ। এ সংগঠনের ক্ষমতা উৎস জানার চেষ্টা করেছে বিবিসি।\nএনআরএ হচ্ছে ন্যাশনাল রাইফেল অ্যাসোসিয়েশনের সংক্ষিপ্ত রূপ। যুক্তরাষ্ট্রে গৃহযুদ্ধের দুই সাবেক যোদ্ধা ১৮৭১ সালে শৌখিন শুটারদের এই সংগঠন গড়ে তোলেন। বৈজ্ঞানিক পদ্ধতি অনুসরণ করে রাইফেলের গুলি ছোড়ার কৌশল শেখানো হত এই ক্লাবে।\nএনআরএ রাজনৈতিক অঙ্গনে তদবিরের পথে হাঁটতে শুরু করে ১৯৩৪ সালে। ওই সময় আসন্ন আগ্নেয়াস্ত্র বিলের তথ্য জানাতে সমিতির সদস্যদের চিঠি পাঠানো শুরু করে সংগঠনটি।\n১৯৩৪ সালের ন্যাশনাল ফায়ারআর্মস অ্যাক্ট (এনএফএ) এবং ১৯৬৮ সালের গান কন্ট্রোল অ্যাক্ট (জিসিএ) পাসের পক্ষে সমর্থন জানানো হয় এনআরএর পক্ষ থেকে।\nকিন্তু ১৯৭০ এর দশকে জিসিএ কার্যকরের পর থেকে এ সমিতি আরও বেশি রাজনৈতিকভাবে সক্রিয় হয়ে ওঠে। সরাসরি সরকারি নীতিকে প্রভাবিত করতে তদবির চালিয়ে যাওয়ার জন্য ১৯৭৫ সালে তারা ইনস্টিটিউট ফর লেজিসলেটিভ অ্যাকশন নামের একটি প্রতিষ্ঠান গড়ে তোলে। আইনপ্রণেতাদের তহবিল যোগান দিতে ১৯৭৭ সালে নিজেদের পলিটিক্যাল অ্যাকশন কমিটি (পিএসি) গড়ে তোলে এনআরএ।\nবর্তমানে যুক্তরাষ্ট্রে সবচেয়ে শক্তিশালী লবি গোষ্ঠীগুলোর একটি এই এনআরএ। আগ্নেয়াস্ত্র নিয়ন্ত্রণ নীতির বিষয়ে মার্কিন কংগ্রেসের সদস্যদের প্রভাবিত করার জন্য তাদের বিপুল বাজেট রয়েছে। এই লবি গোষ্ঠীর নেতৃত্বে আছেন এনআরএ এর নির্বাহী ভাইস প্রেসিডেন্ট ওয়েইন লাপিয়ের।\nএই লবি গোষ্ঠীকে ভেঙে দিতে নিউ ইয়র্ক ও ওয়াশিংটন ডিসিতে আইনি লড়াই চালিয়ে যাচ্ছেন কৌঁসুলিরা। তাদের অভিযোগ, সমিতির শীর্ষ নেতৃত্ব দাতব্য তহবিলের অপব্যবহার করেছে, তহবিলের অর্থ ব্যক্তিগত বিলাসবহুল জীবন যাপনে ব্যয় করেছে।\nওই মামলাকে একটি ‘ভিত্তিহীন, উদ্দেশ্যপ্রণোদিত মামলা’ হিসেবে বর্ণনা করে আসছে এনআরএ।\nএনআরএ এর কত টাকা?\n২০২০ সালের একটি হিসাব বলছে, এনআরএ বছরে ২৫ কোটি ডলার খরচ করেছে, যা যুক্তরাষ্ট্রে আগ্নেয়াস্ত্র নিয়ন্ত্রণের পক্ষে ওকালতি করে যাওয়া সবগুলো গোষ্ঠীর মোট বাজেটের চেয়েও বেশি।\nঅবশ্য বিরোধীদের তুলনায় এনআরএ এর সদস্য সংখ্যাও অনেক বেশি। তারা তাদের বাজেটের অর্থ শুটিং রেঞ্জ পরিচালনা এবং প্রশিক্ষণের মত কাজে খরচ করে।\nআগ্নেয়াস্ত্র ব্যবহারের অধিকারের পক্ষে তদবির বা লবি করার জন্য এনআরএ বছরে আনুষ্ঠানিকভাবে ৩০ লাখ ডলার খরচ করে। ২০১৪ সালে তারা ৩৩ লাখ ডলার খরচের হিসাব কাগজেপত্রে দেখিয়েছে, যেটা এ যাবৎকালের সর্বোচ্চ।\nওই অর্থ তারা আইন মেনে লবি বা তদবির করার জন্য খরচ হিসেবে দেখিয়েছে, যা আইনপ্রণেতাদের পেছনে ব্যয় করা হয়েছে। কিন্তু পলিটিক্যাল অ্যাকশন কমিটির মাধ্যমে এবং ব্যক্তি পর্যায়ে আরও বিভিন্ন জায়গায় তারা অর্থ খরচ করে, যার হদিস বের করা কঠিন।\nবিশ্লেষকেরা বলছেন, এনআরএ তাদের রাজনৈতিকভাবে সক্রিয় সদস্যদের মাধ্যমে বড় ধরনের পরোক্ষ রাজনৈতিক প্রভাব ধরে রেখেছে, যাদের অনেকেই কোনো নির্দিষ্ট বিষয়ে ভোটের হিসাব বদলে দিতে পারে।\nএনআরএ প্রকাশ্যেই যুক্তরাষ্ট্রের কংগ্রেস সদস্যদের ‘এ’ থেকে ‘এফ’ শ্রেণিতে বিভক্ত করে থাকে। আগ্নেয়াস্ত্র ব্যবহারের নীতির পক্ষে রাজনীতিবিদদের অবস্থানের ওপর ভিত্তি করে এই শ্রেণিকরণ করা হয়। নির্বাচনেও এসব রেটিং গুরুতর প্রভাব ফেলে এবং ওই তকমার কারণে আগ্নেয়াস্ত্র নিয়ন্ত্রণের পক্ষে অবস্থান নেওয়া একজন প্রার্থী নির্বাচনে হেরেও যেতে পারেন।\n২০১৬ সালে প্রেসিডেন্ট নির্বাচনে ডনাল্ড ট্রাম্পের বিজয়ের পর রাজনৈতিক প্রচারে এনআরএ এর খরচ কমেছে। অন্যদিকে এই সময়ে আগ্নেয়াস্ত্র নিয়ন্ত্রণের পক্ষে প্রচার চালানো গোষ্ঠীরা এনআরএ-বিরোধীদের কাছ থেকে বিপুল চাঁদা পেয়েছে।\nএকটি হিসাব থেকে ধারণা করা হয়, প্রথমবারের মতো ২০১৮ সালে আগ্নেয়াস্ত্র নিয়ন্ত্রণের পক্ষের শক্তি রাজনৈতিক খাতে খরচের ক্ষেত্রে এনআরএকে পেছনে ফেলেছে।\nএনআরএ কত বড়?\nকয়েক দশক ধরেই এনআরএ এর সদস্য সংখ্যা নিয়ে মতভেদ চলে আসছে। সমিতির দাবি, ২০১২ সালে স্যান্ডি হুক স্কুলের গোলাগুলির পর তাদের সদস্য সংখ্যা ৫০ লাখের কাছাকাছি পৌঁছায়।\nঅবশ্য কিছু বিশ্লেষকের ধারণা, এই সমিতির সদস্য সংখ্যা ৩০ লাখের মত; প্রভাব দেখাতে তারা সদস্য সংখ্যা বাড়িয়ে বলে।\nএই সংগঠনের সদস্য ছিলেন- এমন প্রভাবশালী ব্যক্তিদের মধ্যে সাবেক প্রেসিডেন্ট জর্জ এইচডব্লিউ বুশও রয়েছেন। তিনি ১৯৯৫ সালে সমিতি থেকে পদত্যাগ করেন।\nবর্তমান সদস্যদের মধ্যে আছেন সাবেক ভাইস-প্রেসিডেন্ট পদপ্রার্থী সারাহ পেলিন, অভিনয় শিল্পী টম সেলেক ও হুপি গোল্ডবার্গ।\nপ্রয়াত অভিনেতা চার্লটন হেস্টন ১৯৯৮ থেকে ২০০৩ মেয়াদে এনআরএ এর সভাপতি ছিলেন। ১৯৯৯ সালে কলাম্বাইন হাই স্কুলে নির্বিচার গুলির ঘটনার পর এনআরএ সম্মেলনে মাথার ওপর রাইফেল তুলে তিনি বন্দুক নিয়ন্ত্রণের পক্ষে আন্দোলনকারীদের উদ্দেশে বলেছিলেন, “তারা যদি এটা কেড়ে নিতে চায়, তাদের নিতে হবে আমাদের ঠাণ্ডা হয়ে যাওয়া লাশের হাত থেকে।”\nএই সমিতি কেন বিতর্কিত?\nসব ধরনের বন্দুক নিয়ন্ত্রণ সংক্রান্ত নীতির বিরুদ্ধে তদবির করে এনআরএ এবং তারা দাবি করে, আরও বেশি আগ্নেয়াস্ত্র দেশকে আরও নিরাপদ করবে।\nসমিতির এই অবস্থানের ভিত্তি হচ্ছে যুক্তরাষ্ট্রের সংবিধানের দ্বিতীয় সংশোধনীর একটি ব্যাখ্যা, যেখানে সরকারি তদারকি ছাড়াই যুক্তরাষ্ট্রের নাগরিকদেরকে অস্ত্র রাখার অধিকার দেওয়া হয়েছে।\nস্যান্ডি হুক স্কুলে গোলাগুলির ঘটনায় এনআরএকে রিপাবলিকান ও ডেমোক্রেট- দুই পক্ষ থেকেই সমালোচনা শুনতে হয়েছিল, ওই সময় সমিতির সভাপতি লাপিয়েরে যুক্তি দিয়েছিলেন, স্কুলে সশস্ত্র রক্ষী না থাকার কারণেই মর্মান্তিক ওই ঘটনা ঘটে।\nস্থানীয়, রাজ্য বা কেন্দ্রীয় আইনসভায় বন্দুকের মালিকানা সীমিত করার যে কোনো উদ্যোগের নিরবচ্ছিন্ন বিরোধিতা করে আসছে এনআরএ।\nতারা অপরাধীদের কাছ থেকে পুলিশের জব্দ করা আগ্নেয়াস্ত্র নষ্ট না করে আবার বাজারে বিক্রির পক্ষে তদবির করেছে। তাদের যুক্তি, একটি চমৎকার অস্ত্র নষ্ট করে ফেলা এক ধরনের অপচয়।\nএকইভাবে তারা বন্দুক বহনের অধিকার বাড়ানোর আইনের পক্ষে সমর্থন দিয়ে আসছে, যেমন ‘ওপেন-ক্যারি’ আইন, যে আইনের অধীনে আগ্নেয়াস্ত্রের মালিক বেশিরভাগ জনসমাগম স্থানে তার আগ্নেঅস্ত্র প্রদর্শন করতে পারবেন।


যে কারণে ‘নবাব এলএলবি’ নিয়ে পরিচালকের উপর ‘ক্ষু’দ্ধ’ শাকিব -\nযে কারণে ‘নবাব এলএলবি’ নিয়ে পরিচালকের উপর ‘ক্ষু’দ্ধ’ শাকিব\nশাকিব খান ও মাহিয়া মাহি অভিনীত সিনেমা ‘নবাব এলএলবি’ গেলো ১৬ ডিসেম্বর ওটিটি প্ল্যাটফর্ম আই থি’য়েটারে মুক্তি পেয়েছে। ছবিটির পরিচা’লক জানি’য়েছেন মাত্র ৯৯ টাকা’য় ঘরে’ বসেই ছবি’টি উপভোগ করতে পারবেন দ’র্শকেরা। কিন্তু মু’ক্তির পরে বদ’লে গেলো ‘প্রে’ক্ষা’পট’, মা’ম’লা করা’র হুম’কি দিয়েছে চলচ্চি’ত্রপ্রেমীরা।\nবুধবার (১৬ ডিসেম্বর) রাত ৮টায় আই থিয়ে’টার অ্যাপে মু’ক্তি পায় পরিচালক অন’ন্য মামুন প’রিচালি’ত ছবি ‘নবাব এলএলবি’। অগ্রি’ম ফি দিয়ে আগ্রহ নিয়ে দেখতে ব’সে হ’তাশ হয় অনে’ক দর্শক। সি’নেমাটি মুক্তি দেওয়া হয়েছে অর্ধেক। পরি’চালক জানি’য়েছেন, এটা তার ‘ব্যা’বসায়িক’ প’লিসি’। এবার বিষ’য়টি নিয়ে কথা ব’লেছেন ছবি’র মূল অভিনেতা শাকিব খান।\nশাকিব খান বলেন, এটা সরাস’রি প্র’তারণা। সিনেমা ধ্বং’সের ষ’ড়’য’ন্ত্রও বলা যায়। আমি ভা’বতে পা’রিনি মামুন এমন কাজ কর’বে। দর্শক ৯৯ টা’কা ফি দিয়ে অর্ধেক ছবি দেখবে কেন! তা ছাড়া এটাকে ‘মামুন পার্ট-১ বলে দাবি করছে কীভাবে? আমি তো জানি, কোনোভাবেই এটা পার্ট-১ বা পার্ট-২ না। পুরো একটা সিনেমার অর্ধেক সে মুক্তি দিয়েছে। এটা অন্যায়। এখন দর্শক যদি ভোক্তাধিকারে মা’মলা করে, মামুনের কোনো অ’জুহাতই কাজে লাগবে না। তাকে জরিমানা দিতে হবে।\n‘নবাব এলএলবি’ ছবি’তে শাকিবের বিপ’রীতে অভিনয় করেছেন মাহিয়া মাহি। তিনি বলে’ন, এই সিনে’মায় অ’ভিন’য় করা’টাই আমার ভুল হয়েছে। শুরুতে যখন বারবার শিডি’উল নিয়ে ঘাপলা ক’রেছিল, তখনই সরে দাঁড়া’নো উচিত ছিল। আ’মাকে গল্প শুনি’য়েছে এক রকম, শুটিং ক’রেছে আ’রেক’ভাবে। মু’ক্তির পর দেখা গেল অ’ন্যরকম। যারা আমাকে ফোন করেছেন, প্র’ত্যেক’কে ব’লেছি, এই সিনেমা আ’মার না। আমার সঙ্গে প্র’তা’রণা করা হয়েছে।


রবিবার, 18 মার্চ 2012 15:27\n'পুঁথিগত বিদ্যা আর পরহস্তে ধন, নহে বিদ্যা নহে ধন হলে প্রয়োজন'-বাংলা এ প্রবাদটি কম-বেশি সবাই পড়েছে। বহু বছর থেকে এটি ভাবসম্প্রসারণ হিসেবে পরীক্ষায় আসছে। শিক্ষার্থীরা এর ভালো ভালো ব্যাখ্যা খাতায় …\nবৃহস্পতিবার, 08 মার্চ 2012 14:53\nঈশপের দু’টি গল্প\nখরগোশ আর কচ্ছপের দৌড় প্রতিযোগিতার গল্প শোনেনি এমন কাউকে বোধহয় খুঁজে পাওয়া যাবে না। এ গল্পটিসহ অসংখ্য শিক্ষণীয় ও মজার গল্প যিনি লিখেছেন তিনি হলেন গ্রীসের বিখ্যাত গল্পকার ঈশপ। ঈশপ …\nবৃহস্পতিবার, 08 মার্চ 2012 14:47\nভালুক ও কাঠবিড়ালী\nকবি কাজী নজরুল ইসলামের ‘খুকি ও কাঠবিড়ালী' কবিতাটি কম-বেশি সবাই পড়েছে। এ কবিতাটির কারণেই ছোট্ট প্রাণী কাঠবিড়ালীর নাম ছোট-বড় সবার মুখে উচ্চারিত হয়। কাঠবিড়ালী হচ্ছে রোডেনশিয়া বর্গের স্কিউরিডে গোত্রের অনেকগুলো …\nসোমবার, 06 ফেব্রুয়ারী 2012 15:41\nনবী জীবনের গল্প\nরংধনু আসরের শিশু-কিশোর বন্ধুরা, আজকের আসরে আমরা এমন এক মহামানবের কথা বলব- তাঁর চেয়ে উত্তম কোনো সন্তান আজ পর্যন্ত পৃথিবীর কোনো মা জন্ম দিতে পারেননি, আর পারবেনও না কোনোদিন। গঠন …\nশনিবার, 21 জানুয়ারী 2012 13:04\nশিশু-কিশোর বন্ধুরা, কেমন আছো তোমরা? আশা করি যে যেখানে আছো ভাল ও সুস্থ আছো। তোমরা ভাল থাকলেও আজ আমরা পৃথিবীর এমন এক জনপদের কথা বলবো-যেখানকার শিশুরা ভাল নেই। তারা তোমাদের …\nশনিবার, 07 জানুয়ারী 2012 10:37\nশেয়াল ও মুরগি\nএক বাগানের একটি খাঁচায় একপাল মুরগিছানা থাকত ওদের মায়ের সঙ্গে। ওরা ছিল বেশ শান্ত-সুবোধ। কেউ কারো সঙ্গে কখনই ঝগড়া করত না। বাগানের কাছে একটি গাছের গুহায় থাকত এক ধূর্ত শেয়াল। …\nশনিবার, 07 জানুয়ারী 2012 10:35\nরংধনু আসরের শিশু-কিশোর বন্ধুরা, তোমরা নিশ্চয়ই কবি কালিদাস রায় তার ‘মাতৃভক্তি' কবিতাটি পড়েছো। এ কবিতায় কবি বিখ্যাত সাধক বায়েজিদ বোস্তামীর মাতৃভক্তির এক বিষ্ময়কর কাহিনী তুলে ধরেছেন। তবে শুধু ওই ঘটনাটিই …\nশনিবার, 07 জানুয়ারী 2012 10:32\nশেয়াল রাজার সাজা\nশিশু-কিশোর বন্ধুরা, তোমরা নিশ্চয়ই শুনেছো কিংবা পাঠ্য বইয়ে পড়েছো যে, ‘সহজেই তরুলতা, পশু-পাখি সহজেই পশু-পাখি। কিন্তু মানুষ অতি কষ্টে মানুষ।' মানুষ অনেক কষ্ট কোরে এবং বিবেক বুদ্ধি খাটিয়ে পথ চলে …\nশনিবার, 15 অক্টোবার 2011 11:34\nতোমাদের মধ্যে কেউ কেউ নিশ্চয়ই চিড়িয়াখানায় গেছ। সেখানে গিয়ে থাকলে নিশ্চয়ই রয়েল বেঙ্গল টাইগার বা বাঘ দেখেছো। বাঘ হচ্ছে বিড়াল পরিবারের অন্তর্ভুক্ত একটি স্তন্যপায়ী প্রাণী। প্যানথেরা গোত্রের অন্তর্ভুক্ত চারটি বৃহৎ …\nবৃহস্পতিবার, 25 আগস্ট 2011 12:06\nরমজান মাসের শেষ শুক্রবার হচ্ছে বিশ্ব কুদস দিবস। উগ্র ইহুদিবাদীদের হাত থেকে মুসলমানদের প্রথম কেবলা আল আকসা মসজিদকে মুক্ত করার জন্যে মুসলমানদের জাগিয়ে তোলাই এ দিবসের অন্যতম প্রধান লক্ষ্য। এছাড়া, …\nবৃহস্পতিবার, 11 আগস্ট 2011 13:33\nউম্মুল মোমেনীন হযরত খাদিজা (সা.আ.)\nবর্তমান বিশ্বে সম্পদ ও সংখ্যার দিক থেকে মুসলমানদের অবস্থান অনেক উঁচুতে। এ অবস্থান এমন যে, দুনিয়ার কোন শক্তিই এখন মুসলমানদেরকে দুনিয়ার বুক থেকে নিশ্চিহ্ন করতে পারবে না। কিন্তু এমন এক …\nবৃহস্পতিবার, 21 জুলাই 2011 12:30\nসোমবার, 27 জুন 2011 12:01\nপশু-পাখি পোষার রীতি আদিম যুগ থেকেই চলে আসছে। আধুনিক যুগেও অধিকাংশ বাড়িতে গরু, ছাগল, হাঁস, মুরগি, কুকুর, বিড়ালসহ বিভিন্ন ধরনের গৃহপালিত পশু পোষ মানানো হয়। এছাড়া অনেকেই ঘুঘু, মুনিয়া, ময়না, …\nমঙ্গলবার, 07 জুন 2011 11:38\n'Man is Mortal' বা 'মানুষ মরণশীল' এ প্রবাদটির সাথে কমবেশি সবাই পরিচিত। পবিত্র কোরআনে এ সম্পর্কে বলা হয়েছে, 'কুল্লু নাফসিন জায়েকাতুল মাউত' অর্থাৎ 'জগতের প্রত্যেক প্রাণীকেই একদিন মৃত্যুবরণ করতে হবে।' …\nমঙ্গলবার, 07 জুন 2011 11:31\nওমর খৈয়াম স্মরণ দিবস\nআজ আমরা এমন এক বহুমুখী প্রতিভার অধিকারী ব্যক্তিত্বের জীবন ও কর্ম নিয়ে আলোচনা করবো বিশ্বসাহিত্য কিংবা ইতিহাসে যার নাম স্বর্ণাক্ষরে লেখা রয়েছে। তিনি ছিলেন একাধারে কবি, গণিতজ্ঞ, শিক্ষক, জ্যোতির্বিদ, চিকিৎসক, …\nমঙ্গলবার, 07 জুন 2011 11:23\nবছর ঘুরে আমাদের মাঝে এসে গেছে মধুমাস জ্যৈষ্ঠ। জ্যৈষ্ঠ মাসের নাম শুনলেই জিভে পানি এসে যায়-তাই না? আম, জাম, লিচু, কাঁঠালসহ আরও কত্ত রকম ফলের বাহার। পাকা ফলের রসে টইটম্বুর …\nমঙ্গলবার, 17 মে 2011 11:42\n' সততাই সর্বোৎকৃষ্ট পন্থা'-এ প্রবাদটি আমরা সবাই জানি। কেবল প্রবাদে নয়, পবিত্র কোরআন ও হাদিসেও সততার ওপর বিশেষ গুরুত্ব এবং সত্যবাদিদের পুরষ্কার দেয়ার ঘোষণা দেয়া হয়েছে। মহান আল্লাহ বলেছেন, "হে …\nশনিবার, 30 এপ্রিল 2011 12:00\nহাতেম তাঈ'র মহানুভবতা\nহাতেম তাঈ ছিলেন তৎকালীন আরবের ইয়েমেন প্রদেশের একজন অত্যন্ত জ্ঞানী ও নিরহংকারী ব্যক্তি। সাধারণ জীবন-যাপনকারী হাতেম তাঈ'র দানশীলতা, আতিথেয়তা ও মহানুভবতার কথা ছিল মানুষের মুখে মুখে। তাঁর কথায় মানুষের হৃদয় …\nরবিবার, 10 এপ্রিল 2011 11:30\nছোট্টবন্ধুদের মধ্যে অনেকেই আছে যাদেরকে হাতের লেখা খারাপ হওয়ার কারণে প্রায়ই বাবা-মা কিংবা শিক্ষকদের বকুনি খেতে হয়। খাবেই বা না কেন? লেখা খারাপ হওয়ার কারণে পরীক্ষার নম্বর কমে যাচ্ছে প্রতিবার। …\nরবিবার, 27 মার্চ 2011 12:33\nঅতিথি সেবা বা মেহমানদারি\nআমাদের সমাজে কেউ কেউ আছেন যারা বাড়ীতে মেহমান এলে অসন্তুষ্ট হন। তারা মনে করেন, মেহমান এলে অযথা কাড়ি কাড়ি টাকা-পয়সা খরচ হয়। কিন্তু তারা হয়তো চিন্তা করে না যে, ইসলামসহ …


ভক্তের ‘ট্যাকলে’ ইনজুরিতে নেইমার! | raozantimes24.com\nHome খেলাধুলা ভক্তের ‘ট্যাকলে’ ইনজুরিতে নেইমার!\nভক্তের ‘ট্যাকলে’ ইনজুরিতে নেইমার!\nমাঠে বহুবার প্রতিপক্ষ খেলোয়াড়দের ‘ট্যাকল’ সামলেছেন নেইমার। মাঝে মাঝে আবার ট্যাকলে পরাস্তও হয়েছেন ব্রাজিলিয়ান ফরোয়ার্ড।\nতবে এবার কোনো প্রতিপক্ষ নয়, নিজের দুই ভক্তের ‘ট্যাকলে’ আঘাত পেলেন তিনি।\nইকুয়েডরের বিপক্ষে বিশ্বকাপ বাছাইপর্বের ম্যাচ খেলতে ব্রাজিল দল রিও ডি জেনেরিওর টিম হোটেলে পৌঁছানোর পরই ঘটে এমন অদ্ভুত ঘটনা। টিম বাস থেকে নেমে হোটেলের দিকে হাঁটতে শুরু করার পর নেইমারের দিকে পাগলের মতো দৌড়ে আসে দুই ভক্ত। দুজনের উদ্দেশ্য একটাই, যে করেই হোক দেশের সবচেয়ে বড় ফুটবল তারকার অটোগ্রাফ সংগ্রহ ও সেলফি তোলা।\nকিন্তু বিধি বাম! অতি তাড়াহুড়ো করে দৌড়াতে গিয়ে দুই ভক্তই পা পিছলে ধড়াম করে আছাড়!। আর আছাড় খেয়ে পড়বি তো পড়, একেবারে নেইমারের শরীরের ওপর! তাদের একজনের পা আবার ঠিক ট্যাকল করার মতোই নেইমারের পায়ে গিয়ে আঘাত হানে। সঙ্গে সঙ্গে নিরাপত্তাকর্মীরা নেইমারের কাছ থেকে ওই দুই ভক্তকে দূরে সরিয়ে নিতে দৌড়ে চান। কিন্তু ওই দুজন কিছুতেই হাল ছাড়তে রাজি হচ্ছিল না। পারলে তো নেইমারকে টেনেই নিজেদের সঙ্গে নিয়ে যায় তারা।\nঅবশেষে নিরাপত্তাকর্মীরা নেইমারকে দুই ভক্তের হাত থেকে উদ্ধার করলেও ব্রাজিলিয়ান ফুটবলভক্তদের মনে নতুন শঙ্কা দানা বেঁধেছে। কারণ ঘটনার পর তাদের প্রিয় ফুটবলার যে খুঁড়িয়ে খুঁড়িয়ে হোটেলের দিকে যাচ্ছিলেন! সামনে কোপা আমেরিকার আসর বসবে ব্রাজিলের মাটিতে। তার আগে ইনজুরিপ্রবণ নেইমারের সঙ্গে এমন ঘটনা সমর্থকদের সহজে হজম হওয়ার নয়। ব্রাজিলের কোচ তিতে অবশ্য এই ব্যাপারে এখনও মুখ খোলেননি।\nইকুয়েডরের বিপক্ষে ম্যাচ শেষে আগামী বুধবার বিশ্বকাপ বাছাইপর্বে নিজেদের পরবর্তী ম্যাচে প্যারাগুয়ের মুখোমুখি হবে ব্রাজিল। এখন পর্যন্ত দক্ষিণ আমেরিকা অঞ্চলের বাছাইপর্বে চারটি ম্যাচ খেলে সবগুলোতেই জিতে শীর্ষে আছে ব্রাজিল।\nআগামী ১৩ জুন ভেনেজুয়েলার বিপক্ষে ম্যাচ দিয়ে সেলেকাওদের কোপা আমেরিকার অভিযান শুরু হবে।\nPrevious articleসীতাকুণ্ডে বিদ্যুৎস্পৃষ্টে নির্মাণ শ্রমিকের মৃত্যু\nNext articleবিএনপির বাজেট প্রতিক্রিয়া কাকাতুয়ার শেখানো বুলি : তথ্যমন্ত্রী


আমার ক্যাম্পাস ২৪ | রাবির শামসুজ্জোহা হলে বিদায় অনুষ্ঠান সম্পন্ন\nPublished: 2017-12-01 18:14:42\nগোধুলী লগ্নে ১২-১৩ স্লোগানকে ধারণ করে বুধবার সন্ধ্যায় ‘সমাপনী-২০১৭’ অনুষ্ঠানে প্রধান অতিথি ছিলেন বিশ্ববিদ্যালয়ের উপাচার্য অধ্যাপক এম আব্দুস সোবহান। শহীদ শামসুজ্জোহা হলের প্রাধ্যক্ষ অধ্যাপক মো. গোলাম ছাদিকের সভাপতিত্বে অনুষ্ঠানে বিশেষ অতিথি ছিলেন বিশ্ববিদ্যালয়ের উপ-উপাচার্য অধ্যাপক ড. আনন্দ কুমার সাহা। এসময় অন্যদের মধ্যে উপস্থিত ছিলেন প্রক্টর অধ্যাপক লুৎফর রহমান, জনসংযোগ দপ্তরের প্রশাসক অধ্যাপক প্রভাষ কুমার কর্মকার ও ছাত্র উপদেষ্টা অধ্যাপক জান্নাতুল ফেরদাউস, আবাসিক শিক্ষক অধ্যাপক রঞ্জন কুমার বর্মন, জোহা হল শাখা ছাত্রলীগের সাধারণ সম্পাদক মো. বরজাহান আলী প্রমুখ।\nঅনুষ্ঠানে বিশ্ববিদ্যালয়ের উপাচার্য অধ্যাপক আব্দুস সোবহান বলেন, ‘শহীদ শামসুজ্জোহার সঙ্গে জড়িয়ে রয়েছে রাজশাহী বিশ্ববিদ্যালয়। এটি একটি অনন্য ইতিহাস। যিনি তার সবচেয়ে বড় সম্পদ জীবন বিলিয়ে দিয়েছেন ছাত্রদের জন্য।\nএসময় তিনি আরো বলেন, সংস্কৃতি হলো সংস্কার। নিজের মনের ময়লা-আবর্জনা এ সমস্থ কিছু পরিত্যাগ করা। নিজের ভেতরের ক্ষুদ্রতা, হীন মন্যতা, পরশ্রীকাতরতা, হিংসা-বিদ্বেষ এই যে বিষয়গুলো আছে এগুলোকে বের করে দিয়ে একজন সংস্কার, মুক্ত একজন শালীন, পরিশীলিত মানুষ গড়তে হবে। সবচেয়ে বড় ধার্মিক সেই ব্যক্তি যার দ্বারা অন্যের ধর্ম ক্ষতিগ্রস্থ হয় না। তোমরা সত্যিকার অর্থে পরিপূর্ণ মানুষ হও, সুনাগরিক ও দেশপ্রেমিক হও, আমাদের দেশের প্রতি যে দায়বদ্ধতা আছে তা যেন আমরা কেউই ভুলে না যাই।\nঅনুষ্ঠানের শুরুতে বিদায়ী শিক্ষার্থীদের ক্রেস্ট প্রদান করা হয়। অনুষ্ঠান শেষে মনোজ্ঞ সাংস্কৃতিক অনুষ্ঠানের আয়োজন করা হয়।\nএর আগে মঙ্গলবার সকালে র‌্যালীর মাধ্যমে দুই দিনব্যাপী অনুষ্ঠানের উদ্বোধন করেন শহীদ শামসুজ্জোহা হলের প্রাধ্যক্ষ অধ্যাপক মো. গোলাম ছাদিক। এসময় উপস্থিত ছিলেন হলের আবাসিক শিক্ষক আনন্দ কুমার।


ওরা ধর্ষক আর আমরা দর্শক....!!!\nপ্রকাশ: 2019-07-11 মাহবুবা সুলতানা শিউলি কলাম\nআমরা দর্শক তাই ধর্ষকের বিরুদ্ধে প্রতিরোধ গড়তে পারিনা। পারিনা একটু শান্তিমত ঘুমাতে। তাই আমাদের আতংকের মাঝেই দিনগুলো অতিবাহিত করতে হচ্ছে। যে কোনো কাজে বের হলেও আতংকে থাকতে হয় আমার ছোট্ট মেয়েটা এখন কি করছে! ঠিক আছে তো! গোসলে ঢুকলে তখনও ভাবি আমার মেয়েটা না বলে ছাদে একাকী চলে গেলো কি ! ক্লান্তিতে বিছানায় একটু গা এলিয়ে দিলে চোখ বন্ধ হবার আগেই আতংকিত হয়ে উঠে যেতে হয়, মেয়েটা কোথায় গেলো !!! এটা কি ধরণের শাস্তি আমাদের উপর! মেয়ে সন্তান জন্ম দিয়ে আজ এদেশের বাবা-মায়েরা কি অপরাধ করেছে যে একটু শান্তিমত ঘুমাতেও পারবেনা আর সারাটাক্ষণ এক অজানা আতংকে আতংকিত থাকতে হবে!?\nগত ৫ জুলাই'১৯ শুক্রবার, সন্ধ্যার পর শিশু সায়মার খোঁজ পাচ্ছিল না তার পরিবার। আনুমানিক সন্ধ্যা সাড়ে ৭টার দিকে নবনির্মিত ভবনটির নবম তলার ফাঁকা ফ্ল্যাটের ভেতরে ৭ বছরের শিশু সায়মাকে মৃত অবস্থায় দেখতে পান পরিবারের সদস্যরা। খবর পেয়ে রাত ৮টার দিকে পুলিশ ঘটনাস্থলে গিয়ে মরদেহ উদ্ধার করে।\n" কতটুকু অশ্রু গড়ালে হৃদয় হবে জলে সিক্ত,\nবুকের ব্যথা বুকে চাপায়ে নিজেকে দিয়েছি ধিক্কার।। "\nএর উৎকৃষ্ট উদাহরণ ফেনীর সোনাগাজীর মাদ্রাসাছাত্রী যৌন নির্যাতনের শিকার ও এর প্রতিবাদকারীনি সাহসী কন্যা নুসরাত জাহান রাফীকে আগুণে পুড়িয়ে নির্মমভাবে হত্যাকারীদের সঠিক বিচার কবে পাবো তা আমরা নিশ্চিত না।\nআর প্রতিনিয়ত এতটা নৃশংসতা আমাদের মানবিকতাকে প্রশ্নবিদ্ধ করছে। এধরণের জঘণ্যতার শিকার নারীরা, আমাদেরই মা-বোনেরা, আমাদের নিষ্পাপ শিশুকণ্যারা, তোমরা আমাদের ক্ষমা করো...! তোমাদের জন্য আমরা কিছুই করতে পারছি না। আমরা কি পারি না ধর্ষণের অপরাধীদের দৃষ্টান্তমূলক শাস্তি মৃত্যুদন্ডে দন্ডিত করার জন্য আন্দোলন করতে! তবেই হয়তো আমাদের প্রতিদিন পত্রিকায় পাতায় দেশ ও বিদেশের কোথাও না কোথাও ঘটে যাওয়া এ ঘৃণ্য অপরাধের সংবাদ আর পড়ার সুযোগ হবে না বা আস্তে আস্তে কমে যাবে!